
Teologul protestant OSCAR CULLMANN s-a născut 
la 25 februarie 1902. După studii la Facultatea de 
Teologie Protestantă a Universităţii din Strasbourg, la 
Facultatea de Litere a Sorbonei şi la Ecole pratique 
des Hautes Etudes din Paris, obţine doctoratul în teo- 
logie la Universitatea din Strasbourg. A ţinut semi- 
nare şi cursuri la Universitatea din Strasbourg şi la 
cea din Basel, la Facultatea de Teologie Protestantă 
din Paris şi la cea de Litere a Sorbonei, referitoare la 
exegeza Noului Testament şi la istoria creştinismului 
antic; a fost director de studii la Ecole pratique des 
Hautes Etudes din Paris; de asemenea, a participat, ca 
observator, la al doilea Conciliu de la Vatican. Oscar 
Cullmann este doctor Honoris causa al Universități- 
lor din Lausanne, Manchester, Edinbourgh, Lund, al 
Facultăţii de Teologie din Basel şi din Debrecen; este 
membru corespondent al Academiei Regale Olandeze 
şi al Academiei Engleze; a primit titlul de Comandor 
al Legiunii de Onoare. Este autorul următoarelor 
lucrări: 

Le probleme littéraire et historique du roman 
pseudo-clementin, Les sacrements dans l'évangile 
Johannique, Les premières confessions de foi chré- 
tiennes, Le baptême des enfants et la doctrine 
biblique du baptême, Christ et le temps, Saint-Pierre, 
disciple-ap6tre-martyr, La Tradition, Dieu et Cesar, 
Christologie du Nouveau Testament, Foi et culte de 
l'Eglise primitive, Le salut dans l’histoire, Immorta- 
lité de l'âme ou Resurection des morts, Le milieu 
jonanniique, L'unit€ par la diversité, Les voies de 
P'unit€ chrétienne. 

Lucrarea de faţă a mai fost tradusă în limbile ger- 
mană, engleză, italiană, japoneză, poloneză şi spaniolă. 


CUVINT ÎNAINTE _ 
CĂTRE CITITORUL ROMÂN 


Mă bucur foarte mult că lucrarea mea despre 
Noul Testament a fost tradusă în limba 
română şi publicată la editura Humanitas. 
Sînt, într-adevăr, legat de Biserica şi de 
Facultăţile de Teologie din România încă 
din vremea şederii mele de neuitat în această 
ţară, în care am fost invitat, cu zece ani în 
urmă, să ţin cîteva cursuri. Nu pot uita de 
asemenea că în timpul acestei şedeni, I.P.S. 
Patriarhul Bisericii ortodoxe mi-a decernat 
Crucea Patriarhatului român, pe care o păs- 
trez cu multă mîndrie. Pe de altă parte, mă 
simt foarte apropiat de Biserica ortodoxă 
prin travaliul meu ecumenic şi mai cu seamă 
datorită proiectului meu „Unitate prin Diver- 
sitate“, lucrare apărută în. 1986 şi primită 
cel mai bine tocmai de teologii ortodocşi. 
Alcătuind lucrarea de faţă despre Noul 
Testament, am fost nevoit să conciliez două 


preocupări: se cuvenea, pe de o parte, să rezum 
cercetările mele personale, cărora le-am 
consacrat eforturile multor ani, iar pe de 
altă parte, trebuia să ofer o imagine cît mai 
obiectivă cu putinţă a cercetării actuale a 
acestei probleme. 

Sper ca versiunea românească să aibă 
parte de acelaşi ecou ca şi ediţia originală a 
acestei cărţi şi celelalte traduceri ale ei. 


Basel, martie 1992 


OSCAR CULLMANN 


INTRODUCERE 


În întreaga literatură a creştinismului timpu- 
riu, douăzeci şi şapte de cărţi au dobîndit un 
loc aparte. Ele.nu au fost alese în mod deli- 
berat, ci mai curînd s-au impus de la sine 
primelor generaţii creştine, fiind încetul cu 
încetul reunite, clasate într-o culegere şi 
considerate ca Sfîntă Scriptură!. Creştinii 
aveau deja la îndemînă o Sfîntă Scriptură, 
Biblia moştenită din iudaism, pe care o vor 
numi mai tîrziu „Vechiul Testament“; aces- 
tuia îi vor adăuga cele douăzeci şi şapte de 
Cărţi noi, care au căpătat numele de „Noul 
Testament“. 

În lucrarea de faţă vom studia acest Nou 
Testament. Fără a nega faptul că întreaga 
literatură a creştinismului timpuriu prezintă 


1 Cf. mai jos, pp. 183 ş. urm., Partea a treia: „Formarea 
canonului“, i 

un real interes, e evident că aceste douăzeci 
şi şapte de scrieri trebuie studiate separat, 
fie şi numai datorită rolului excepţional pe 
care l-au jucat şi pe care continuă să-l joace 
în istoria Bisericii ca şi în istoria lumii. 

Noul Testament a reprezentat şi repre- 
zintă încă norma credinţei creştinilor; tot el 
a inspirat şi mai inspiră numeroase vieţi 
eroice, celebre sau anonime; mai mult, el 
şi-a pus pecetea pe etica individuală sau 
socială a unor civilizaţii, pe literatura, Ca şi 
pe arta lor. 


PARTEA ÎNTÎI 


„ISTORIA TEXTULUI 
NOULUI TESTAMENT 


În zilele noastre, un cititor care răsfoieşte 
paginile Noului Testament, într-una din 
ediţiile moderne ale Bibliei, găseşte un text 
plin de claritate, atît din punct de vedere 
editorial, cît şi din punct de vedere stilistic; 
de aceea, el nu-şi poate da seama de di- 
versitatea şi complexitatea documentelor 
ce stau la baza textului tipărit şi nici de 
enormele dificultăţi ivite în stabilirea, 
descifrarea şi evaluarea acestor sade cal, 
de bază. 


Capitolul întîi 
DOCUMENTELE DE BAZĂ 


Nu dispunem de originalul Noului Testament, ci 
doar de copii ale acestuia. Manuscrisele complete 
cele mai vechi pe care le avem la dispoziţie 
datează din secolul al IV-lea; lăsînd de-o parte 
fragmente şi mai vechi, o perioadă de circa trei 
sute de ani separă textul integral care s-a păstrat de 
redactarea originală. 

Un asemenea interval ar putea să creeze îndoieli 
în legătură cu stricta autenticitate a acestor texte. 
Într-adevăr, e posibil ca, de la o copie la alta, textul 
să fi fost deformat şi să se fi strecurat anumite 
greşeli în el. Nu trebuie însă uitat că Noul Testa- 
ment a fost recopiat, din momentul recunoaşterii 
sale ca Sfintă Scriptură, cu migala pe care o inspira 
respectul datorat celor sfinte. Trebuie, de ase- 
menea, remarcat faptul că, dacă nu luăm în consi- 
deraţie fragmente mai vechi, perioada ce separă 
originalul de primul text păstrat e, în cazul Noului 
Testament, mai mică decît în cazul celorlalte 
scrieri din Antichitate. De exemplu, cel mai vechi 
manuscris al operei lui Eschil (525-456 p. Chr.) 
datează din jurul anului 1000. 

Condiţiile în care a fost transmis textul nu sînt 
deci atît de vitrege cum ar putea părea la prima 
vedere, neputînd justifica scepticismul exagerat al 
anumitor istorici. 

Aprecierea distanţei ce separă redactarea scrie- 
rilor Noului Testament de evenimentele pe care le 
relatează constituie o problemă aparte; o vom 
aborda în a doua parte a acestei lucrări, în legătură 
cu fiecare din cele 27 de scrieri. Vom începe cu o 
clasificare a documentelor de bază. 


I 
Manuscrisele 


Manuscrisele Noului Testament pot fi clasificate 
în funcție de materialul pe care sînt scrise ori în 
funcție de caracterele scrierii. O asemenea clasifi- 
care uşurează datarea lor. 

Manuscrisele sînt fie papirusuri, fie pergamente. 

Papirusul e confecționat- din fîşii obținute din 
măduva tulpinii de papirus (o specie de trestie cu 
tulpina triunghiulară, din familia ciperaceelor, de 
o grosime aproximativ egală cu cea a braţului şi 
care poate atinge o înălţime cuprinsă între 2,50 şi 
5 metri). Aceste fîşii, decupate cu fineţe şi apoi 
lipite în straturi încrucişate, formează nişte foi care 
sînt fixate apoi una în continuarea celeilalte şi. sînt 
înfăşurate în jurul unei nuiele. Sulul astfel format 
poartă, în greceşte, numele de biblos (de unde şi 
cuvîntul Biblie), putînd avea pînă la 10 metri 
lungime. 

Cele mai vechi documente de bază pentru Noul 
Testament pe care le posedăm sînt nişte papirusuri 
ce provin, majoritatea, din secolul al III-lea (există 
un papirus, descoperit în 1935, ce poate data chiar 
de la începutul secolului al II-lea). Deşi nu cuprind 
decît fragmente de texte, aceste documente repre- 
zintă mărturii preţioase despre text, în primul rînd 
datorită vechimii lor. Există actualmente 72 de ase- 
menea papirusuri ce sînt desemnate în ediţiile cri- 
tice prin P!, P2 etc. 

Pergamentul e o piele, în general de oaie, de 
capră sau de vacă, tratată şi decupată în foi 
(cuvîntul „pergament“ s-a format prin coruperea 
numelui pergamin, căci acest procedeu e originar 
din Pergam), foi care sînt aşezate unele deasupra 
altora formînd nu un sul, ci un „volum“ (în gre- 
ceşte, teuchos, de unde cuvîntul Pentateuc, ce 
desemnează primele 5 cărţi ale Vechiului Testa- 
ment). 

Cele mai vechi pergamente ce cuprind texte din 
Noul Testament datează din secolul al IV-lea şi ne 
înfăţişează în general -texte complete ale acestuia. 
Începutul şi sfîrşitul textului lipsesc uneori, 
datorită deteriorării, de altfel uşor de imaginat, a 
coperţilor. 

Toate aceste documente sînt scrise în limba 
greacă, diferită totuşi de greaca clasică; morfologia 
e simplificată şi deformată, sintaxa e deseori nere- 
gulată, iar vocabularul a evoluat datorită unor 
influenţe diverse ca, de exemplu, cea a limbii 
ebraice. (Limba greacă vorbită pe întreg cuprinsul 
Imperiului e numită koinè: limba comună.) 

Manuscrisele cele mai vechi din Noul Testa- 
ment sînt scrise cu caractere majuscule sau 
„unciale““. Există astăzi 242 de asemenea manu- 
scrise. Ediţiile critice le desemnează prin interme- 
diul majusculelor. 

Manuscrisele redactate cu minuscule (se cunosc 
în clipa de faţă 2 570) datează, cele mai vechi, din 
secolul al IX-lea. Ele nu trebuie totuşi ignorate, 
căci copiştii din secolele al IX-lea, al X-lea, sau al 
XI-lea recopiau poate manuscrise mai vechi redac- 
tate în majuscule şi de care azi nu mai dispunem. 
Ediţiile critice le desemnează cu cifre arabe. 

Toate aceste manuscrise sînt foarte dificil de 
citit. Cuvintele, frazele şi paragrafele nu sînt sepa- 
rate de vreun spaţiu, iar accentele şi semnele de 
punctuație lipsesc. 

Textele diferă; uneori diferenţele se datoresc 
unor greşeli involuntare: copistul a sărit un cuvînt 
ori, dimpotrivă, l-a scris de două ori; în alte cazuri, 
din neatenţie, el a omis o parte din fraza care era 
plasată, în manuscrisul ce trebuia copiat, între două 
cuvinte identice. Alteori, e vorba de corecţii voite: 
copistul fie că şi-a permis să corecteze textul în 
funcţie de propriile idei, fie că a căutat să armoni- 
zeze textul pe care îl copia cu un text paraleli, 
pentru a elimina, cu mai mult sau mai puţin har, 
divergenţele dintre acestea. Pe măsură ce scrierile 
Noului Testament se vor desprinde de restul litera- 
turii creştine timpurii şi vor fi considerate ca Sfintă 
Scriptură, copiştii îşi vor îngădui tot mai rar să-şi 
corecteze predecesorii: ei vor crede că recopiază 


1 Mai ales în cazul primelor trei Evanghelii. 

textul autentic şi vor fixa astfel variantele. În sfîrșit, 
uneori diferenţele se datoresc adnotărilor făcute de 
către copişti în. marginea textului pentru explicarea 
pasajelor neclare. Copistul care a reluat textul, 
crezînd că fraza scrisă pe margine fusese uitată pe 
parcurs de predecesorul său, consideră că trebuie să 
reintroducă nota marginală în text. În acest fel, noul 
text devine uneori şi mai puţin clar. 

Evaluarea variantelor reprezintă o chestiune 
delicată. Unul din principiile directoare ale acestei 
aprecieri e principiul lectio difficilior, al variantei 
celei mai dificile: între două variante ale unui text 
unic, varianta cea mai greu de admis, fie datorită 
formei sale gramaticale, fie datorită ideilor pe care 
le exprimă, are şanse să fie cea autentică, întrucît 
corecţiile copiştilor vizau întotdeauna eliminarea ori 
reducerea elementelor incomprehensibile, suspecte 
sau şocante din text. În evaluarea variantelor inter- 
vine, de asemenea, criteriul vîrstei manuscriselor. 

Şase din manuscrisele în majuscule sînt foarte 
importante: Vaticanus (desemnat în ediţiile critice 
prin B), numit astfel deoarece e conservat la Biblio- 
teca Vaticanului. El datează din secolul al IV-lea şi 
reprezintă cel mai vechi dintre manuscrisele-per- 
gament. Sinaiticus (desemnat prin N), descoperit în 
secolul al XIX-lea într-o mănăstire din Sinai şi 
vîndut în 1933 de către guvernul sovietic British 
Museum-ului din Londra, datează probabil şi el tot 
din secolul al IV-lea. Alexandrinus (desemnat prin 
A), adus de la Alexandria în Anglia în secolul al 
XVII-lea şi păstrat tot la British Museum, datează 
din secolul al V-lea. Codex Ephrem (desemnat prin 
C) e un „palimpsest“: textul primitiv, un manuscris al 

Noului Testament, datînd din secolul al V-lea, a fost 
şters în secolul al XII-lea de către un copist care s-a 
folosit apoi de pergament pentru a copia tratatele 
lui Efrem Sirul. Din fericire, textul primitiv n-a 
dispărut în întregime şi mai poate fi citit de cineva 
priceput, sub textul medieval (e vorba de o muncă 
dificilă, facilitată azi de procedeele tehnicii mo- 
demne). Manuscrisul se păstrează la Paris, la Biblio- 
teca Naţională. Aceste prime patru manuscrise nu 
diferă între ele decît prin „variante“ de detaliu. 
Alte două manuscrise (desemnate prin D) pre- 
zintă faţă de cele patru menţionate mai sus, 
numeroase diferenţe, de altfel evidente. Ambele 
datează din secolul al VI-lea. Primul, Codex Bezae 
Cantabrigiensis, poartă acest nume întrucît a apar- 
ţinut, ca şi al doilea de altfel, unui prieten al lui 
Calvin, Theodore de Bèze care l-a donat în 1581 
Universităţii Cambridge. Scris pe două coloane, pe 
prima aflîndu-se textul grecesc, iar pe cea de-a 
doua traducerea latinească, el cuprinde doar cele 
patru evanghelii şi Faptele Sfinţilor Apostoli. Un 
exemplu interesant legat de variantele din Codex 
Cantabrigiensis este cel al spuselor lui Isus, 
menţionate doar în acest manuscris: „În aceeaşi 
zi, Isus văzu pe cineva care lucra sîmbăta 
şi-i spuse: «Omule, dacă ştii ce faci, eşti fericit! 
Dacă însă nu ştii, eşti blestemat şi încalci Legea»* 
(Luca VI, 5)!. Al doilea manuscris, ce cuprinde 


1 Pentru toate citatele şi trimiterile făcute de autor la 
Biblie am avut în vedere ediţia publicată de Editura Institu- 
tului Biblic şi de Misiune al Bisericii Ortodoxe Române, 
Bucureşti, 1988 (n. ed.). 

epistolele, seamănă în întregime cu cel de la Cam- 
bridge şi îşi trage numele de la locul descoperirii 
sale, Clermont. Codex Claramontanus e păstrat azi 
la Biblioteca Naţională din Paris. 


II 
Traducerile 


Al doilea grup de documente e alcătuit din ve- 
chile traduceri. Acestea prezintă un interes apar- 
te deoarece sînt mai vechi decît manuscrisele 
greceşti pe care le avem azi la dispoziţie. Într-a- 
devăr, unele din ele datează din secolul al II-lea, 
fiind traduse după manuscrise care s-au pierdut şi 
care erau mai vechi decît cele pe care le-am 
menţionat mai sus. Aceste traduceri sînt, prin 
urmare, din punct de vedere cronologic, mai 
apropiate de original. 

O traducere bine cunoscută în Occident este cea 
latină, din secolul al IV-lea, datorată Sfintului 
Ieronim şi numită Vulgata. Dispunem însă şi de 
mai multe manuscrise (circa 44) ale unor traduceri 
latineşti anterioare Vulgatei, deci mai preţioase 
decît aceasta, şi cărora li s-a dat numele colectiv 
de Vetus Itala. (În ediţiile critice, ele sînt desem- 
nate cu litere minuscule.) 

Traducerile siriece prezintă un interes excep- 
tional nu doar datorită vechimii lor, ci şi pentru că 
limba siriacă e foarte apropiată de aramaica pales- 
tiniană pe care o vorbeau Isus şi cei din preajma 
sa. Mulţi dintre autorii Noului Testament au scris 


17 


în greceşte ceea ce gîndeau în aramaică şi de aceea 
traducerile în siriacă pot folosi, în anumite cazuri, 
pentru o mai bună înțelegere a intenţiei acestor 
autori. Cea mai celebră traducere siriacă este 
P'schita (= cea simplă) din secolul al V-lea (sigla 
sa e Syr. pesch.), dar se mai cunosc şi alte două tra- 
duceri mai vechi, mai valoroase: Syra sinaitica 
(Syr. sin.) şi Syra Cureton (Syr. cur.). 

Există, în sfîrşit, traducerile copte (copta era 
limba creştinilor din Egipt) demne de toată atenția; 
unele dintre ele au fost recent descoperite. 


III 
Citatele 


Al treilea grup de documente îl constituie cita- 
tele din textul Noului Testament răspindile în 
scrierile Părinților Bisericii. Mai rare în secolul al 
II-lea, numărul lor va spori pe măsură ce Noul Tes- 
tament, recunoscut ca Sfintă Scriptură, îşi va 
impune autoritatea absolută. 

Aceste citate, care au avantajul că ne indică 
zonele în care s-au răspîndit anumite forme ale tex- 
tului, trebuie totuşi utilizate cu precauţie într-o 
lucrare critică. Într-adevăr, atunci cînd un citat al 
vreunuia dintre Părinţii Bisericii diferă de textul 
Noului Testament folosit în ţara în care trăia, 
diferenţa nu reprezintă în mod automat o variantă 
autentică, o mărturie a unui manuscris pe care 
nu-l cunoaştem, ci se poate datora, pur şi simplu, 
citării din memorie. 


Capitolul al doilea 


CLASIFICAREA ` 
DOCUMENTELOR DE BAZA: 
„FAMILIILE DE TEXTE“ 


Confruntînd toate documentele pe care le-am 
enumerat, criticii, care se ocupă, începînd din 
secolul al XIX-lea, cu o astfel de cercetare!, au 
constatat că anumite variante sînt reproduse într-o 
serie întreagă de manuscrise foarte diferite ca dată 
-şi provenienţă. Se putea deci presupune că aceste 
manuscrise derivă dintr-un model comun; pe 
această bază s-au stabilit mai multe familii de texte: 

1) Textul numit Sirian reprezentat de marea 
majoritate a manuscriselor vechi. Acest text foarte 
alterat, întrucît este rezultatul revizuirii unui text 
mai vechi, e cel mai imperfect. Fiind foarte răs- 
pîndit în Europa, începînd din secolul al XVI-lea, 
datorită apariţiei tiparului, el a devenit, pretutin- 
deni, textul „admis*.2 | 

2) Textul numit occidental, a cărui denumire nu 
e tocmai corectă?, provine din regiunea Antiohiei. 


1 Vezi, mai jos, pp. 22 ş. urm. 

2 Vezi, mai jos, „Istoria textului tipărit“. 

3 El ar putea fi numit textul „siro-latin“, datorită originii 
şi difuzării sale. i 

De aici, chiar înainte de secolul al III-lea, el se 
răspiîndeşte în toată creştinătatea, urmînd căi 
comerciale, stabilindu-se în Occident, adică la 
Roma (unde e cunoscut de Justin Martirul), la 
Lyon, unde e adus de Irineu, şi în Africa. Codex 
Cantabrigiensis, Codex Claramontanus, unele ver- 
siuni latineşti ca şi unii dintre Sfinţii Părinţi din 
Occident reprezintă mărturiile cele mai însemnate 
pentru existenţa acestei familii. În ciuda unei 
uşoare tendinţe către parafrazare, aceste probe nu 
trebuie ignorate atunci cînd se încearcă stabilirea 
textului primitiv. 

3) Textul numit neutru, deoarece a rămas relativ 
independent de modificările ulterioare, se caracte- 
rizează printr-o puritate deosebită. El e reprezentat 
în primul rînd de Vaticanus şi Sinaiticus. În timpul 
şederii sale la Alexandria, el a suferit unele modi- 
ficări ce vizau sporirea corectitudinii sale; a luat 
astfel naştere textul numit „alexandrin“, care nu e 
deci decît o variantă a textului neutru. 

Cu toate că această clasificare ne permite for- 
mularea unei judecăţi a priori despre valoarea 
variantelor, se cuvine totuşi ca fiecare caz să fie 
examinat separat, ţinîndu-se cont de ansamblul 
variantelor. 


Capitolul al treilea 
ISTORIA TEXTULUI TIPĂRIT 


Noul Testament se numără printre primele cărţi 
care au fost tipărite. Una din primele două ediţii 
ale textului grecesc îşi datorează apariţia iniţiativei 
cardinalului Jiménez de Cisneros, arhiepiscop de 
Toledo (mort în 1517) care a pus să se tipărească 
la Alcala (Complutum, în latineşte) o Biblie poli- 
glotă. În această Biblie, numită Complutensis, care 
nu va apărea decît în 1520, Noul Testament gre- 
cesc, pregătit şi tipărit încă din 1514, ocupa al cin- 
cilea volum. Manuscrisele folosite pentru stabilirea 
acestui text sînt foarte greu de identificat. 
Umanistul Erasmus (1466-1536) fusese soli- 
citat, încă din 1515, de către tipograful Froben 
din Basel, să pună la punct un text grecesc din 
Noul Testament, în vederea publicării. Cum 
Froben voia ca acest text să apară înaintea editării 
Bibliei de la Alcala, ediţia lui Erasmus, apărută 
în 1516, a fost alcătuită în pripă şi cu neatenţie: 
umanistul a utilizat manuscrise imperfecte (în 
minuscule, târzii, textul sirian) din secolul al 
XI-lea sau al XII-lea, păstrate la Basel. Ediţiile 

următoare au fost parţial corectate, fără să ajungă 
însă la o valoare ştiinţifică reală.! 

Bazîndu-se pe textul lui Erasmus şi compa- 
rîndu-l pe acesta cu Biblia Complutensis, ca şi cu 
circa alte 15 manuscrise, printre care şi Codex Can- 
tabrigiensis, tipografii Robert Estienne (1503-1559) 
şi fiul său Henri (1528-1578) au publicat patru 
ediţii ale Noului Testament grecesc în 1546, 1549, 
1550, 1551. O dată cu această ultimă ediţie, apare 
pentru prima dată împărţirea capitolelor în ver- 
sete.2 Acest text, defectuos, a stat la baza tuturor 
edițiilor tipărite după secolul al XVI-lea, ca de 
exemplu la baza celor 9 ediţii publicate de Théo- 
dore de Bèze (1519-1605), prima dintre acestea 
datînd din 1565. Acest text a fost reluat în secolul 
al XVII-lea şi de către fraţii tipografi Elzevir. 
Datorită prestigiului de care se bucurau aceştia, 
textul s-a răspîndit foarte mult, devenind „textul 
admis“; autoritatea sa nejustificată a dat naştere 
formulei: „Textus receptus sed non recipiendus. 

Ediţiile bazate pe folosirea metodei critice, ţinînd 
deci seama de istoria textului ca şi de relaţiile 
dintre diverse familii de texte, au apărut de-abia la 
începutul secolului al XIX-lea. Metoda a fost inau- 
gurată de Griesbach (niort în 1812), fiind pregătită 


1 Luther a tradus Noul Testament după o reimprimare a 
celei de-a doua ediţii din 1519. 

2 Împărţirea pe capitole datează din secolul al XIII-lea. 

+ Denumirea are la origine prefața din a doua ediţie 
Elzevir, în care se poate citi: „Acum ai deci textul admis de 
toată lumea“. 


22 


de travaliul lui Simon (mort în 1712) Bengel (mort 
în 1752) şi Wettstein (mort în 1754). Dintre prin- 
cipalii editori care l-au urmat pe Griesbach îi vom 
cita pe Lachmann (mort în 1851), Tischendorf 
(mort în 1874), Westcott (mort în 1901), Hort 
(mort în 1892), von Soden (mort în 1914), Eber- 
hard Nestel (mort în 1913). Textul ultimului este 
folosit cel mai adesea în studiul exegetic al Noului 
Testament;| e vorba de un text compozit, care nu 
corespunde nici unui manuscris anume, ci combină, 
ca într-un mozaic, textele stabilite de principalii 
editori modemi. Un cod de semne plasate în text şi 
care fac trimitere la notele din josul paginii permite, 
în fiecare caz în parte, identificarea manuscrisului 
din care a fost preluată „varianta“ (Jectio) aleasă de 
căire editor şi a variantelor propuse în celelalte 
manuscrise în locul respectiv. 

Ediţia cea mai completă de pînă acum rămîne 
cea a lui Tischendorf (ediţia a opta din 18609, repu- 
blicată). Se află însă în lucru o nouă ediţie, care va 
ține seama de toate manuscrisele descoperite între 
timp. Echipa care o pregăteşte e internaţională, iar 
ediţia, al cărui prim volum va cuprinde Evanghelia 
dâpă Luca, va purta numele New Critical Appa- 
ratus of the Greek New Testament. 


! Acest text a fost reeditat şi revăzut de mai multe ori. 
După moartea lui Eberhard Nestle, fiul său Erwin Nestle şi, 
mai tîrziu, Kurt Aland îi vor continua travaliul; ultima ediţie 
apărută este a 26-a şi datează din 1979. O ediţie analoagă, 
folosită mai mult de către savanții catolici, este cea a lui 
A. Merk (a 7-a ediţie a apărut în 1951). 


PARTEA A DOUA 


CĂRŢILE NOULUI 
TESTAMENT 


Capitolul întîi 
SCRIERILE NARATIVE 


În cazul alcătuirii unei istorii literare a 
cărţilor Noului Testament, ar trebui să 
procedăm cronologic, adică să începem cu 
epistolele Sfîntului Pavel, despre care ştim 
că au fost redactate înaintea Evangheliilor. 

Totuşi, mai multe dintre cele 27 de scrieri 
ale Noului Testament nu pot fi datate cu 
precizie şi nu ştim Cum anume să le or- 
donăm. Credem deci că e preferabil să 
urmăm, grosso modo, ordinea tradiţională şi 
să începem studiul nostru analitic cu scrie- 
rile narative: cele patru Evanghelii şi cartea 
Faptelor Sfinţilor Apostoli. 


I 
Evanghelia şi evangheliile 


Termenul grecesc Euaggelion, care e tra- 
dus prin „evanghelie“, provine din limba 
greacă profană. El desemna, de exemplu, la 
Homer şi Plutarh, răsplata dată mesagerului 
pentru mesajul adus sau, la plural, ofrandele 
aduse ca mulţumire zeilor pentru anunţarea 
unei veşti bune. Prin extensie, termenul a 
ajuns să numească, la Aristofan, de pildă, 
mesajul însuşi, apoi conţinutul mesajului, 
vestea cea bună anunţată; aşa, de pildă, 
aniversarea împăratului Augustus, numit 
zeu şi salvator, e celebrată ca „începutul 
veştilor bune aduse lumii“. Traducerea gre- 
cească a Vechiului Testament, numită Septua- 
ginta, utilizează şi ea acest cuvînt pentru a 
desemna veştile bune. Pentru primii creştini, 
euaggelion însemna mai întîi de toate, 
vestea cea bună a mîntuirii împlinite prin 
Isus Cristos, aşa cum e ea vestită prin viu 
grai de către apostoli. Termenul va fi aplicat 
doar mai tîrziu înregistrării în scris a acestei 
veşti bune apostolice. În sfârşit, el ajunge să 
desemneze (către 150) acele scrieri din Noul 
Testament ce relatează viaţa pămîntească a 

lui Isus Cristos. Acesta e sensul în care se 
vorbeşte despre cele patru evanghelii; tot în 
acest sens cei patru autori (Matei, Marcu, 
Luca şi loan) cărora le sînt atribuite aceste 
scrieri sînt numiţi evanghelişti. 
Evangheliile constituie un gen literar 
aparte, care nu seamănă deloc cu genurile 
cunoscute în literatura profană. Aspectul lor 
biografic nu ascunde ceea ce doresc ele să 
fie în primul rînd: mărturii ale comunităţii 
despre Isus Cristos, fiul lui Dumnezeu şi 
mîntuitorul oamenilor. 
Există patru evanghelii, această plurali- 
tate dînd naştere unei duble probleme. i 
Problema de ordin teologic, presimţită 
încă din Antichitate, este următoarea: de ce 
sînt necesare patru mărturii despre aceleaşi 
fapte? Oare cele patru relatări nu pot fi puse 
de acord şi topite într-o singură Viaţă a lui 
Isus? Încă de la începuturile creştinismului 
s-a încercat anularea acestei pluralităţi. În 
secolul al II-lea, Taţian a compus o Armonie 
evanghelică: Diatessaron („din patru“, a se 
înţelege una singură); tot în secolul al II-lea, 
Marchian va elimina trei din cele patru evan- 
ghelii, păstrînd-o doar pe cea a lui Luca. 
Biserica creştină, respingînd aceste tenta- 
tive de unificare artificială, a acceptat cele 

patru evanghelii una lîngă alta, dar le-a dat 
titluri ce indică faptul că e vorba de patru 
mărturii despre un unic eveniment şi o unică 
persoană, despre o singură bunăvestire înţe- 
leasă în chip diferit şi complementar, despre 
o unică Evanghelie tetramorfă: Evanghelia 
după Matei, după Marcu, după Luca, după 
Ioan. 

Această pluralitate ridică, de asemenea, o 
problemă literară. Primele trei evanghelii 
(Matei, Marcu şi Luca) prezintă o oarecare 
unitate în raport cu cea de-a patra (Ioan). În 
cele trei, totul se petrece în acelaşi cadru 
cronologic şi geografic: misiunea lui Isus 
durează un an, ea începe în Galileea şi 
sfîrşeşte în Iudeea, prin Pătimire. În Ioan, în 
schimb, misiunea durează doi sau trei ani şi 
e plasată de la început în Iudeea şi doar epi- 
sodic în Galileea. 

Planul primelor trei evanghelii este atît de 
asemănător încît ele pot fi copiate pe trei 
coloane şi citite în paralel, dintr-o singură 
privire, de unde şi numele de evanghelii 
„sinoptice“. Acest termen, folosit pentru 
prima dată în secolul al XVIII-lea de către 
Griesbach, derivă din grecescul synora6 care 
înseamnă „a vedea împreună, a vedea 
aşezîndu-te în acelaşi loc“. 

Iată-ne deci în faţa „problefnei sinopltice“: 
cum se explică înrudirea celor trei evan- 
ghelii şi, pe de altă parte, divergenţele ce 
există totuşi între ele? 

Am fi tentaţi să spunem că sinopticele se 
aseamănă întrucît tratează acelaşi subiect; 
această explicaţie nu e însă suficientă, deoa- 
rece ea ar trebui să fie valabilă şi pentru cea 
de-a patra evanghelie, ceea ce nu e cazul. În 
plus, o asemenea explicaţie nu ţine seama 
de identitatea dispunerii generale a subiec- 
telor răzlețe tratate de către sinoptice. Într-a- 
devăr, fiecare evanghelist avea la îndemînă. 
doar relatări şi cuvinte izolate ale lui Isus, 
care au fost transmise prin intermediul tra- 
diţiei orale; fiecare putea deci să-şi facă un 
plan propriu. Dacă există totuşi, grosso 
modo, un plan identic atunci trebuie admisă 
o dependenţă reciprocă a acestor trei texte. 

Pe de altă parte, sinopticele prezintă deo- 
sebiri. Anumite episoade nu se află decît în 
două evanghelii, altele într-una singură. 
Copilăria lui Isus e povestită în mod diferit 
la Matei şi la Luca, iar Marcu nu vorbeşte 
deloc despre ea. Aparițiile lui Isus după 
înviere sînt situate de Luca în Iudeea, iar de 
Matei în Galileea; marile predici -care pot fi 
citite în Matei lipsesc la Marcu; învierea 

fiului văduvei din Nain, episodul iertării 
păcătoasei, parabola bunului samaritean, 
povestea Martei şi a Mariei etc. nu se află 
decît în Luca, nevoit să insereze, în inte- 
riorul planului comun, un cadru aparte pentru 
toate aceste subiecte. În plus, divergenţele 
de detaliu există din abundență chiar în 
interiorul acestor texte paralele. 


În trecut, au fost propuse mai multe soluţii pentru 
rezolvarea acestei probleme literare. Pluralita- 
tea acestor soluţii vădeşte însă şi limitele lor. E 
vorba în mod esenţial de ipoteze ce nu rezolvă 
întreaga problemă. Nu le vom enumera decît pe 
cele principale, dintre care ultima, numită „ipoteza 
celor două surse“ e şi azi cea mai des acceptată, cu 
toate că şi ea creează unele dificultăţi. 


1. Ipoteza utilizării sună astfel: cele trei sinop- 
tice s-au folosit în mod reciproc şi astfel fiecare a 
adus modificări celorlalte. O asemenea soluţie e 
deja tradiţională, ea aflîndu-se în această formă 
pentru prima dată la Augustin. Prima evanghelie 
scrisă ar fi cea a lui Matei, pe care Marcu ar fi 
rezumat-o, Luca folosindu-se de amîndouă. De aici 
ar proveni şi ordinea tradiţională a evangheliilor: 
Matei, Marcu, Luca. Unele ipoteze moderne s-au 
apropiat şi ele de acest punct de vedere. Încă în 
1789 Griesbach propunea o teorie analoagă, 
dar plasa pe Luca înaintea lui Marcu; după el, 
Marcu s-ar fi folosit deci de Matei şi de Luca. 

Lachmann, în 1835, şi Wilke, în 1838, au reluat 
aceeaşi soluţie, propunînd însă o ordine diferită. 


2. Ipoteza Evangheliei primitive. Potrivit 
acestei ipoteze, cele trei sinoptice şi-ar avea ori- 
ginea într-o sursă comună de origine aramaică de 
care nu mai dispunem şi fiecare dintre cei trei 
canonizatori! s-ar fi folosit de această sursă în mod 
diferit. De ipoteza Evangheliei primitive e legat 
numele lui Lessing (1778). Eichhorn adoptă 
aceeaşi soluţie, modificînd-o. 


3. Ipoteza diegezelor atribuie evangheliilor o 
preistorie scrisă. E vorba de existenţa unor frag- 
mente de dimensiuni mai mici, a unor „diegeze“, 
care ar fi fost alcătuite înaintea sinopticelor: 
relatări despre Pătimire, relatări ale minunilor, 
culegeri de cuvinte ale lui Isus. Fiecare dintre cei 
trei evanghelişti ar fi combinat în felul lui, -mai 
tîrziu, aceste elemente diverse. Această teorie, 
susţinută de către Schleiermacher în 1817, anunţă, 
şi chiar depăşeşte în multe privinţe, explicaţiile 
date în perioada modemă propriu-zisă, de care 
vom vorbi puţin mai încolo. 


4. Ipoteza tradiţiei orale aparţine lui Herder 
(1797). Tradiţia orală ar fi fost fixată încă de tim- 
puriu iar evangheliştii n-ar fi făcut altceva decît să 
se inspire, fiecare în felul lui, din această tradiţie 
comună. Şi în acest caz e vorba de o anticipare a 
evoluţiei foarte recente a istoriei acestei probleme. 


l Cei care au stabilit textul definitiv al Bibliei (n. t.). 

5. Ipoteza celor două surse (completată prin 
lucrările recente despre Formarea tradiţiei). Ipo- 
teza celor două surse a fost expusă de către Holtz- 
mann în 1863; ea reprezintă de fapt o combinare a 
ipotezei utilizării şi a celei a Evangheliei primitive 
pierdute: Matei şi Luca l-ar fi folosit în mod inde- 
pendent pe Marcu (care ar fi deci primul dintre cei 
trei), ca şi o sursă comună, azi pierdută. Această 
sursă ar fi conţinut în primul rînd cuvintele lui Isus 
(logia).! Ipoteza, respinsă la apariţia sa, de către 
Zahn şi Schlatter printre alţii, e acceptată totuşi de 
majoritatea specialiştilor.2 Cu toate acestea, ţinînd 
cont de lucrări mai recente, se cuvine să fie corec- 
tate şi precizate aspectele rămase problematice. De 
exemplu, Evanghelia lui Marcu folosită de către 
Matei şi Luca era exact cea pe care o cunoaştem 
azi? Mai multe indicii sugerează existenţa unui 
„Proto-Marcu“. Pe de altă parte, nu e sigur că sursa 
comună era unică şi cu contururi bine precizate. 
Vor fi existat poate mai multe culegeri de logia, 
aşa cum pare să dovedească şi Evanghelia gnostică 
a lui Toma, decoperită de curînd. 

Se cuvine însă să se ţină seama mai ales de 
faptul că evangheliile sinoptice nu sînt, în mare 
măsură, decît purtătoarele de cuvînt ale comunităţii 
creştine de început, care a înregistrat tradiţia orală. 
De-a lungul a treizeci sau patruzeci de ani, Evan- 


1 Evanghelia apocrifă a lui Toma (Nag Hammadi) are o 
asemenea formă. 

? Şi totuşi, azi sînt propuse variante şi soluţii diferite (cf. 
Streeter, Vaganay, Farmer etc.). 

ghelia a existat aproape exclusiv sub formă orâlă; 
or, tradiţia orală a transmis mai cu seamă cuvinte 
şi relatări răzlețe. Evangheliştii, fiecare în felul 
său, potrivit propriei personalităţi şi în funcţie de 
preocupări teologice particulare, au întreţesut rela- 
tările şi cuvintele aflate în tradiţia ce îi înconjura. 
Gruparea cuvintelor lui Isus, ca şi înlănţuirea unor 
relatări prin formule de legătură foarte vagi ca 
„după aceea“, „imediat“ etc., pe scurt, „cadrul“ 
sinopticelor e unul pur literar şi nu are un funda- 
ment istoric. 

În sfîrşit, trebuie notat că stabilirea tradiţiei refe- 
ritoare la viaţa lui Isus a fost determinată nu atît de 
interesul biografic, cît de necesităţile predicării, ale 
învăţămîntului şi ale cultului din cadrul comunităţii 
primitive. Apostolii ilustrau adevărurile credinţei 
creştine, credinţă pe care o propovăduiau relatînd 
evenimentele vieţii lui Isus; predicile lor ofereau 
astfel prilejul fixării acestor relatări. Cuvintele lui 
Isus au fost transmise mai ales prin intermediul 
învăţământului catihetic al Bisericii primitive.! 

Cele spuse mai sus reprezintă rezultatele cerce- 
tărilor aşa-numitei şcoli a Formgeschichte. Nu a 
fost vorba propriu-zis de o „şcoală“, ci de mai 
multe studii convergente, apărute între 1919 şi 
1922. Autorii lor îşi propuneau să studieze istoria 
formării şi a formelor („„genurilor“, acesta e sensul 
cuvîntului german Formgeschichte) Evangheliei. 


1 De curînd, savanții suedezi Riesenfeld şi Gerhardsson 
au atras atenţia asupra felului în care discipolii învățau pe 
de rost cuvintele rabinilor. 

M. Dibelius, K. L. Schmidt, R. Bultmann aplicau 
evangheliilor metoda amintită, care ar putea fi 
numită paleontologică. Ea permite stabilirea legilor 
şi a contextului (Sitz im Leben) care au dat naştere 
diferitelor părţi ale tradiţiei evanghelice orale.! 

Rămîne să determinăm aportul personal al 
fiecărui evanghelist; savanții şi-au concentrat 
atenţia asupra acestei probleme îndeosebi după cel 
de-al doilea război mondial (Redaktionsges- 
chichte), studiind: 1. Alegerea elementelor tradiţiei 
de către fiecare evanghelist; 2. Planul dispunerii 
elementelor alese. Acest studiu literar ne va per- 
mite să desprindem, în cazul fiecărui evanghelist, 
ideile personale ale autorului despre „Evanghelie“. 


II 
Evanghelia după Matei 


Noul Testament începe, potrivit ordinii 
tradiţionale, cu Evanghelia după Matei. 
Faptul se justifică datorită caracteristicilor 
acestei Evanghelii, cea care se apropie cel 
mai mult, dintre cele patru, de linia Vechiu- 
lui Testament. Evanghelia după Matei face 
legătura între aşteptarea împărăției mesia- 


1 Vezi articolele noastre despre Formgeschichte în Revue 
d'Histoire et de Philosophie Religieuses, 1925, p.429-A477 şi 
564-579. 

nice, pe care o vestiseră cărţile profetice ale 
Vechiului Testament, şi venirea lui Isus 
Cristos, pe care Noul Testament o prezintă 
ca răspunsul dat acestei aşteptări. 


1. Originalitatea şi originea Evanghe- 
liei după Matei. Prima evanghelie e foarte 
sistematică, iar redactarea ei e extrem: de 
elaborată. Matei grupează relătarile şi pre- 
ceptele în funcţie de subiecte (de exemplu: 
V-VII: legea; XI: Ioan Botezătorul; XXIII: 
fariseii). Atenţia sa se concentrează asupra 
tradiţiilor referitoare la opinia şi atitudinea 
lui Isus faţă de legea evreiască. 

El se străduieşte, de asemenea, să arate că 
Isus nu a venit ca să respingă Vechiul Tes- 
tament, Ci ca să-l poarte către țelul său, să-l 
împlinească. Din tradiţia orală, el alege 
cuvinte ale lui Isus ca acestea: „Să nu 
„socotiți că am venit să stric Legea sau proo- 
rocii (adică întregul Vechi Testament, n-am 
venit să stric, ci să împlinesc. Căci adevărat 
zic vouă: Înainte de a trece cerul şi pămîn- 
tul, o iotă sau o cirtă din Lege nu va trece 
pînă ce nu se vor face toate“ (Matei 5, 17 şi 
18). Urmează un discurs în care Isus reia 
preceptele legii evreieşti îndrumîndu-şi uce- 
nicii nu să le încalce, ci să le împlinească, 


37 


dar nu în mod formal, ci total, radical („eu 
însă vă spun vouă..."). A 
De altfel, pentru Matei, împlinirea 
Vechiului Testament însemna realizarea sa 
nu numai prin învăţătura lui Cristos, ci prin 
însăşi persoana sa şi evenimentele vieţii 
sale; astfel, după ce povesteşte naşterea lui 
Isus, el adaugă: „Acestea toate s-au făcut ca 
să se împlinească ceea ce s-a zis de Domnul 
prin proorocul care zice...“ (Matei 1, 22; cf. 
de asemenea 21, 54; 27, 9; 27, 35). 
Referirile insistente la Vechiul Testament 
sînt o consecinţă a aprigei discuţii care a 
opus, mai cu seamă în secolul I, iudaismul 
şi creştinismul de origine evreiască. Felul în 
care alege Matei elementele narative din 
viaţa lui Isus atestă, o dată în plus, existenţa 
acestei confruntări. Se poate ca el să fi 
folosit, între alte documente scrise mai 
vechi, unele florilegii de texte din Vechiul 
Testament referitoare la Cristos. Cu toate că 
azi nu mai avem la dispoziţie nici o ase- 
menea culegere de texte, existenţa lor a fost 
totuşi dovedită, ele fiind de altfel desemnate 
în mod obişnuit prin cuvîntul festimonia.! 


1 A se vedea lucrările lui Rendel Harris şi P. Prigent, ca 
şi Testimonia messianiques de Qumran. 

După părerea unor savanţi, ca Stendahl, ar 
trebui să se vorbească mai degrabă despre o 
şcoală rabinică creştină a lui Matei, care a 
cercetat cu toată atenţia Vechiul Testament 
pentru a descoperi vestirile lui Cristos. 


2. Ce ştim despre mediul de origine? 
Autorul primei evanghelii e un evreu 
convertit la creştinism Care trăia într-o 
comunitate iudeo-creştină; această comuni- 
tate se străduia să rupă, menţinînd totuşi 
continuitatea cu Vechiul Testament, legă- 
turile sale cu iudaismul. Punctele de interes, 
ca şi tonul general al acestei evanghelii, 
sugerează existenţa unei situaţii încordate. 
Vocabularul folosit ne arată că autogl. este 
evreu şi că se adresează unor oameni care, 
deşi vorbeau greceşte, cunoşteau obiceiurile 
evreieşti! şi limba aramaică2. 

Unde trebuie însă situată această comuni- 
tate iudeo- -creştină? În lipsa unor argumente 
decisive, au fost propuse Ierusalimul, Gali- 
leea, Antiohia, Alexandria sau unul din 
marile oraşe de pe litoralul fenician al Siriei 


1 El face aluzie la acestea fără să considere necesar să le 
şi explice (cf. 15, 2 ş.urm.). 
2 La 5, 22 nu-şi dă osteneala să traducă raca. 

(Tir, Sidon sau Ptolemais) ori o cetate aflată 
la hotarul dintre Palestina de Nord şi Siria, 
ca Cezarea Philippi sau Damascul. În pre- 
zent nu se poate da un răspuns definitiv la 
această problemă. 

Cînd anume s-a născut această evanghelie 
în comunitatea iudeo-creştină amintită? Un 
lucru e cert, şi anume că această scriere e 
rodul unor lungi ani de experienţe ale 
comunităţii. Un detaliu din parabola nunţii 
de la 22, 7 ne poate face să presupunem că 
prima evanghelie a fost redactată după anul 
70; într-adevăr, acest verset face probabil 
aluzie la prima revoltă evreiască şi la incen- 
dierea Ierusalimului, poruncită de către 
împăratul Titus. Redactarea primei evan- 
ghett ar trebui plasată, în acest caz, în jurul 
anului 80. 

Tradiţia (nu şi textul însuşi, care nu suflă 
un cuvînt) a atribuit această evanghelie lui 
Matei, vameşul a cărui convertire e relatată 
la 9, 9 (celelalte două sinoptice îl numesc 
Levi) şi care devine unul din cei 12 apostoli 
(cf. 10, 3). Nimic nu permite însă confir- 
marea acestei tradiţii, care ridică unele difi- 
cultăţi, mai ales dacă admitem că autorul 
s-a folosit de Evanghelia lui Marcu, care nu 
se numără printre ucenicii lui Isus. Se poate 

afirma doar că examinarea textului ne 
conduce la atribuirea lui unui evreu originar 
din Palestina care vorbea greceşte şi se 
convertise la noua credinţă. A utilizat oare 
autorul o sursă aramaică, redactată de 
Matei? lar dacă lucrurile stau aşa, această 
scriere era oare o evanghelie completă sau 
doar o colecţie de cuvinte ale lui Isus (o 
logia), aşa cum se admite uneori, plecîndu-se 
de la o însemnare a lui Papias (140) referi- 
toare la o lucrare scrisă „în ebraică“ de 
Matei? E vorba doar de o simplă ipoteză. 


3. Mesajul Evangheliei după Matei. 
Matei foloseşte de 51 de ori cuvîntul grecesc 
basil€ia, care poate fi tradus prin „împărăție“ 
sau „domnie“. „Împărăţia lui Dumnezeu“, 
„împărăţia cerurilor“, „împărăţia Tatălui“ 
sau „împărăție“ denotă, toate, o conceptua- 
lizare de tip iudaic. Iudaismul contemporan 
cu Isus vorbea despre împărăţia viitoare a 
lui Dumnezeu şi, pe de altă parte, despre 
domnia Mesiei, aşteptată de unele cercuri 
pline de rîvnă ca o realitate iminentă. 

Împărăţia cerurilor vestită de Matei e vii- 
toare. Ca să te convingi de acest fapt, e 
suficient să citeşti 13, 43: „Atunci cei drepţi 
vor străluci ca soarele în împărăţia Tatălui 

lor“, sau 25, 34: „Atunci va zice Împăratul 
celor de-a dreapta lui: Veniţi binecuvîntaţii 
Tatălui Meu, moşteniţi împărăţia cea 
pregătită vouă de la întemeierea lumii“!. La 
fel ca pămîntul făgăduinţei către care se 
îndrepta neamul lui Israel în Vechiul Testa- 
ment, împărăţia e şi ea ţinta credincioşilor, 
un „teritoriu“ pe care-l vor moşteni, în care 
vor intra. În Noul Testament, împărăţia e 
deci o realitate viitoare, afirmă autori ca 
A. Loisy sau A. Schweitzer, a căror teorie 
poartă numele de „eshatologie viitoare“2. 

Matei propovăduieşte însă şi un regat ce 
începe o dată cu venirea lui Isus Cristos. Să 
citim, de exemplu, 12, 28: „lar dacă Eu cu 
Duhul lui Dumnezeu, scot pe demoni, iată 
a ajuns la voi împărăţia lui Dumnezeu“.? 
Împărăţia e deci o realitate prezentă, afirmă 
teologii  „eshatologiei  împlinite“, ca 
C. H. Dodd. 

Cele două teorii reprezintă puncte de 
vedere extreme şi parțiale. De fapt, după 
Matei, împărăția e deja inaugurată prin 
venirea lui Isus Cristos, dar încă nu e 


! Vezi şi 7, 21; 8, 11; 16,28. 

2 Eshatologie: cuvînt derivat din greceşte (eschata: lucru- 
rile ultime) şi care desemnează doctrina realităţilor ultime. 

3 Vezi şi 4, 17; 5, 3; 5, 10; 11,3 ş.urm.; 11, 12. 

împlinită aşa cum va fi la venirea sa la 
sfîrşitul veacului. Credincioşii se consideră 
acum în timpul intermediar dintre acest 
„deja“ şi acest „nu încă“; ei sînt deja (şi o 
dată cu ei, lumea) sub domnia lui Isus 
Cristos, dar aşteaptă încă împărăţia sa plină 
de slavă. Pildele din capitolul 13 şi, mai 
ales, pilda sămînţei bune şi a neghinei, 
vădesc dubla realitate a acestei împărăţii 
(13, 24-30 şi 36-43): semănatul a avut 
deja loc, dar nu sîntem încă în vremea 
secerişului. 

Vestirea împărăției şi împlinirea Vechiului 
Testament prin Isus Cristos, ca şi grija 
edificării unei etici noi, individuale şi 
sociale (aceasta fiind realmente noutatea 
Evangheliei) sînt dominantele specifice ale 
mesajului pe care ni-l transmite primul 
evanghelist. 


III 
Evanghelia după Marcu 


A doua evanghelie a fost considerată 
multă vreme ca un rezumat al celei dintii, 
iar Bossuet îl numea pe Marcu „divinul 
abreviator““. De fapt, aşa cum am spus, 

Marcu e, după toate aparențele, primul 
dintre cei patru. 

Transmiterea finalului textului său pre- 
zintă o anumită particularitate: în Vaticanus 
şi Sinaiticus!, cele mai vechi manuscrise ale 
Noului Testament, Evanghelia se termină 
brusc la 16, 8: „Şi ieşind, au fugit de la 
mormânt, că erau cuprinse de frică şi de 
uimire şi nimănui nimic n-au spus, căci se 
temeau.“ În unele manuscrise greceşti mai 
recente şi în unele versiuni s-a adăugat în 
acest loc o concluzie despre arătări care nu 
aparţine lui Marcu, ci e preluată din alte 
evanghelii. Problema textuală ce se iveşte în 
acest caz e următoarea: versetul 8 mar- 
chează oare sfîrşitul autentic al Evangheliei 
sau e vorba de pierderea întîmplătoare ori 
de suprimarea intenţionată a sfârşitului ori- 
ginal? Potrivit unei ipoteze recente, sfîrşitul 
pierdut din Marcu ar fi cuprins relatarea 
unei arătări a Înviatului în faţa lui Petru; 
urme ale acestei relatări s-ar afla în capi- 
tolul 21 din Evanghelia lui Ioan. 


1. Cine e Marcu şi de unde provine 
Evanghelia sa? Tradiţia face din Marcu 


1 Ca şi în versiunea Syrasinaitica şi în alte probe vechi. 

autorul celei de-a doua Evanghelii şi nu 
există un motiv serios de îndoială în 
legătură cu această atribuire, chiar dacă 
textul însuşi nu menţionează vreun autor. 
Într-adevăr, dacă autorul Evangheliei ar fi 
fost pur şi simplu inventat, atunci el ar fi 
fost ales dintre apostoli, pentru a i se conferi 
mai multă autoritate. De fapt, tocmai pentru 
a da acestei scrieri o autoritate apostolică, 
tradiţia creştină va afirma, după anul 150, 
că adevăratul său chezaş e Petru, Marcu, 
aflat în preajma lui (cf. I Petr. 5, 13), nefiind 
decît secretarul apostolului. Acest patronaj 
poate părea suspect; se poate totuşi obiecta 
că e posibil ca Matei şi Luca să nu fi uti- 
lizat această Evanghelie în modul în care au 
făcut-o dacă n-ar fi ştiut că ea se bazează 
efectiv pe învăţătura unui apostol. 

Se pare că Marcu ar putea fi identificat cu 
acel „loan, supranumit Marcu“, despre care 
ni se vorbeşte de mai multe ori în Noul Tes- 
tament. Potrivit Fapt. 12, 12, mama lui 
Marcu primea în casa din Ierusalim o parte 
a Comunităţii pentru rugăciune. Marcu e 
însoţitorul apostolului Pavel, dacă e să dăm 
crezare Fapt. 12, 25; 13, 5; 13, 13; 15, 37-39, 
Col. 4, 10, şi e posibil, de asemenea, ca el 
să fi lucrat cu apostolul Petru, pe care îl 
cunoştea (cf. Fapt. 12, 12 şi I Petr. 5,13). 

` A fost el oare martor ocular, măcar în 
parte, al vieţii lui Isus? O veche tradiţie 
susţine acest fapt pe care îl confirmă poate 
şi curiosul verset aflat în Evanghelia sa (şi 
doar aici), chiar la mijlocul relatării Pati- 
milor: „lar un tînăr mergea după El în- 
făşurat într-o pînzătură pe trupul gol şi au 
pus mîna pe el. El însă, smulgîndu-se din 
pînzătură a fugit gol“ (Marc. 14, 51-52). 
Această anecdotă, fără vreo importanţă 
pentru evenimentele Patimilor şi lipsită de 
interes teologic, ar putea conduce la presu- 
punerea că tînărul era Marcu şi că el ar fi vrut 
să ofere, prin intermediul acestei amintiri 
personale, o probă de autenticitate, o „semnă- 
tură anonimă“ care să dovedească partici- 
parea sa la evenimente ca martor ocular. 
Examinarea vocabularului, a stilului şi a 
ideilor celei de-a doua Evanghelii ne vor 
îngădui să desprindem cu mai multă clari- 
tate” influenţele mediului ambiant. Rolul 
important atribuit Galileei şi numeroasele 
întorsături de frază de tip aramaic sprijină 
ipoteza potrivit căreia autorul era de origine 
evreiască;l descoperim însă în textul său şi 


1 De exemplu, conjugările prin perifraze cu un participiu 
prezent: „(Isus era mergînd înaintea lor) Isus mergea 
înaintea lor“ (10, 32) şi folosirea lui „lată“ la începutul anu- 
mitor fraze (2, 24; 3, 32 etc.). 

unele latinisme: transcrie în greceşte cu- 
vinte latineştil. Nu e deci exclus ca el să-şi 
fi scris Evanghelia la Roma. De altfel, se 
adresează unor creştini ce nu trăiau în 
Palestina, avînd grijă să le explice expresiile 
aramaice pe care le foloseşte, de exemplu la 
5,41: „Şi apucînd pe copilă de mînă, i-a 
grăit: Talită Kumi, care se tîlcuieşte: «Fiică, 
ţie îţi zic, scoală-te!»'“; el explică, de ase- 
menea, obiceiurile evreieşti: „Căci fariseii şi 
toţi iudeii dacă nu-şi spală mîinile pînă la 
cot, nu mănîncă, ţinînd datina bătrînilor. Şi 
cînd vin din piaţă, dacă nu se spală, nu 
mănîncă. Şi alte multe sînt pe care au primit 
să le ţină: spălarea paharelor şi a urcioarelor 
şi a vaselor de aramă şi a paturilor“ 
(7, 3-A). 

În sfîrşit, în a doua Evanghelie se poate 
recunoaşte cu uşurinţă o influenţă profundă 
a gîndirii apostolului Pavel, sugerată şi de 
Faptele Sfinţilor Apostoli, carte care face din 
Marcu ajutorul lui Pavel în peregrinările 
sale misionare. Evanghelistul e deci pro- 
babil un evreu într-o comunitate creştină 
„romanizată“ (Roma?) după o îndelungată 


1 Vorbeşte de legion (lat. legio = legiune 5, 9), de spekou- 
lator (lat. speculator = soldat roman însărcinat cu paza prizo- 
nierilor 6, 27) sau de denarion (lat. denarius = dinar 6, 37) etc. 

activitate de misionar pe lîngă păgîni, 
muncă săviîrşită în mare parte în colaborare 
cu apostolul Pavel. 

Evanghelia sa poate fi datată, dacă se ţine 
seama de aluziile, de altfel foarte sumare, la 
distrugerea templului din Ierusalim, în jurul 
anului 70. 


2. Mesajul celei de-a doua Evanghelii. 
Încă de la început, Evanghelia lui Marcu îşi 
dezvăluie intenţia: „Începutul Evangheliei 
lui Isus Cristos, Fiul lui Dumnezeu“ (1, 1). 
Ceea ce se relatează în continuare se doreşte 
fi o mărturie a acestei descendenţe divine a 
lui Isus Cristos. 

Numirea lui Isus „fiul lui Dumnezeu“ nu 
apare doar în cea de-a doua Evanghelie, dar 
ceea ce este specific şi semnificativ este 
faptul că, deşi la Marcu termenul apare 
chiar mult mai puţin frecvent decît la Matei, 
el îi acordă un sens deplin, plasîndu-l la 
începutul şi apoi în momentele culminante 
ale evangheliei: în timpul botezului lui Isus, 
se aude chiar vocea lui Dumnezeu zicînd: 
„Tu eşti Fiul Meu“ (1, 11); tot Dumnezeu 
îl desemnează drept fiu în episodul „plin 
de slavă“ al schimbării la faţă de pe munte 
(9, 7); în sfârşit, în faţa crucii lui Isus care 

murea pentru mîntuirea păgînilor, un centu- 
rion strigă, în numele tuturor acestor păgîni: 
„Cu adevărat, omul acesta era Fiul lui Dum- 
nezeu“ (15, 39). 

În afara acestui nume de fiu al lui Dum- 
nezeu, acordat lui Isus, a doua Evanghelie 
ni-l înfăţişează chiar pe el pretinzîndu-se fiu 
al omului şi fiind, în schimb, reticent în 
privinţa numelui de „Mesia“ (sau „Cristos“, 
echivalentul grecesc al acestui cuvînt ebraic, 
ce înseamnă „uns. 


În acest punct se ivesc două probleme. Prima e 
aceea de a şti dacă numele de „fiu al omului“ a fost 
realmente revendicat de către Isus sau i-a fost 
atribuit de comunitatea creştină timpurie; a doua 
problemă vizează cunoaşterea sensului acestei 
denumiri. Folosirea sa în privinţa lui Isus nu este 
nicidecum curentă în creştinismul de început. O 
întîlnim la Marcu şi la ceilalţi evanghelişti doar 
atunci cînd Isus însuşi vorbeşte; în schimb, ea nu 
apare niciodată atunci cînd cineva i se adresează 
lui Isus. Mai mult decît atît, nici măcar evan- 
gheliştii nu-l numesc vreodată în acest fel. Ei au 
reţinut deci că doar Isus îşi îngăduia să-şi spună fiu 
al omului. E însă aceasta o denumire mesianică? 
Altfel spus, e vorba aici de una din numirile pe 
care iudaismul oficial le dădea aşteptatului Mesia? 
Răspunsul e negativ, exceptind poate anumite 
cercuri evreieşti ezoterice şi care cultivau idei apo- 

caliptice. Isus reia deci o expresie rar folosită, 
dîndu-i un conţinut nou, combinînd-o cu noţiunea 
„pedepsit, bătut şi chinuit de Dumnezeu“ (1s..53, 4). 
Fiul omului, ce vine la sfîrşit pe norii cerului 
(Dan. 7, 13) e în primul rînd un reprezentant al 
întregii umanităţi, a cărui misiune nu e nici răz- 
boinică, nici triumfală, ci umilă: el apucă drumul 
crucii pentru a ajunge la slavă şi pentru a-i mîntui 
pe toţi oamenii. 

În consecinţă, se vede că Isus păstrează, după 
Marcu, cea mai deplină tăcere asupra rolului său 
mesianic şi impune această tăcere şi celorlalţi. 
Astfel, el porunceşte demonilor alungaţi să tacă 
(1, 34; 3, 12), iar bolnavilor tămăduiţi (1, 44; 7, 36; 
8, 26), morţilor reînviaţi şi celor aflaţi în preajma 
acestora (5, 43) şi chiar şi ucenicilor săi, să nu 
spună nimic nimănui (8, 30; 9,9). Menţionarea 
acestui secret mesianic al lui Isus, caracteristică 
pentru a doua Evanghelie, nu e neapărat o invenţie 
a evanghelistului, aşa:cum s-a spus uneori (Wrede), 
ci poate foarte bine să provină din amintirea precisă 
a tradiţiei orale, căreia Marcu să-i fi acordat o 
importanţă specială. Într-adevăr, acest secret se ex- 
plică prin grija lui Isus de a împiedica o procla- 
maţie mesianică, susceptibilă să favorizeze o falsă 
interpretare a misiunii sale. Isus înţelegea desigur 
că e Mesia, dar nu voia să fie un mesia politic care 
să-şi asume destinul naţional şi să elibereze nea- 
mul lui Israel de ocupaţia romană, nu voia deci să 
fie acel mesia aşteptat de mulţimea de rînd a evreilor. 

A doua Evanghelie se axează deci nu atât asupra 
învăţăturii, cît asupra persoanei lui Isus, misterios 
fiu al omului în care credinţa descoperă, încetul cu 
încetul, puterea mîntuitoare a fiului lui Dumnezeu. 


IV 
Evanghelia după Luca 


A treia Evanghelie reprezintă creaţia lite- 
rară a unui „cronicar“. E vorba, neîn- 
doielnic, de o Evanghelie, adică de o creaţie 
născută din credinţa unei comunităţi şi înte- 
meiată pe o tradiţie, mai degrabă decît de o 
lucrare individuală; personalitatea literară a 
autorului iese însă în relief în acest caz mult 
mai pregnant decît în celelalte evanghelii. 

Autorul îşi expune metoda Chiar în 
prolog: „Deoarece mulţi au încercat să 
alcătuiască o istorisire despre faptele deplin 
adeverite între noi, / Aşa cum ni le-au lăsat 
cei ce le-au văzut de la început şi au ajuns 
slujitori ai Cuvîntului, / Am găsit şi eu cu 
cale, preaputernice Teofile, după ce am 
urmărit toate cu de-amănuntul de la început, 
să ţi le scriu pe rînd, / Ca să te încredinţezi 
despre temeinicia învăţăturii pe care ai 
primit-o“ (Luc. 1, 14). 

Această introducere ne dezvăluie deci cele 
trei surse folosite de către autor: pe de o 
parte, mai multe istorisiri alcătuite înaintea 
sa (dintre care, neîndoielnic, Evanghelia lui 
Marcu); pe de altă parte, informaţii culese 
de la martori oculari (de aici se subînţelege 
că el însuşi nu s-a aflat printre aceştia); în 
sfîrşit, tradiţia orală a predicilor apostolice. 


1. Luca şi lumea sa. Deşi textul celei 
de-a treia Evanghelii nu ne pomeneşte 
numele autorului său, el ne îngăduie totuşi 
să-i conturăm personalitatea. Chiar din pri- 
mele trei versete ni se dezvăluie un intelec- 
tual metodic, preocupat de istorie. Limbajul 
său e relativ îngrijit, barbarismelor şi neolo- 
gismelor din celelalte Evanghelii, el prefe- 
rîndu-le termeni din greaca Clasică; autorul 
are deci şi preocupări literare. 

Comparînd Evanghelia sa cu primele 
două ne dăm seama că avem de-a face cu 
un păgîno-creştin, adică un păgîn convertit 
la creştinism. Tocmai de aceea el uită să 
reia versetele cu tentă iudaică prea pronun- 
tată din Evanghelia lui Marcu (de ex. Marc. 
7,27), subliniind, în schimb, cuvintele lui 
Isus împotriva necredinţei evreilor, ca şi 

relaţiile sale bune cu samaritenii, pe care 
evreii îi urau (Luc. 9, 51—56; pilda „samari- 
teanului milostiv“ la 10,25-37 şi 27,11 
ş. urm.). ` 

Scrierea e dedicată „,preaputernicului 
Teofil“, despre care nu ştim absolut nimic, 
dar căruia îi e închinată şi cartea Faptelor 
Sfinților Apostoli: „Cuvîntul cel dintîi l-am 
făcut o, Teofile, despre toate cele ce a început 
Isus a face şi a învăța...“ (Fapt. 1, 1); acest 
„Cuvînt. dintîi“ nu poate fi decît a treia 
Evanghelie, fapt confirmat, de altfel, de 
comparaţia filologică a celor două texte. 
Cartea Faptelor e însă scrisă parţial la prima 
persoană plural de către un însoțitor al apos- 
tolului Pavel în. călătoria sa. Pe de altă 
parte, a treia Evanghelie e atribuită, înce- 
pînd din secolul al II-lea, unui anume Luca. 
Cunoaştem un Luca, însoțitor al lui Pavel: 
acesta e pomenit în Filimon 24 (,„,Marcu, 
Aristarh, Dimas, Luca, împreună-lucrători 
cu mine“), în Coloseni 4, 14 (,, vă îmbrăţi- 
şează Luca, doctorul cel iubit“) şi în 11 Timo- 
tei 4,11 („Numai Luca este cu mine“). 
Această tradiţie nu poate fi nici infirmată, 
nici confirmată de limba ori de stilul Evan- 
gheliei. Criticul englez Hobart a încercat în 
1880 să probeze cu ajutorul vocabularului 

celui de-al treilea evanghelist identitatea 
acestuia cu medicul Luca, arătînd că ter- 
menii medicali apar în mod frecvent: 4, 38; 
5, 18; 5,31; 7, 10; 13,11; 22,44. Aceleaşi 
cunoştinţe medicale pot fi însă regăsite la 
oricare alt scriitor cultivat, Josephus sau la 
Plutarh. 

Ideile dezvoltate în Evanghelia după 
Luca denotă un interes particular faţă de 
păgîni, fapt ce concordă, în orice caz, cu 
atribuirea lucrării unui ucenic al lui Pavel. E 
adevărat că orientarea teologică generală şi, 
mai cu seamă, rolul atribuit morţii lui Isus, 
nu sînt identice cu cele din epistolele Apos- 
tolului Pavel; există totuşi, pe de altă parte, 
o înrudire incontestabilă între scrierile lui 
Pavel şi Evanghelia după Luca; e vorba în 
primul rînd de insistența asupra rolului 
Duhului Sfînt, prin care vremurile din urmă 
sînt deja împlinite. 

„ Nu avem deci nici un motiv serios ca să 
ne îndoim că autorul păgîno-creştin e unul 
şi acelaşi cu Luca, însoţitorul lui Pavel. 

Critica a demonstrat, de asemenea, că el 
s-a folosit de Evanghelia lui Marcu, şi că 
era aproape contemporan cu Matei. Redac- 
tarea celei de-a treia Evanghelii e plasată 

deci la zece sau la douăzeci de ani după 
moartea apostolului Pavel, către anul 80. În 
ceea ce priveşte locul în care a fost alcătuită 
lucrarea, se poate afirma doar atît: comunita- 
tea creştină în care s-a născut a treia Evan- 
ghelie era una de origine păgînă, adică nu 
era una evreiască. Soluţia acestor probleme 
trebuie să concorde cu soluţia ce va fi dată 
în cazul cărţii Faptelor Sfinţilor Apostoli. 


2. Mesajul lui Luca. În Evanghelia lui 
Luca se întîlneşte o perspectivă, mult mai 
bine conturată ca la Marcu sau Matei, a 
„istoriei mîntuirii“. Viaţa lui Isus e inclusă 
într-un ansamblu mai vast; ne aflăm în peri- 
oada centrală a unei istorii ce cuprinde şi 
alte perioade, mai cu seamă cea a Faptelor 
Sfinţilor Apostoli.! Luca priveşte în mod 
retrospectiv viaţa lui Isus, nu numai ca un 
istoric care vrea să retraseze evenimentele 
trecute în ordinea lor cronologică, ci şi 
în calitatea sa de credincios care ştie că 
învierea lui Cristos dă evenimentelor prece- 


! Acest plan confirmă şi el faptul că autorul celei de-a 
treia Evanghelii e unul şi acelaşi cu autorul Faptelor Sfinţilor 
Apostoli. H. Conzelmann a vorbit (Die Mitte der Zeit, 1962) 
de „periodizare“. 

dente adevăratul lor sens. El reciteşte viaţa 
lui Isus în lumina Paştelui; de asemenea, îl 
desemnează pe Isus cu numele pe care i-l dă 
comunitatea creştină: Domnul (în greceşte, 
Kyrios). 


Numele de „Domn“ exprimă mai bine decît oricare 
altul faptul că Cristos a fost înălţat la dreapta lui 
Dumnezeu şi că, find Cel Slăvit, el intervine în 
momentul de faţă în favoarea oamenilor. Atunci 
cînd primii creştini îi dădeau lui Isus numele de 
Kyrios, ei afirmau astfel că el nu ţine doar de tre- 
cutul istoriei mîntuirii, că nu e doar cel aşteptat să 
vină, ci că e în clipa de faţă o realitate vie, cu care 
putem intra în legătură, căruia credinciosul îi poa- 
te închina rugăciuni şi pe care Biserica îl poate 
invoca în cadrul cultului, pentru ca el să adreseze 
aceste rugăciuni lui Dumnezeu şi să le împli- 
nească. Una din primele mărturisiri de credinţă 
creştină s-ar putea rezuma la aceste două cuvinte 
„Kyrios Iâsous“: Isus e Domnul. 

Cuvîntul „Domn“ apare, desigur, şi în celelalte 
Evanghelii, însă el are acolo doar sensul unui ape- 
lativ de politeţe semitică, echivalent cumva cu 
„Domnul“ folosit azi, sau, cu mai multă deferenţă, 
cu „Monsenior“; Luca, în schimb, e singurul evân- 
ghelist ce foloseşte acest termen în înţeles absolut: 
Domnul (7,13; 10,1; 10,39; 10,41; 11,39; 
12, 42; 13, 15; 17,5; 18,6; 19,8; 22,61; 24,3 şi 
24, 34). 

Aunci cînd vorbeşte despre împărăţia lui 
Dumnezeu, Luca, spre deosebire de Matei, 
se gîndeşte mai ales la împărăţia viitoare 
care va fi văzută (9, 27), în care trebuie să 
credem, şi mai puţin la prezenţa misterioasă 
şi eficientă a acestei împărăţii. Pentru Luca, 
prezenţa efectivă şi dinamică a lui Dum- 
nezeu o reprezintă nu atît împărăţia, cît 
Sfintul Duh. loan Botezătorul, mama şi tatăl 
său se umplu de Duhul Sfînt (1, 15; 1,41; 
1,67), ca şi bătrînul Simeon (2, 25-27). Isus 
e dus de Duh, are puterea Duhului, se 
bucură în Duh (4, 1; 4, 14; 4,18; 10,21). 
Duhul e cel care îi va învăţa pe ucenici ce 
vor trebui să spună în vremea persecuțiilor 
(12, 12). Deci, în rugăciune trebuie cerut 
Duhul: „Deci dacă voi, răi fiind, ştiţi să daţi 
fiilor voştri daruri bune, cu cît mai mult 
Tatăl vostru Cel din ceruri va da Duh Sfînt 
(Matei zice în acest loc „cele bune“, Matei 
7, 11) celor ce îl cer de la El“ (11, 13); în ceea 
ce priveşte cererea din rugăciunea dumini- 
cală: „Vie domnia (sau „împărăţia“) Ta“, e 
atestată şi o altă variantă: „Vie peste noi Duhul 
tău Sfînt şi să ne curețe de păcate“ (11,2). 

Am arătat deja că Luca omite cu bună 
ştiinţă tradiţiile cele mai „evreieşti“ despre 
Isus şi învăţătura sa, tradiţii la care ceilalţi 

evanghelişti, în schimb, se referă. Aceste 
omisiuni voluntare sînt contrabalansate însă 
pozitiv de stăruința lui Luca asupra univer- 
salismului Evangheliei. El împinge genea- 
logia lui Isus dincolo de Avraam (vezi 
Matei) pînă la Adam, primul om (3, 38). În 
noaptea de Crăciun, îngerii cîntă: „Slavă 
întru cei de sus lui Dumnezeu şi pe pămînt 
pace“ (2, 14). Isus e mîntuirea şi lumina 
tuturor neamurilor (2, 31-32), şi el îndeamnă 
să se propovăduiască tuturor neamurilor ier- 
tarea păcatelor (24, 47). Evanghelia lui Luca 
e, de asemenea, Evanghelia săracilor. Isus 
se îngrijeşte de „săraci“: de păcătoşi şi 
păcătoase, de vameşi, văduve şi copilaşi, de 
hoţi şi de pocăiţi. de bărbaţi şi femei 
infirmi. Săracii în sensul concret, deci cei 
lipsiţi de bunuri materiale, sînt numiţi 
fericiţi (6, 20), iar cei bogaţi sînt consideraţi 
nu Tăi, ci nefericiţi (6,24). Bunavestire 
(Evanghelia) e pentru cei săraci (4, 18; 
7, 22), iar Luca schiţează principiile etice 
ale acestei chestiuni în întreg capitolul 16. 
În sfîrşit, să subliniem atmosfera de 
veselă proslăvire ce se degajă din această 
Evanghelie. Ea apare în forma sa pură în 
cîntările pe care Biserica creştină universală 
le-a preluat în cadrul cultului său pentru a 

cînta slava lui Isus Cristos, Domnul său: 
cîntarea Mariei (,„„Magnificat“ 1, 46-55), 
cea a lui Zaharia („„Benedictus“ 1, 68—79), 
cea a îngerilor din Betleem („Gloria in 
excelsis“ 2, 14) şi cea a bătrînului Simeon 
(„Nunc dimittis“ 2, 29-32). E vorba de 
veselia evanghelistului care, împreună cu 
comunitatea, se ştie integrat într-o istorie al 
cărei centru este viaţa lui Isus. 


V 
Evanghelia după Ioan 


1. A patra Evanghelie şi sinopticele. 
Am afirmat că a patra Evanghelie se dis- 
tinge de celelalte şi, cu toate acestea, nu o 
putem izola cu totul de sinoptice întrucît ea 
presupune în mod tacit că sinopticele sînt 
cunoscute sau, mai degrabă, că e cunoscută 
tradiţia la care se referă ele. Aşa de exem- 
plu, la 1, 40, Andrei ne e prezentat ca fra- 
tele lui Simon Petru, deşi nu fusese încă 
vorba de Simon Petru. În unele locuri avem 
impresia că această Evanghelie vrea să 
modifice datele tradiţiei sinoptice, ca şi cum 
ar fi mai bine informată decît aceasta; la 
3, 24 se precizează că „loan (Botezătorul) 

nu fusese încă aruncat în închisoare“ în 
momentul în care Isus începea să propo- 
văduiască; potrivit lui Marcu, în schimb, 
Isus s-a apucat să predice doar după întem- 
niţarea lui Ioan Botezătorul (Marc. 1, 14). 
Pe de altă parte, Evanghelia lui loan se 
deosebeşte de sinoptice nu numai în privinţa 
cadrului cronologic şi a celui geografic în 
care inserează relatarea vieţii lui Isus, ci 
în general datorită unor tradiţii aparte şi 
mai ales unor perspective teologice diferite. 
Ea se referă la aceleaşi evenimente ca şi 
sinopticele, dar o face din altă perspectivă. 
E vorba de o meditaţie profundă despre eve- 
nimentele centrale ale istoriei mântuirii. 
Intenţia sa e aceea de a evidenția identitatea 
persoanei istorice a lui Isus cu Cristos pre- 
zent în Biserica sa, şi de a contura legăturile 
fiecărui eveniment al vieţii lui Isus cu fie- 
care manifestare a vieţii lui Isus Cristos, 
Domnul slăvit în cadrul Bisericii. Ţinta 
acestei Evanghelii nu e deci, aşa cum s-a 
pretins uneori, un adevăr abstract, ci un 
ansamblu de evenimente istorice, ansamblu 
prezentat ca punct culminant al întregii 
revelații divine. Evanghelistul nu e nici- 
decum un mistic nonistoric Care ar nega 
biografia lui Isus; dimpotrivă, el o ia foarte 

în serios. Evenimentele trebuie să fie reale 
pentu a fi semnificative, ele nu sînt simbo- 
luri, ci realităţi a căror însemnătate depă- 
şeşte totuşi momentul în care s-au produs, 
extinzîndu-se la întreaga istorie a mîntuirii. 

Isus Cristos e în această Evanghelie deo- 
potrivă uman şi divin; autorul nu e nici- 
decum un „docet“, ba chiar combate 
„docetismul“ (doctrină potrivit căreia 
Cristos ar fi fost om doar în aparență): Isus 
Cristos este „Logosul“, Cuvîntul preexistent 
al lui Dumnezeu, însă „Logosul“ întruchi- 
pat, Cuvîntul făcut trup (1, 14). În concluzia 
lucrării sale, evanghelistul menționează el 
însuşi scopul acesteia: „lar acestea s-au 
scris, ca să credeți că Isus este Cristosul, 
Fiul lui Dumnezeu, şi, crezînd, să aveți 
viață în numele lui“ (20, 31). 


2. Valoarea istorică a celei de-a patra 
Evanghelii. Alegerea relatărilor şi a acelor 
logia la care se face referire, ca şi maniera 
reproducerii acestora sînt dominate de o 
perspectivă teologică bine definită. Astfel, 
autorul întrece deseori măsura şi pune în 
gura persoanei istorice a lui Isus ceea ce 
Duhul Sfînt îi revelase doar pentru sine. Pe 
de altă parte, aceeaşi perspectivă îl duce la 

amestecarea, cu o oarecare nepăsare faţă de 
istorie, a expunerii vieţii lui Isus şi a 
urmărilor acesteia. pe vremea Bisericii. De 
aceea, mulţi critici tind să considere această 
Evanghelie ca pe un document lipsit com- 
plet de valoare istorică; în ciuda indi- 
ferenţei istorice pe care şi-o îngăduie 
datorită perspectivei sale aparte, Evanghelia 
lui Ioan e totuşi o sursă de informaţii care e 
chiar mai sigură, cel puţin în privinţa anu- 
mitor fapte, decît sinopticele. Astfel, sinop- 
ticele consideră ca dată a morţii lui Isus 
15 nisan, adică ziua Paştelui evreiesc. Ultima 
cină pe care a luat-o Isus cu ucenicii săi şi 
în timpul căreia a instituit „Cina cea de 
Taină“, ar fi avut loc, potrivit sinopticelor, 
în seara precedentă, fiind deci cina pascală 
a` evreilor. Potrivit însă celei de-a patra 
Evanghelii, Isus a fost răstignit pe 14 nisan, 
în dimineaţa zilei în care evreii mîncau 
mielul de Paşti. Ultima cină a lui Isus 
împreună cu ucenicii săi ar fi avut atunci 
loc pe 13 nisan, neputînd fi deci considerată 
ca o cină pascală. Oare nu trebuie preferată 
în acest caz cea de-a patra Evanghelie? 
Într-adevăr, e puţin probabil ca reunirea 
Sanhedrinului şi toate demersurile evreieşti 
care au precedat Răstignirea să se fi 

desfăşurat în marea zi de sărbătoare din 
15 nisan.! Anumite detalii aflate chiar în 
sinoptice nu se potrivesc, de altfel, cu pro- 
pria lor încadrare cronologică: după Marc. 
15,21 şi Luc. 23, 26, Simon Cirineul „care 
venea din țarină“ e silit să poarte crucea lui 
Isus. Deci, chiar dacă nu e sigur, e cel puţin 
probabil că Simon lucrase la cîmp, fapt 
incompatibil cu interdicţia absolută adresată 
evreilor de a lucra în ziua de Paşti, 15 nisan; 
acest fapt era, în schimb, perfect posibil în 
ziua de 14 nisan. 

În general vorbind, cadrul cronologic al 
Evangheliei lui Ioan, mai larg decît cel al 
sinopticelor, ar putea fi şi mai exact decît 
celelalte. Tradiția are întotdeauna tendinţa 
de a concentra evenimentele astfel încît e 
mai plauzibil ca propovăduirea lui Isus să fi 
durat doi sau trei ani (aşa cum menţionează 
a patra Evanghelie) şi nu un singur an, cum 
afirmă sinopticele. Şi în acest caz, sinopti- 
cele cuprind indicii ale restrîngerii, artifi- 
ciale poate, a cadrului lor cronologic şi 
geografic: astfel, deşi vorbesc despre o 


l Dacă se combină datele sinopticelor cu cele ale Evan- 
gheliei lui Ioan, introducînd diferenţele din calendarul sectei 
din Qumran (A. Jaubert), precizarea cronologică din cea 
de-a patra Evanghelie îşi păstrează valoarea istorică. 

singură intrare a lui Isus în Ierusalim, ele 
lasă să se înţeleagă că acesta ar fi avut prie- 
teni aici în momentul sosirii (cf. Mat. 
21, 17, Marc. 11, 11; 11, 19; 14,3); de ase- 
menea, Isus exclamă (după Matei): „Ierusa- 
lime, lerusalime, [...] de cîte ori am voit să 
adun pe fiii tăi!“ (23, 37), exclamaţie care 
nu se potriveşte nici ea cu ipoteza unei sin- 
gure călătorii. 

3. Data alcătuirii şi mediul de origine. 
E necesar, să distingem între redactarea fi- 
nală şi evanghelia primitivă (vezi pagina 45). 
Ignaţiu, episcop de Antiohia mort martir în 
107 sau 112, pare să se refere la evanghelie, 
fără s-o citeze totuşi în mod direct. Redac- 
tarea acestei evanghelii e plasată în mod 
obişnuit la o dată foarte tîrzie.! În 1935 s-a 
descoperit un papirus cu un fragment din 
Evanghelia lui loan (28, 31—33) pe care spe- 
cialiştii l-au datat la începutul secolului al 
II-lea, poate chiar la sfîrşitul secolului I. 
Exceptînd cazul în care fragmentul aparţine 
unei tradiţii anterioare, fiind deci utilizat 
deopotrivă de papirusul menţionat şi de 


1 Albert Schweitzer o plasează chiar în secolul al II-lea, 
după Ignaţiu de Antiohia. 

Evanghelia după loan!, redactarea finală nu 
poate fi plasată mai tîrziu de anii 90-95, 
Evanghelia primitivă putînd fi chiar mult 
mai veche. 

Tradiţia ce se sprijină pe mărturia lui 
Irineu pretinde că Evanghelia lui Ioan şi-ar 
avea originea la Efes; alte indicii sugerează 
mai degrabă Antiohia sau Transiordania. 
Stilul ca şi limba sa (aramaisme), sînt mar- 
cate de o dublă influenţă, elenistică şi 
iudaică; însă nu e necesar să se aleagă, aşa 
cum se face îndeobşte, între cele două 
influenţe ca şi cum ele s-ar exclude reci- 
proc, reprezentînd două medii total diferite. 
Nu trebuie uitat că, alături de iudaismul ofi- 
cial al Palestinei (saducei şi farisei), exista 
şi un alt tip de iudaism, cel ezoteric, atestat 
în Palestina şi în Siria. E vorba de un întreg 
curent de gîndire, a cărui importanţă a fost 
demonstrată cu claritate de documentele 
descoperite la Qumran. Aceşti evrei, mai 
mult sau mai puţin înrudiţi cu esenienii, 
atribuiau un rol primordial cunoaşterii, ca şi 
mai multor feluri de botez şi foloseau un 


! E puţin probabil, căci un alt papirus (Egerton 2), care 
combină pasaje din loan şi din sinoptice, datează din aceeaşi 
epocă. 

vocabular apropiat de cel al sincretismului 
elenistic (A. Dupont-Summer, M. Philo- 
nenko). Celor două curente din iudaismul 
palestinian, şi anume iudaismul oficial şi 
iudaismul nonconformist, le corespundeau 
probabil, fie şi într-o formă profund schim- 
bată, două curente analoage în creştinismul 
timpuriu al Palestinei. Sinopticele reprezintă 
mai curînd primul curent, iar a patra Evan- 
ghelie pe cel de-al doilea, din care făceau 
poate parte şi „eleniştii““ din Palestina care 
sînt menţionaţi în cartea Faptelor Sfinţilor 
Apostoli (Fapt. 6, 7; 8; 11, 19-20). Inter- 
ferenţa în cadrul celei de-a patra Evanghelii 
a unei gîndiri semitice şi a uneia greceşti 
se explică deci cu uşurinţă, atîta vreme cât 
autorul provenea, după părerea noastră, din 
branşa elenistică a iudaismului palestinian. 


4. Ideile esenţiale ale-Evangheliei după 
Ioan. Am definit deja perspectiva teologică 
aparte a acestei Evanghelii: autorul se stră- 
duieşte să descrie legătura dintre personajul 
istoric Isus şi Cristosul Bisericii, pentru a 
dovedi identitatea acestora. 

Ageastă intenţie îl face să aşeze într-un 
cadru unic evenimente din viaţa lui Isus şi 
realităţi din viaţa Bisericii, din misiunea ei 

(4, 31 ş. urm.; 12, 20 ş. urm.) şi din cultul 
„în duh şi în adevăr“, în care prezenţa slavei 
divine nu mai e legată de Templu, ci de per- 
soana lui Cristos cel mort şi înviat (1, 14; 1, 
51; 2,13 ş. urm.; 4,19 ş.urm.). Astfel, 
minunea din Cana Galileii (2, 1—12) şi 
înmulţirea pîinilor (6, 1-13) prefigurează 
taina Cinei cea de Taină (Euharistia), aşa 
cum tămăduirea slăbănogului din Vitezda 
(5, 1-14) şi cea a orbului din naştere (9, 1-4) 
prevestesc botezul; de asemenea, apa şi 
sîngele ieşite din coasta lui Isus după moar- 
tea sa (19, 34) trimit, reunite, la cele două 
taine amintite. Discursul despre „pîinea 
vieții“ (6, 22—59) constituie, la rîndul său, o 
adevărată expunere doctrinară despre Euha- 
ristie, în timp ce dialogul cu Nicodim (3, 1-21) 
e un autentic catehism despre botez. i 

Continuitatea dintre Isus cel întrupat şi 
Cristosul prezent în Biserica sa se vădeşte 
mai ales în făgăduirea Duhului Sfînt, desem- 
nat în „Ccuvîntarea de despărţire“ (cap. 14-16) 
cu termenul de „Paraclet* (Mîngi:ietorul, 
Duhul Adevărului). El va îngădui ucenicilor 
să înţeleagă sensul vieţii şi al cuvintelor lui 
Isus aşa cum e revelat acesta de către evan- 
ghelist în cartea sa. El îi va îndruma către 
întreg adevărul; pe de altă parte însă, Isus 

însuşi este adevărul şi cuvîntul, ca şi 
lumina, învierea şi viața (11,25). Tema 
vieţii ocupă aici: acelaşi loc ca şi tema 
împărăției în sinoptice. Viaţa e deopotrivă 
un bun divin sperat pentru sfîrşitul vremu- 
rilor şi un bun prezent deja, în persoana lui 
Cristos. 

Eshatologia (adică doctrina despre sfirşi- 
tul vremurilor) lui Ioan are şi ea un caracter 
aparte, căci nu cuprinde nici descrierea 
sfârşitului lumii, nici pe cea a reîntoarcerii 
lui Cristos pentru Judecata de Apoi. Slava 
lui Cristos s-a vădit deja (1, 14; 2, 11; 11,4; 
11,40); mântuirea a fost deja dobîndită 
(5, 24); lumea a şi fost judecată (3, 18-19), 
iar stăpînitorul acestei lumi a fost deja 
aruncat afară (12, 31; 16, 33). La moartea 
lui Cristos piscul istoriei lumii a fost deja 
atins. Eshatologia e deci deja împlinită. 

Cea de-a patra Evanghelie cunoaşte 
desigur tensiunea între „deja“ şi „nu încă“, 
ce se poate regăsi de-a lungul întregului 
Nou Testament; în ceea ce o priveşte însă, 
şi în felul său aparte, ea pune accentul pe 
„deja“. Mesajul său nu devine însă din 
această cauză atemporal şi ea admite în mod 
clar un sfîrşit al istoriei oamenilor, întrucît 
face deseori trimitere la învierea morţilor în 

ziua de apoi (5,28; 6,39; 6,40; 6,44, 
6, 54). Şi în acest caz însă, accentul e pus 
pe împlinirea anticipată a acestei veşti, căci 
Isus însuşi € învierea şi viaţa (11, 23—26): 
istoria derulată în trecut şi cea care se va 
desfăşura în viitor sînt concentrate în per- 
soana sa. 

În sfîrşit, cea de-a patra Evanghelie e 
evanghelia iubirii: Dumnezeu a iubit lumea 
(3, 16), el îl iubeşte pe Cristos (3, 35; 14,9), 
Cristos îi iubeşte pe ai săi, murind pentru ei 
(13, 1), iar creştinii trebuie să realizeze, 
după moartea sa, unirea cu el, iubindu-se 
unii pe alţii (13, 34). 


5. Autorul celei de-a patra Evanghelii. 
Tradiţia clasică, potrivit căreia autorul 
Evangheliei ar fi loan, fiul lui Zevedeu, unul 
din cei 12 apostoli, e atestată prima dată la 
Irineu, cel care scria la sfîrşitul secolului al 
II-lea: „loan, ucenicul Domnului, a scris Evan- 
ghelia pe vremea cînd se afla la Efes, în Asia.“ 


Mărturia lui Irineu e întărită de faptul că acesta l-a 
cunoscut, înainte de a deveni episcop de Lyon, pe 
Policarp, episcop de Smirna, care, după spusele lui 
Irineu, amintea adesea de vechile sale legături cu 
„loan şi cu ceilalţi care îl văzuseră pe Domnul“ 
(scrisoarea lui Irineu către Florinus). 

O altă tradiţie, care se bazează pe spusele impre- 
cise ale lui Papias (episcop de Hierapolis anterior 
lui Irineu şi pe care îl cunoaştem doar din relatările 
istoricului ecleziastic Eusebiu) pomeneşte cînd de 
Ioan apostolul, cînd de Ioan cel vechi. De aceea, unii 
critici au atribuit cea de-a patra Evanghelie lui loan 
cel vechi, care ar fi diferit de fiul lui Zevedeu. 

De la sfîrşitul secolului al [I-lea, autenticitatea 
ioanică a celei de-a patra Evanghelii a fost pusă la 
îndoială, din motive datorate însă unor lupte doctri- 
nare, deci problematice din punct de vedere ştiinţific. 


Mărturiile „exteme“ ale scriitorilor antici 
nu ne dau informaţii sigure; va trebui să 
vedem însă ce probleme reale apar atunci 
cînd se examinează chiar Evanghelia în 
cauză pentru a afla dacă autorul ei este 
apostolul loan, fiul lui Zevedeu (se înţelege, 
desigur, că titlul „Evanghelia după loan“ i-a 
fost dat după redactare, el nefiind cuprins în 
original). Această identificare nu e niciodată 
făcută în. mod explicit şi, chiar dacă nu e 
absolut exclusă, ea nu e totuşi nici măcar 
sugerată în text. Evanghelistul pretinde doar 
că a fost de faţă; cel puţin aşa ceva ne su- 
gerează folosirea persoanei I plural la 1, 14 
şi mai ales „semnătura“ de la 19, 35: „Şi cel 
ce a văzut a mărturisit şi mărturia lui e 
adevărată, şi acela ştie că spune adevărul, ca 
şi voi să credeţi“ (cf., de asemenea, 20, 30-31 

şi 21,2425). De asemenea, Evanghelia 
menţionează de două ori (1, 35-40 şi 28, 15) 
prezenţa unui ucenic anonim care ar putea fi 
chiar autorul. În sfîrşit, şi acest fapt pare cel 
mai interesant, e vorba de cîteva ori despre 
un ucenic „pe care Isus îl iubea“ (13, 23; 
19, 26; 20, 2; 21, 7; 21, 20). Acest ucenic 
„iubit“ e înfăţişat ca un martor ocular şi 
rămîne anonim: el să fie oare autorul? 

Doi critici moderni, A. Loisy şi M. Goguel, 
au afirmat că acest ucenic iubit nu e un per- 
sonaj istoric, ci o figură ideală, cea a uceni- 
cului perfect. Această teză contrazice însă 
raportul dintre istorie şi teologie, aşa cum e 
el înfăţişat în Evanghelia lui loan (vezi 
supra pp. 37 ş. urm. şi 41 ş. urm.). Mai mult 
decît atît, la 21, 22—23 se menţionează că se 
răspîndise un zvon potrivit căruia ucenicul 
iubit n-ar muri; în momentul în care era 
scris acest capitol 21, s-a recunoscut deci 
eroarea acestui zvon (cf. versetul 23), de- 
sigur tocmai datorită constatării morţii 
ucenicului iubit, ceea ce nu s-ar potrivi 
deloc cu o figură ideală. Aceeaşi concluzie 
se poate trage şi din analiza confruntării 
dintre ucenicul iubit şi apostolul Petru, care 
nu ar putea fi nicidecum o figură ideală. 

Capitolul 21 pare să nu aparţină autorului 
celorlalte capitole, de la 1 la 20 (20, 30-31 

e o concluzie), ci unui ucenic al evanghelis- 
tului sau, mai degrabă, unui grup de ucenici 
(a 21,24 găsim persoana I plural). Capito- 
lele de la 1 la 20 par să fi fost deci scrise 
către sfîrşitul vieţii autorului (nimeni altul 
decît ucenicul iubit), în timp ce capitolul 21 
pare să fi fost adăugat mai tîrziu, în parte 
pentru a explica moartea ucenicului iubit, 
de către un discipol, care a adus poate 
modificări şi corpului Evangheliei. 

Poate fi însă identificat ucenicul iubit cu 
vreun personaj cunoscut din Evanghelie? 
Capitolul 21, 2 face o distincţie clară între 
anonim şi fiul lui Zevedeu. Am putea fi 
tentaţi să propunem o -ipoteză foarte atră- 
gătoare, care nu e totuşi susţinută de argu- 
mente indiscutabile, şi anume aceea că 
ucenicul iubit e de fapt Lazăr cel înviat. lată 
ce argumente s-ar putea aduce în sprijinul 
acestei ipoteze; 1) Cea de-a patra Evan- 
ghelie e singura care îl pomeneşte pe Lazăr, 
plasîndu-l în imediata apropiere a lui Isus; 
tot ea e singura care vorbeşte despre un 
ucenic iubit, care, deşi apropiat lui Isus, 
nu face totuşi parte dintre cei 12 apostoli; 
2) Doar despre Lazăr se mai spune că era 
iubit de Isus (cf. 11, 3; 11, 5; 11, 35); 
3) Atunci cînd capitolul 21 ne împărtă- 
şeşte existenţa unui zvon potrivit căruia se 

spunea că ucenicul iubit nu va muri, nu 
ne-am putea oare gîndi la Lazăr pe care Isus 
îl înviase din morţi? 

Trebuie însă recunoscut că această iden- 
tificare rămîne cu totul ipotetică; va trebui 
deci să ne mulţumim cu constatarea că 
numele ucenicului iubit nu e cunoscut cu 
certitudine. Se pot totuşi spune despre el 
urrmnătoareie: 

1) Provine dintr-un iudaism marginal şi 
aparţine unui mediu teologic diferit de cel 
al celorlalţi evanghelişti, poate mediului 
eleniştilor din Palestina sau Siria (vezi mai 
sus p. 40 ş.urm.). 

2) El nu face parte în mod necesar din 
grupul celor 12 apostoli; în cea de-a patra 
Evanghelie, aceştia nici nu joacă vreun rol 
ca grup; sînt pomeniţi, în schimb, alţi uce- 
nici apropiaţi ai lui Isus.. l 

3) El nu pare să aparțină aceluiaşi mediu 
social ca şi ceilalți ucenici ai lui Isus (era, 
de exemplu, cunoscut de marele preot, cf. 
Ioan 28, 15—16). 

4) Autorul e probabil originar din Ieru- 
salim (căci e bine informat, din punct de 
vedere istoric, în legătură cu tradițiile refe- 
ritoare la Iudeea).! 


1 Vezi O. Cullmann, Le milieu johannique, 1976. 

VI 
Faptele Sfinţilor Apostoli 


1. Titlu şi conţinut. Conţinutul cărţii nu 
corespunde titlului, întrucît nu e vorba de 
toţi apostolii, ci doar de Petru (loan nu e 
decît un simplu figurant) şi de Pavel. Pe de 
altă parte, nu aflăm „faptele“ acestor apos- 
toli, ci mai degrabă istoria răspîndirii Evan- 
gheliei de la Ierusalim la Roma prin 
acţiunea Sfîntului Duh. i 

Intenţia şi forma literară a acestei cărți nu 
se deosebesc de cele ale evangheliilor, ea 
reprezentînd deci încă o euaggelion. De 
altfel, Evanghelia lui Luca şi Faptele Sfin- 
tilor Apostoli (aşa cum am văzut atunci cînd 
am studiat Evanghelia lui Luca) alcătuiau 
două volume ale aceleiaşi lucrări, care a 
fost împărţită probabil mai tîrziu, prin 
introducerea celei de-a patra Evanghelii 
(Menoud). 

Scopul acestui al doilea volum îl consti- 
tuie vădirea puterii acţiunii Sfîntului Duh în 
cadrul primei comunităţi creştine, şi prin 
aceasta, în lumea dimprejur. Acest scop 
marchează şi alegerea faptelor istorice, 
întrucît autorul nu le-a reţinut pe cele care 
erau contrare tezei sale şi nici pe cele care nu 
interesau acest punct de vedere. 

Se explică astfel sfîrşitul brusc al istoriei lui 
Petru („Şi ieşind s-a dus în alt loc...“ 12, 17)!, ca 
şi cel al „istoriei“ lui Pavel (28, 30-31). Tot de 
aici provin lacunele şi deformările prezente în 
interiorul cărţii. Cuvîntările lui Petru, Ştefan şi 
Pavel, chiar dacă rețin ideile. dominante ale 
fiecăruia dintre ei, reflectă teologia autorului 
(Wilckens, Haenchen). Multe relatări din Fapte se 
regăsesc în epistolele lui Pavel, cu unele deosebiri 
narative, ce se datoresc poate necunoaşterii epis- 
tolelor de către zutor. Astfel, comparînd Fapt. 
15, 1-29 şi Epistola către Galateni 2, 1—10 care 
relatează foarte probabil acelaşi eveniment, „con- 
ferinja“ de la Ierusalim (adică întrunirea aposto- 
lilor veniţi la Ierusalim pentru a-şi confrunta 
experienţele şi dificultăţile misionare), ies la 
iveală deosebiri clare: cf. Gal. 2, „conferinţa“ apos- 
tolică a hotărît separarea pe viitor a propovăduirii 
printre păgîni de cea printre evrei (2, 7-9), în timp 
ce cf. Fapt. 15, rezultatul „conferinţei“ a fost o 
hotărîre ce impunea creştinilor convertiți de la 
păgînism să se supună anumitor prescripţii ale 
legii evreieşti (15, 23—29). 


Cartea Faptelor constituie de asemenea o 
apologie a creştinismului, datorită relatărilor 
sale despre convertiri (9, 1-20; 16, 13-15; 
16, 24—34) şi tămăduiri (3, 1-11, 9, 33—35; 


1 Reapariţia sa în capitolul 15 e numai trecătoare. 

14, 8—10), datorită tablourilor sale expre- 
sive despre viaţa Bisericii timpurii (2, 42 
$. urm.; 4, 32 ş.urm.; 5, 11), ca şi datorită 
cuvîntărilor teologice atribuite lui Petru 
(2, 14-36, 3, 12-26; 11, 5-17), lui Ştefan 
(7, 2—53) şi Pavel (13, 16-41; 17, 22-31; 
22, 1-21). 


2. Autorul, epoca şi sursele sale. Am 
văzut deja că autorul e acelaşi cu cel al 
Evangheliei după Luca. El se referă, într-a- 
devăr, la o primă carte dedicată aceluiaşi 
Teofil. Vocabularul, limba, stilul şi ideile 
teologice sînt aceleaşi. Autorul s-a folosit, 
ca şi pentru Evanghelie (Luc. 1, 10), de 
surse uşor de recunoscut, mai ales în ceea 
ce priveşte prima parte, cea care descrie 
viaţa comunităţii timpurii. 

Criticii au considerat că printre docu- 
mentele de care s-a folosit autorul pentru 
alcătuirea celei de-a doua părţi, se afla pro- 
babil şi un „diarium“, un jurnal de călătorie 
transcris pur şi simplu în anumite pasaje. 
Într-adevăr, în capitolul 16, relatarea trece 
brusc de la persoana a treia plural („au 
coborit la Troa. Şi noaptea, i s-a arătat lui 
Pavel...““, 16, 8—9), la persoana I plural („Cînd 
a văzut el această vedenie, am căutat să 

plecăm îndată în Macedonia...“, 16, 10);! 
textul cuprinde în continuare lungi secţiuni 
la persoana I plural, fapt perfect explicabil 
în ipoteza că autorul relua în acest loc note 
din jurnalul de călătorie al unui însoțitor de 
apostolat al lui Pavel. 

Apare atunci întrebarea dacă autorul 
întregii Cărţi e unul şi acelaşi cu cel al 
secţiunilor scrise la persoana I plural, sau 
dacă nu cumva primul a copiat anumite 
pagini din jurnalul celui de-al doilea. 
Întruâît Antichitatea oferă exemple de. texte 
în care alternează prima şi a treia persoană, 
putem presupune că autorul s-a folosit, 
pentru a doua parte, de un diarium al unui 
grup de însoțitori ai lui Pavel şi, mai ales în 
pasajele scrise la persoana I plural, de pro- 
priul său diarium (Trocmé). 

Vom admite deci că autorul Faptelor e 
Luca, însoţitorul lui Pavel şi autorul celei 
de-a treia Evanghelii. În consecinţă, cum 
cartea Faptelor e urmarea Evangheliei lui 
Luca, şi cum cea din urmă datează de pe la 
80, cartea Faptelor a putut fi redactată între 
anii 80 şi 90. 


1 După Codex Bezae, textul Faptelor trece la persoana I 
plural încă din capitolul 11, versetul 28. 

Capitolul al doilea 
CORPUSUL PAULIAN 


Cronologie pauliană 


Epistolele pauliene pot fi datate mai uşortdecît 
majoritatea celorlalte documente din Antichitate. 
În studierea Corpusului paulian (adică a colecţiei 
canonice de scrisori atribuite, potrivit tradiţiei, 
sfîntului apostol Pavel), vom urma ordinea cro- 
nologică şi nu pe cea a Canonului, care aşază epis- 
tolele în funcţie de lungimea fiecăreia dintre ele. 

E necesar să distingem între o cronologie 
relativă şi cronologia absolută. 

Cronologia relativă a vieţii lui Pavel poate fi 
stabilită plecînd de la datele epistolei către Gala- 
teni, completate cu cele ale Faptelor Sfinţilor 
Apostoli. Se obţine astfel schema aproximativă 
următoarea: 


a) de la convertirea lui Pavel pe drumul Damas- 
cului pînă la prima vizită pe care o face aposto- 
lilor din Ierusalim s-au scurs 3 ani; 

b) prima călătorie misionară a lui Pavel, urmată de 

cea de-a doua vizită la Ierusalim, a durat între 
13 şi 14 ani; 

c) a doua şi a treia călătorie misionară a lui Pavel, 
urmate de întemnițarea sa la Ierusalim, repre- 
zintă o perioadă de 6 ani şi jumătate; 

d) Pavel stă în temniţă la Cezarea 2 ani; 

e) întemniţatul e dus la Roma iar călătoria durează 
un an; 

£) Pavel e închis la Roma timp de 2 ani. 


Pentru a obţine cronologia absolută, e suficientă 
fixarea unui singur reper din cadrul acestei crono- 
logii relative. Acest punct de reper va trebui pre- 
luat din cronologia generală a Antichității. 

În trecut, se indica drept dată reperabilă în 
istoria lui Pavel momentul în care procuratorul 
Antonius Felix, în faţa căruia trebuia să se apere 
Pavel, a fost chemat la Roma şi a fost înlocuit cu 
Porcius Festus. Această înlocuire e menţionată în 
Fapt. 24, 27 unde apostolul Pavel, închis la acea 
dată în Cezarea, compare. în faţa acestui Porcius 
Festus. Nu mai puţin de trei documente, şi anume 
un pasaj din Analele lui Tacit, un text al lui Jose- 
phus şi un altul al lui Eusebiu, ne aduc la cunoş- 
tinţă. durata exercitării funcţiei de către Felix şi 
Festus. Din păcate, aceste texte nu sînt nici clare, 
nici unanime; se poate totuşi conchide, pe baza lor, 
că Festus l-a înlocuit pe Felix în anul 60, sau în 56 
ori 59. 

Astăzi dispunem de un punct de reper mai 
sigur. În Fapt. 18, 12-17, e pomenit, în legătură 
cu o şedere a lui Pavel în Corint, proconsulul 

Galion. Data proconsulatului lui Galion în Ahaia 
ne e cunoscută datorită unei inscripţii descoperită 
la Delfi şi publicată de Bourguet. Inscripţia repro- 
duce o scrisoare a împăratului Claudius către locu- 
itorii din Delfi şi din întîmplare aflăm că Galion 
era proconsului Ahaiei în timpul celei de-a 26-a 
aclamări a împăratului, deci în anul 51 sau 52. 

Potrivit Fapt. 18, 11, Pavel a rămas un an şi şase 
luni la Corint în vremea proconsulatului lui Galion, 
apoi a plecat la Efes, iar după aceea la lerusalim 
etc. Festus l-a înlocuit deci pe Felix în 57, iar Pavel 
s-a convertit probabil în 52. 

Reuşind să ordonăm epistolele Sfintului Apostol 
Pavel în funcţie de evenimentele vieţii sale, putem, 
de asemenea, să le şi datăm. 

Aflăm astfel că prima epistolă către tesaloniceni 
a fost scrisă în anul 50 şi că e cea mai veche scriere 
ceştină de care dispunem. 


I 
Primele epistole 


1. Epistola întîia către Tesaloniceni. 
Tesalonicul a fost fondat pe la 300 a. Chr., 
de către Casandru din Macedonia, în onoarea 
soţiei sale Tesalonica.. Acest oraş (numit 
mai tîrziu Salonic) era un însemnat centru 
de întîlnire între Orient şi Occident, iar în 
epoca redactării acestei epistole aici se afla 

reşedinţa proconsulului roman. După spu- 
sele istoricului Strabon, Tesalonicul avea 
numeroşi locuitori, iar din unele inscripţii 
reiese că mulţi dintre aceştia erau evrei. | 
Pavel ajunge la Tesalonic în timpul celei 
de-a doua călătorii misionare, fiind însoţit 
de Sila şi de Timotei (Fapt. 17, 1-15). Ei 
predică în sinagoga oraşului, convertind 
cîţiva evrei şi mai ales păgîni care trecuseră 
la iudaism fără să se fi supus legilor sale 
rituale; aceste convertiri provoacă însă pizma 
evreilor care tulbură spiritele, astfel încît 
Pavel şi Sila sînt nevoiţi să părăsească 
oraşul noaptea şi să se refugieze la Berea. 
Aceste elemente istorice aflate în cartea 
Faptelor sînt confirmate de prima epistolă 
către Tesaloniceni. Aflăm de aici că Pavel 
l-a trimis pe ucenicul său Timotei de la 
Atena (3, 1) la Tesalonic pentru a se informa 
asupra comunităţii din acest loc (3, 2—5) şi 
că Timotei îi aduce lui Pavel, în afară de 
veşti bune (3, 6) o serie de întrebări pe care 
membrii acestei Biserici şi le puneau în 
legătură cu doctrina eshatologică. Între 
timp Pavel plecase probabil la Corint. După 
plecarea sa, într-adevăr, s-au ivit discuţii în 
legătură cu soarta creştinilor care mor 
înainte de venirea lui Cristos (4, 13 ş. urm.) 
s 

şi despre data acestei veniri (5, 1 ş. urm.). 
Pavel va răspunde acestor întrebări, în cen- 
trul interesului teologic al.epistolei aflîndu- 
se tocmai o învăţătură despre acest subiect, 
pe baza unui cuvînt al lui Isus: cei ce se vor 
afla în viaţă în momentul venirii ultime a lui 
Cristos nu vor fi avantajaţi faţă de cei care vor 
fi murit, întrucît aceştia din urmă vor învia 
o dată cu stingerea glasului ultimei trîmbiţe. 

Am văzut că epistola a fost scrisă pro- 
babil în anul 50. Autenticitatea ei a fost 
contestată însă în secolul al XIX-lea de 
către exegeţii hegelieni din şcoala teologică 
de la Tübingen. După. părerea lor, versetul 
16 din capitolul 2: „Dar la urmă i-a ajuns 
(pe evrei) mînia -lui Dumnezeu“ ar face 
aluzie la distrugerea Ierusalimului din anul 
70 şi deci epistola a fost scrisă după moar- 
tea lui Pavel. Există însă un argument ce 
probează autenticitatea: discutarea la Tesa- 
lonic a unor probleme eshatologice, ce pre- 
supuneau aşteptarea unui sfîrşit iminent, ne 
indică faptul că e vorba e un moment situat 
Chiar la începuturile existenţei Bisericii. 
Într-adevăr, primii creştini, ca şi Pavel, de 
altfel (cel puţin la începutul apostolatului 
său), aşteptau întoarcerea lui Cristos în 
timpul generaţiei lor. 

Un alt indiciu care pledează şi el pentru 
autenticitatea pauliană a epistolei e ur- 
mătorul: mai-marii Bisericii din Tesalonic 
sînt desemnaţi prin intermediul termenului 
„pProistamenoi“, (5, 12), termen care va 
dispărea în scurt timp, lăsînd locul lui 
„episcopoi“, „păzitori“. Ne aflăm deci, în 
acest caz, într-un stadiu timpuriu al dez- 
voltării organizării comunităţilor creştine. 


2. Epistola a doua către Tesaloniceni 
conţine mai puţine aluzii directe la situaţia 
istorică decît cea dintii epistolă. 

Unde se afla oare apostolul în momentul 
redactării acestei epistole? Răspunsul nu 
poate fi aflat nici din epistolă, nici din 
cartea Faptelor Sfinţilor Apostoli. Cu toate 
acestea, situaţia nu poate fi foarte diferită de 
cea în care a fost redactată prima epistolă. 
Timotei şi Sila sînt în continuare în preajma 
lui Pavel (1, 1), iar Biserica Tesalonicului 
dezbate tot eshatologia (2,1 ş. urm.). Se 
poate deci presupune că Pavel a scris 
această a doua epistolă la scurt timp după 
prinia, că se afla încă la Corint (cf. Fapt. 18) 
şi că primise între timp veşti de la Tesalo- 
niceni. Ne-am afla deci tot în anul 50. 

Autenticitatea pauliană a celei de-a doua 

epistole e contestată de către mulţi critici, 
chiar de către unii din cei ce admit autenti- 
Citatea celei dintii. Referirile istorice n-ar fi, 
în acest caz, după părerea acestor critici, 
decît ficțiuni literare. Iată care sînt cele două 
argumente principale ale lor: 

a) conţinutul teologic al celor două epis- 
tole e contradictoriu; după prima, sfîrşitul 
va apărea în chip subit, iar după a doua, 
sfîrşitul se va ivi doar după un anumit 
număr de evenimente; 

b) a doua epistolă repetă uneori spusele 
din cea dintii: de exemplu 2 Tes. 2, 13-17 
aproape că reproduce 1 Tes. 3,7-13. 

_Se emite deci următoarea ipoteză: un 
creştin n-ar fi fost de acord, după moartea 
lui Pavel, cu cele afirmate în 1 Tes. şi ar fi 
încercat să o înlocuiască, născocind o altă 
epistolă (2 Tes.), copiind de fapt unele pa- 
saje din prima epistolă, pentru a-l înşela pe 
cititor. 

Ce replică trebuie dată acestor argu- 
mente? 

a) Ideea centrală a fiecărei epistole şi, în 
special, opiniile lor despre sfîrşit nu sînt 
contradictorii, ci complementare. Inclusiv 
apocaliptica evreiască le pune laolaltă. 

b) Repetiţiile pot fi explicate, admiţind un 
autor identic pentru cele două epistole: fie 

că Pavel trebuia să scrie mult şi de aceea 
s-a repetat, fie că, văzînd cum prima scri- 
soare a iscat neînţelegeri, el a scris-o pe cea 
de-a doua, reluînd aceleaşi idei în alţi ter- 
meni, pentru a corecta aceste neînţelegeri. 

Chiar dacă în acele vremuri nu exista 
dreptul de autor, oare admiţind că epistola 
noastră a fost scrisă de către altcineva decît 
Pavel, nu ar trebui să atribuim autorului ei 
intenţia cinică de a-şi înşela cititorii? În- 
tr-adevăr, la 2, 2 se spune: „Să nu vă clintiţi 
degrabă cu mintea [...] de vreo scrisoare ca 
pornită de la noi“, iar la 3, 17: „,Salutarea cu 
mîna mea — a lui Pavel; acesta este semnul 
meu în orice scrisoare. Aşa scriu“. Dacă, 
aşa cum credem noi, aceste versete aparţin 
lui Pavel, atunci ele dovedesc două lucruri 
şi anume: mai întîi, faptul că Pavel se folosea 
în mod obişnuit de un secretar (Silvan sau 
Timotei, de la 1, 17), iar în al doilea rînd, că 
existau, chiar în timpul vieţii apostolului, 
scrisori false ce îi erau atribuite. 

Incă din prima sa epistolă, Pavel preve- 
nise împotriva ispitei „inspiraţiei“ necontro- 
late de la Duhul Sfînt. La Tesalonic existau, 
fără îndoială, în acea vreme mulţi iluminaţi, 
această iluminare fiind legată de aşteptarea 
înfrigurată a venirii lui Cristos. Apostolul 
scrisese că se cuvine să fii pregătit pentru 

acest eveniment, dar voia, de asemenea, să-i 
împiedice pe Tesaloniceni să calculeze data 
acestei reîntoarceri care se va ivi precum 
„un fur noaptea“. El n-a fost înţeles, căci cei 
cărora li se adresa au crezut că întoarcerea 
lui Cristos e iminentă şi că nu mai aveau 
altceva de făcut decît să înceteze lucrul şi să 
o aştepte neliniştiţi. De aceea, Pavel îşi va 
rectifica spusele în cea de-a doua epistolă: 
ziua Domnului va fi vestită de anumite eveni- 
mente (2, 3); mai există un element (o persoa- 
nă) ce „împiedică“ încă sfîrşitul; sînt necesare 
calmul şi continuarea lucrării (3, 6-12). In 
plus, pentru a arăta că nu se contrazice, 
apostolul reaminteşte faptul că cele scrise 
acum se potrivesc cu ceea ce spunea prin 
viu grai, pe cînd se afla la Tesalonic (2, 5) 
şi cu cele afirmate în cea dintîi epistolă 
(2, 15), din care reia, de altfel, multe idei 
(2 Tes. 2, 13—17 paralel cu 1 Tes. 3, 7-13). 


Ii 
Marile epistole 


Autenticitatea. pauliană a celor patru 
epistole despre care vom vorbi în conti- 
nuare nu a fost contestată aproape 
niciodată. Fiind vorba despre operele cele 

mai însemnate ale gîndirii apostolului 
Pavel, ele prezintă un deosebit interes 
doctrinar. 


1. Epistola către Galateni. Această 
epistolă a jucat, datorită conţinutului său 
dogmatic!, un rol aparte în epocile de 
confruntare din istoria Bisericii, de exemplu 
în timpul Reformei din secolul al XVI-lea. 

Subiectul său principal (adică raporturile 
între lege şi binecuvîntare, între fapte şi cre- 
dinţa în actul mîntuitor al lui Isus Cristos) 
se va regăsi, tratat mult mai pe larg şi mai 
metodic, în epistola către Romani, pe care o 
vom analiza mai tîrziu. Aici, gîndirea lui 
Pavel se află încă în faza elaborării sale. În 
plus, epistola apare într-un context diferit, şi 
anume ca urmare a unui atac împotriva lui 
Pavel însuşi, a învăţăturii sale şi a autorităţii 
lui apostolice, atac pornit de către creştinii 
iudaizanţi ataşaţi legii şi care nu au înţeles 
noutatea Evangheliei (cf. 1,6—3, 1). Pavel 
insista asupra faptului că el a căpătat Evan- 
ghelia în mod direct, printr-o revelaţie 
hristică, fără mijlocire omenească, iar 


1 Pavel ne oferă aici, într-un scop teologic însă, 
informaţii preţioase despre viaţa sa (cf. 1, 13-2, 14). 

apostolatul, fiind o demnitate unică, exclude 
orice transmitere de la om la om. 

Să încercăm să definim situaţia istorică şi 
data apariţiei epistolei către Galateni. . 

Cine sînt Galatenii? Întrebarea e mai com- 
plicată decît pare la prima vedere, căci în 
Asia Mică se aflau două regiuni, una în nord 
şi alta în sud, care purtau acelaşi nume, 
Galatia. 


Galatia de Nord, adică regiunea Pessinontei şi 
Ancirei (azi Ankara), aflată între Pont, Bitinia şi 
Licaonia, era locuită de o populaţie celtică (de 
unde numele de Galateni), stabilită pe aceste me- 
leaguri în secolul al III-lea a. Chr. În anul 50 a. Chr. 
Amyntas, ultimul rege al Galatenilor, adaugă teri- 
toriului său Licaonia şi Pisidia, două regiuni meri- 
dionale. La moartea lui Amyntas, în 25 a. Chr., 
întregul teritoriu intră sub stăpînirea Romei, care îl 
organizează într-o provincie unică, administrată de 
un Singur legat. Această provincie romană, ce se 
întindea de la Nord la Sud, avea un nume foarte 
lung în care erau enumerate toate regiunile pe care 
le cuprindea. Numele a fost prescurtat, pentru a 
putea fi folosit mai uşor, în „Galatia“, aşa cum o 
atestă Tacit, Ptolemeu şi Pliniu. Limbajul popular 
pare să fi rezervat totuşi numele de „Galatia“ 
regiunii septentrionale. 

Pavel s-a aflat în Galatia de Sud (regiunea 
Pisidia, Iconiu, Listra şi Derbe) în timpul primei 
sale călătorii misionare. El a întemeiat aici Biserici 

(cf. Fapt. 13, 14 ş. urm.) pe care le-a vizitat mai 
tîrziu, în timpul celei de-a doua călătorii (Fapt. 16, 1). 
El a fost însă şi în Galatia de Nord în cea de-a 
doua călătorie misionară a sa, întemeind şi aici 
Biserici (Fapt. 16, 6), vizitate şi ele mai apoi, în cea 
de-a treia călătorie (Fapt. 18, 23). 


Căror Biserici li se adresează oare Pavel, 
celor din nord ori celor din sud? De 
răspunsul la această întrebare depinde şi 
datarea epistolei. E mai puţin probabil ca el 
să fi numit „Galateni“ pe locuitorii oraşelor 
elenizate din Galatia de Sud (cf. 3, 1: „O, 
galateni fără de minte“). O a treia posibili- 
tate ar fi desigur aceea ca Pavel să se fi 
adresat tuturor Bisericilor din provincia 
romană a Galatiei, atît celor din nord cît şi 
celor din sud; totuşi, ocările precise şi 
directe pe care le adresează „,Galatenilor“ 
nu puteau viza toate aceste Biserici, atît de 
diferite între ele. El se adresează deci mai 
degrabă unui mic grup de Biserici, foarte 
bine localizat. 

Pe de altă parte, menţionarea regiunii 
Galatiei în Faptele Sfinţilor Apostoli (16,6 
şi 18,23) se face întotdeauna alături de 
Frigia, regiunea septentrională, şi pentru a 
marca o etapă în drumul apostolului către 
nord. 


Tragem deci concluzia că epistola e 
adresată creştinilor de origine celtică din 
Galatia de Nord, din regiunea Pesinonte şi 
Ancira. - 

Care e data la care a fost scrisă? În 4, 13, 
Pavel reaminteşte Galatenilor că atunci cînd 
le-a „„binevestit mai întîi“, fusese bolnav. A 
fost deci acolo deja de două ori. Dacă e 
vorba de Galatia de Nord, atunci cele două 
vizite nu sînt cele din Fapt. 13, 14 şi 16,1 
(Galatia de Sud) ci cele de la 16,6 şi 18,23. 
Epistola a fost deci redactată după cea de-a 
doua trecere a lui Pavel prin Galatia de 
Nord, adică în cursul celei de-a treia 
călătorii misionare, prin urmare cel mai 
tîrziu în 52-53, şi probabil la Efes. 


2. Epistola întîia către Corinteni. În 
cazul acestei epistole problema destinata- 
rilor nu se pune, căci cunoaştem foarte bine 
oraşul şi Biserica din Corint. 

Corint, bogatul oraş grecesc ce dispunea 
de două porturi, distrus în 146 a. Chr. de 
către Mummius şi reconstruit sub Iuliu 
Cezar şi August, era un centru comercial 
cosmopolit. Aici puteau fi întîlnite toate 
cultele şi toate filozofiile vremii. Corintul 
era şi un oraş în care apăreau în mod frec- 

vent felurite tulburări şi căruia i se dusese 
vestea datorită dezordinii şi dezmăţului ce 
domneau acolo, astfel încît expresia „trai 
corintian““ ajunsese să desemneze în lim- 
bajul curent o viaţă desfrînată. 

Biserica din Corint, ce cuprindea mai ales 
creştini proveniţi din păgînism şi aparţinînd 
unor. medii modeste, fusese fondată de către 
Pavel. Relatarea acestei întemeieri se află în 
Fapt. 23, 1-18; era în anul 51, în vremea 
proconsulului Galion, despre care am mai 
vorbit. Pavel vesteşte Evanghelia, dar evreii 
i se opun. El se îndreaptă atunci către 
păgîni, dar opoziţia evreiască devine vio- 
lentă în momentul în care Crispus, căpe- 
tenia sinagogii, se converteşte la creştinism 
împreună cu înteaga sa familie. Proconsulul 
Galion a refuzat să se amestece în această 
ceartă a evreilor. După un an şi jumătate, 
Pavel părăseşte Corintul. 

Noul Testament cuprinde două epistole 
către Corinteni. Pavel însă le-a adresat 
patru, două fiind azi pierdute. Prima dintre 
cele pierdute poate fi situată înaintea „celei 
dintîi către Corinteni“ de care dispunem şi, 
de fapt, situarea e posibilă chiar graţie aces- 
teia, întrucît Pavel face aluzie la ea în 5, 9: 
„V-am scris în epistolă...““; cealaltă se pla- 

sează între cele două epistole canonice (şi e 
amintită de 2 Cor. 2, 4). „Întîia epistolă 
către Corinteni“ de care dispunem e, de fapt, 
a doua din cele patru, iar „a doua epistolă 
către Corinteni“ e ultima. 

Datele istorice ale cărţii Faptelor Sfinţilor 
Apostoli sînt confirmate de prima epistolă 
către Corinteni. Potrivit Faptelor, Biserica 
din Corint era compusă dintr-o majoritate 
păgîno-creştină şi o minoritate iudeo- 
creştină; iată ce citim în 1 Cor. 13, 2: „pe 
cînd eraţi păgîni:..“, iar la 7, 18: „A fost 
cineva chemat fiind tăiat împrejur? Să nu se 
ascundă.“ 

Biserica include numeroşi sclavi (cf. 7, 
21: „Ai fost chemat fiind rob? Fii fără 
grijă“), însă puţini învăţaţi şi oameni bogaţi: 
„Căci priviţi chemarea voastră, fraţilor, că 
nu mulţi sînt înţelepţi după trup, nu mulţi 
sînt puternici, nu mulţi sînt de neam bun“ 
(1, 26). 

Epistola sugerează totuşi existența unei 
anumite diversităţi, ba chiar şi a unei 
divizări în sînul comunităţii. Potrivit 1, 12 
existau patru „funcțiuni“ ce se revendicau‘ 
de la Pavel, Apollo, Chefa şi, respectiv, 
Cristos. 

„Fracţiunea lui Pavel“ era poate alcătuită din 
primii creştini ai acestei Biserici,- convertiți de 
către Pavel în SI. „Fracţiunea lui Apollo“ era 
grupată, desigur, în jurul învăţăturii lui Apollo, 
învăţat evreu din Alexandria, membru al sectei lui 
Ioan Botezătorul înainte de a trece la creştinism, 
care a venit la Corint (Fapt. 19, 1) şi care e 
înfăţişat ca un bun predicator, cu solide cunoştinţe 
biblice (Fapt. 18, 24—28). Ar fi deci vorba de o 
fracțiune ce cuprinde minoritatea intelectuală; fără 
îndoială că lor li se adresează învăţătura foarte pro- 
fundă din primele capitole, despre diferenţa între 
înţelepciunea umană şi înţelepciunea lui Dum- 
nezeu, accesibilă omului doar prin credinţa în 
revelaţie şi prin Duhul Sfînt. „Fracţiunea lui Petru“ 
grupa oare iudeo-creştinii veniţi din Palestina, 
unde vor fi fost botezați de către apostolul Pavel? 
Sau poate că Petru trecuse el însuşi prin Corint? 
Ciudata „fracțiune a lui Cristos“ dă mult de 
furcă exegeţilor. E vorba oare de membrii unei 
secte care-şi revendicau monopolul exclusiv al 
numelui lui Cristos? Şi totuşi, învecinarea acestui 
nume cu cele ale lui Pavel, Chefa şi Apollo rămîne 
stranie. Au fost avansate mai multe ipoteze, nici 
una nefiind însă certă; vom cita doar două dintre 
ele, una ingenioasă şi alta mai verosimilă: s-a 
propus ca la 1, 12 să se citească nu „Cristos“, ci 
„Crispos“. Un copist va fi greşit poate datorită 
asemănării grafice a cuvintelor. greceşti scrise cu 
majuscule. Ar fi deci vorba de „fracțiunea“ for- 
mată în jurul lui Crispus, mai-marele sinagogii din 
Corint, convertit de către Pavel, potrivit Fapt. 18, 8; 

el e pomenit chiar în epistola noastră, imediat după 
enumerarea celor patru „fracțiuni“, la 1, 14: pe nici 
unul din voi n-am botezat, decît pe Crispus...“ 
Potrivit altor exegeţi, expresia „iar eu sînt al lui 
Cristos!“ (1, 12) e fie o remarcă personală a lui 
Pavel, fie exclamaţia pusă între paranteze a unuia 
dintre primii copişti ai epistolei. Acesta, indignat 
de existenţa fracţiunilor corintene, ar fi vrut deci 
să adauge pe margine propria sa mărturisire de 
credinţă: „în ce mă priveşte, sînt al lui Cristos“; 
copistul următor va fi introdus această adnotare 
marginală în text, aşa cum am arătat că se întîmpla 
uneori.! În favoarea acestei ipoteze s-ar putea 
invoca textul ce urmează în epistolă, unde e vorba 
din nou de aceste divizări intestine (3, 3-7 şi 
3, 21-23). A patra „fracțiune“ nu mai e numită 
(cum nu mai e amintită nici cea a lui Chefa în 3, 4), 
iar Pavel îi cheamă pe Corinteni să se alăture lui 
Cristos. 


Apostolul a scris această epistolă 
încercînd să restabilească prin ea unitatea 
Bisericii din Corint, despre care avea veşti 
proaste (1, 11). În afara problemei unităţii 
Bisericii (tratată de la capitolul 1 pînă la 
capitolul 4), epistola cuprinde învățături 
despre desfrînare (în capitolele 5 şi 6), 
despre căsătorie (7), despre libertatea 


1 Cf. supra pp. 14-15. 

creştină şi respectul datorat celor slabi în 
„credinţă“ (8), despre drepturile slujitorului 
Evangheliei de a trăi din propovăduirea sa 
(9), despre cult şi euharistie în capitolele 
10 şi 11!, despre feluritele daruri duhov- 
niceşti şi mai ales „darul limbilor“ în capi- 
tolele 12-14. Răspunsul la toate aceste 
chestiuni practice e dominat de principiul 
dragostei, despre care se vorbeşte în capi- 
tolul 13. Capitolul 15, poate cel mai impor- 
tant, se referă la înviere, mai întîi la cea a 
lui Cristos (citînd unul dintre cele mai vechi 
credo-uri, care enumeră toate arătările lui 
Cristos) şi apoi despre cea a creştinilor: 
înviere nu a cărnii, Ci a trupului prefăcut în 
„trup duhovnicesc“. 

Epistola are deci o valoare însemnată atît 
pentru doctrina Bisericii, cît şi pentru 
cunoaşterea vieţii concrete a comunităţilor 
întemeiate de către Pavel. 

Apostolul a scris epistola în primăvara 
anului 55 pe cînd se pregătea să părăsească 
Efesul (16, 8), fără îndoială imediat după 
Paşti (5, 7-8), căci el va pleca din Efes la 
Cincizecime (16, 8). 


! Capitolul 11 conţine o relatare despre „cuviinţa cu care 
să stăm la Cina Domnului“ care, în ciuda unor divergențe 
faţă de relatările paralele din evangheliile sinoptice, îşi are 
originea tot în tradiţia orală a comunităţii timpurii. 

3. Epistola a doua către Corinteni. 
Stilul celei de-a doua epistole către Corin- 
teni vădeşte emoția ce-l încearcă pe autor, 
traducerea ei fiind astfel foarte dificilă. E 
vorba de cea mai intimă dintre epistolele 
apostolului, căci Pavel, atacat, se vede 
obligat să-şi facă propria apologie sau, mai 
degrabă, să facă apologia apostolatului său. 

Între prima şi cea de-a doua epistolă s-au 
petrecut anumite evenimente ce pot fi 
reconstituite doar datorită unor indicii, ele 
fiind altfel necunoscute. Pavel şi-a întrerupt 
lunga şedere la Efes pentru a merge la 
Corinteni şi tocmai se pregătea să le facă o 
nouă vizită (acest fapt ne apare ca sigur 
dacă alăturăm 2, 1; 12,14 şi 13,1-2). În 
timpul ultimei sale vizite, el a fost grav 
insultat de către unul din membrii comu- 
nităţii (cf. 2, 5—11; 7, 12). La întoarcerea 
sa la Efes, apostolul a scris Corintenilor, 
cerîndu-le ca ofensatorul să fie pedepsit. 
Această scrisoare e menţionată la 2, 3-4; 
2, 9; 7, 8 şi 7, 12. Ea e numită în mod obiş- 
nuit „epistola cu lacrimi“, deoarece apos- 
tolul însuşi zice: „Căci din multă supărare 
şi cu inima strînsă de durere, v-am scris cu 
multe lacrimi...“ (2, 4). Această scrisoare 
nu poate fi „întiia epistolă către Corinteni“ 

de care dispunem, căci aceasta nu are carac-" 
teristicile unei „epistole cu lacrimi“. E deci 
vorba de o scrisoare ce s-a pierdut!, a treia 
din cele patru scrise de către Pavel Corinte- 
nilor. Cel care a adus-o a fost probabil Tit, 
unul din ucenicii lui Pavel. În orice caz, 
apostolul I-a trimis pe Tit la Corint şi acesta 
a calmat spiritele, a restabilit unitatea acolo, 
după care s-a întors la Pavel cu veşti bune 
(7, 6-16); în acest. moment, apostolul se 
apucă să scrie din nou. 

Unde se afla el oare în acel moment? 
Părăsise Efesul pentru a se duce la Troada, 
şi aici îşi va pregăti ultima călătorie la Ieru- 
salim. Străbate ţinutul Macedoniei, „dînd 
ucenicilor multe sfaturi şi îndemnuri“ (Fapt. 
20, 2); tot acum, organizează o chetă de aju- 
toare pentru Ierusalim, pe care o consideră 
foarte importantă, întrucît reprezintă un 
semn al unităţii Bisericii; el consacră două 
capitole (8 şi 9) expunerii fundamentului 
teologic al acestei colecte. A doua epistolă 
către Corinteni a fost redactată în acest ţinut 
al Macedoniei (cf. 1, 16 şi 7, 15), la sfîrşitul 
anului 55. 


1 S-a pretins că aceasta ar fi cuprinsă în capitolele 10-13 
din „a doua epistolă către Corinteni“ de care dispunem şi că 
ea ar fi fost adăugată ulterior. Ipoteza e greu de dovedit. 

Detaliile biografice pe care ni le oferă ne 
ajută să cunoaştem mai bine viaţa şi perso- 
nalitatea apostolului: el însuşi ne vorbeşte 
despre ostenelile sale la Efes (11, 23-27), 
despre vedeniile sale cereşti şi boldul în 
trup (12, 1—10), despre felul în care îşi 
înţelegea slujirea şi despre natura autorităţii 
sale (6, 1—10 şi 10, 1-11). 


4. Epistola către Romani pare mai 
degrabă un tratat teologic decît o scrisoare. 
De-a lungul istoriei Bisericii, ea a jucat un 
rol extrem de însemnat, fiind considerată 
ca proba unei credinţe creştine autentice. 
Pentru Sfîntul Augustin ea a fost o armă în 
lupta sa contra lui Pelaghie; reformatorii 
Luther şi Calvin au făcut din ea fortăreaţa 
adevărului, iar în zilele noastre răsunătorul 
comentariu pe care i l-a consacrat teologul 
elveţian Karl Barth a dus la o emancipare a 
gîndirii teologice. 

Pavel scrie de data aceasta unei Biserici 
pe care n-o întemeiase el (cf. 14, 20). El are 
în acest moment intenţia să meargă în 
Occident. Gîndirea sa s-a elaborat în con- 
textul polemicii şi al experienţelor întîlnite 
pretutindeni în peregrinările sale de pînă 
acum. Crede el oare că Occidentul împărtă- 

şeşte aceleaşi probleme ca şi Răsăritul? 
Într-adevăr, chiar înainte de a cunoaşte 
Biserica Romei, el expune teologia acesteia, 
vrînd de fapt să facă din Roma punctul de 
pornire al evanghelizării Occidentului, şi 
gîndindu-se deja la evanghelizarea Spaniei 
(14, 23-33). 

Pavel se află la Corint, avînd parte de 
liniştea necesară alcătuirii unei expuneri 
doctrinale. El nu are legături directe cu 
creştinii din Roma şi chiar dacă ţine cont de 
Situaţia şi problemele concrete ale comu- 
nităţii de aici despre care avea informaţii el 
depăşeşte orizontul Bisericii locale, avînd în 
vedere toţi creştinii. 

Documentele epocii ne îngăduie înţele- 
gerea configurației şi a stării acestei Bise- 
rici. Nu vom descrie Roma din vremea lui 
Pavel, întrucît există numeroase lucrări pe 
această temă. Să notăm doar că la Roma 
colonia evreiască era foarte numeroasă, mai 
ales după ce Pompei adusese aiti, în anul 61 
a. Chr., mulţi sclavi evrei pe care i-a eliberat 
astfel din robie (vezi însemnarea din Fapt. 
6, 9, ce semnalează existenţa descendenților 
lor la Ierusalim). Credinţa creştină s-a născut 
şi dezvoltat în sînul acestei colonii. 

Bănuim astfel cum s-a putut naşte această 

Biserică a Romei: E vorba, fără îndoială, de 
o răspîndire naturală a credinţei, cîtă vreme 
toate drumurile duceau la Roma, capitala 
Imperiului. Evreii din Palestina veneau în 
număr. mare aici pentru. a-şi regăsi coreli- 
gionarii. Se poate deci presupune că o parte 
din evreii care trecuseră la noua credinţă pe 
vremea cînd se aflau încă în Palestina!, au 
adus Evanghelia evreimii romane; inter- 
venţia unei misiuni apostolice nu era deci 
necesară. l 


Tradiţia leagă totuşi originea creştinătăţii romane 
de numele apostolului Petru. În realitate, nici una 
din scrierile Noului Testament nu sugerează că 
întemeierea s-ar datora lui Petru.2 O cu totul altă 
problemă e aceea de a şti dacă el a mers la Roma 
mai tîrziu, către sfîrşitul vieţii sale, cînd comuni- 
tatea creştină exista deja. Potrivit primei scrisori a 
lui Clement Romanul, scriere creştină din anul 96, 
se poate presupune că Petru a murit ca martir la 
Roma în timpul persecuției declanşate de Nero. Cu 
toate acestea, în ciuda prudenţei cu care se cuvine 
să ne folosim de argumentele e silentio, trebuie 
remarcat că absenţa: din epistola către Romani a 


! Sau poate evrei romani, reîntorşi dintr-un pelerinaj la 
Roma (cf. Fapt. 2, 5-10). 

2 În orice caz, cartea Faptelor Sfinţilor Apostoli nu face 
aşa ceva: „Şi ieşind (Petru), s-a dus în alt loc.“ (12, 17). 

oricărei aluzii la Petru ar fi stranie în cazul în care 
acesta s-ar fi stabilit totuşi în sînul Bisericii din 
capitală în momentul redactării acestei scrisori. De 
la istoricul roman Suetoniu aflăm, în mod indirect, 
că existau creştini la Roma încă pe timpul îm- 
păratului Claudius. În anul 49, un edict al acestui 
împărat ordona expulzarea evreilor din capitala 
Imperiului. Edictul voia să pună capăt tulburărilor 
datorate, spune Suetoniu, unui anumit „Chrestus“ 
(Suetoniu, Vit. Claud., 25). E posibil ca aceste 
tulburări să se fi datorat răspîndirii credinţei creştine 
printre evrei (am văzut, de altfel, că aproape peste 
tot în Orient răspîndirea a fost însoţită de dispute), 
iar amintitul „Chrestus“ să fie de fapt „Christus“, 
Isus Cristos. Păgînii îi vor confunda de altfel multă 
vreme pe evrei şi pe creştini. 


În urma edictului lui Claudius, iudeo- 
creştinii au fost nevoiţi să părăsească şi ei 
Romai, nelăsîndu-i în comunitate decît pe 
păgîno-creştini, ce nu erau vizaţi de decretul 
de expulzare. După moartea lui Claudius, în 
54, evreii s-au putut întoarce la Roma şi, 
împreună cu ei, iudeo-creştinii. Readaptarea 
acestora din urmă în cadrul unei Biserici 
care devenise între timp păgîno-creştină, a 
dus poate la neliniştea şi la neînțelegerile la 
care se face referire în mod discret în capi- 


1 Cf. însemnărilor din Fapt. 18, 1-3. 

tolele 14 şi 15, 1—13 din întâia epistolă către 
Romani. Acesta e motivul pentru Care apos- 
tolul caută să evidenţieze care e rolul lui 
Israel în istoria mâîntuirii. 

Data redactării epistolei poate fi stabilită 
cu oarecare exactitate. Potrivit 15, 25, Pavel 
se pregăteşte să ducă la Ierusalim ceea ce 
strînseseră, în semn de unitate, creştinii din 
Macedonia şi din Ahaia pentru săracii din 
Biserica-Mamă din Ierusalim. O confrun- 
tare cu cartea Faptelor permite datarea 
acestor acţiuni: între epistola despre care e 
vorba acum şi Fapt. 19, 21 există de altfel o 
strînsă concordanţă: „Şi după ce s-au 
săvîrşit acestea, Pavel şi-a pus în gînd să 
treacă prin Macedonia şi prin Ahaia şi să se 
ducă la Ierusalim, zicînd că: După ce voi fi 
acolo, trebuie să văd şi Roma.“ Epistola 
către Romani a fost deci scrisă înaintea 
Paştilor din anul 56, în timpul ultimelor trei 
luni petrecute de Pavel la Corint. 

Autenticitatea pauliană a epistolei n-a 
fost contestată niciodată. Doar capitolul 16, 
alcătuit din închinăciuni ridică o problemă, 
neştiindu-se dacă el era destinat chiar 
Romanilor. Într-adevăr, cum oare cunoştea 
apostolul atîţia locuitori ai Romei dacă nu 
fusese niciodată acolo? Epenet, ,„pîrga 

Asiei“, se afla oare la Roma (16, 5)? Acvila 
şi Priscila aveau, dacă e să dăm crezare 
1 Cor. 16, 19 o casă la Efes: „Vă îmbră- 
ţişează mult în Domnul Acvila şi Priscila, 
împreună cu Biserica din casa lor‘? (Să rea- 
mintim că prima epistolă către Corinteni a 
fost scrisă la Efes.) Potrivit Rom. 16, 4-5 
lor li se transmitea sănătate, împreună cu 
Biserica „din Casa“ lor. 

Acest capitol 16 a fost considerat uneori 
ca o epistolă către Efes. Dar oare o epistolă 
poate cuprinde doar închinăciuni? Exami- 
narea vechilor manuscrise sugerează o altă 
explicaţie.  Papirusurile Chester Beatty 
(numite „P 46“) ce datează din secolul 
al IH-lea, plasează doxologia finală din 16, 
25-27 după 15, 33. Aceste manuscrise par 
deci să ateste existenţa unor exemplare care 
nu conţineau capitolul 16. În plus, cele două 
cuvinte către „cei din Roma“ (1,7 şi 1,15), 
întîlnite în mai toate manuscrisele vechi, 
nu apar, în schimb, în alte manuscrise. 
E sigur faptul că toate capitolele, de la 1 la 
15, au fost trimise către Romani; întrucît 
Pavel însuşi sugerase! că scrisorile sale ar 
trebui să circule între diferitele Biserici, 


1 Vezi mai jos, în legătură cu epistola către Coloseni. 

ne putem gîndi că apostolul dorea ca epis- 
tola sa să fie citită şi de către creştinii din 
Efes; se poate deci ca el să fi adăugat scri- 
sorii, în exemplarul destinat Efesului, 
închinăciunile ce alcătuiesc capitolul 16. 
S-ar explica astfel şi suprimarea din „ediţia 
efeseană“ a epistolei a adresării către cei 
„din Roma“. Această explicaţie se impune 
cu atît mai mult cu cît se poate face o re- 
marcă asemănătoare în legătură cu epistola 
către Efeseni (pe care o vom studia mai 
tîrziu), în care în formula de adresare, cu- 
vintele către cei care sînt „în Efes“ (Ef. 1, 1) 
lipsesc din cele mai bune manuscrise. 
Conţinutul teologic e prea bogat pentru a 
putea fi rezumat. Subicctul său e formulat 
în 1, 16-17: „Evanghelia lui Cristos [...] 
este putere a lui Dumnezeu spre mîntuirea a 
tot celui care crede, iudeului întîi, şi eli- 
nului. Căci dreptatea lui Dumnezeu se des- 
coperă în ea din credinţă spre credinţă.“ 


Epistola către Romani are un plan sistematic pe 
care vom încerca să-l desluşim pentru a uşura lec- 
tura acestei opere de căpetenie a lui Pavel. După o 
introducere epistolară (1, 1—17), urmează: 

I. O primă parte, de natură dogmatică. Ea se 
întinde pînă la doxologia de la 11, 36 şi se poate 
subîmpărţi după cum urmează: 

A) 1, 18-8, 39: îndreptarea prin credinţă: 

a) 1, 18—3, 20: descrierea aspectului negativ: în 
afara credinţei, evreii, ca şi păgînii, se află sub 
miînia lui Dumnezeu; 

b) 3, 21-8, 39: descrierea aspectului pozitiv: 
pilda din Scriptură despre credinţa lui Avraam 
(cap. 4), omenirea între Adam şi Isus Cristos (cap. 
5), botezul prin care împărtăşim moartea şi 
învierea lui Cristos (cap. 6), rolul legii care dă la 
iveală păcatul şi dezlănţuie o luptă în firea omului 
(cap. 7), izbăvirea prin Duhul Sfînt (cap. 8). 

B)9, 1-11, 36: istoria mîntuirii, evrei şi păgîni. 

II. A doua parte, eticizantă, tratează, de la 12, 1 
la 15, 13, despre sfințire. Capitolul 13 abordează 
problema atitudinii faţă de stăpînire, iar capitolul 
14 pe cea a raporturilor între cei tari şi cei slabi în 
credinţă. | 

Epistola se sfîrşeşte cu o dublă concluzie, aflată 
în capitolul 15 (ce conţine planurile de călătorie şi 
se încheie cu o binecuvîntare) şi în capitolul 16 
(despre care am mai vorbit, şi care cuprinde o 
înşiruire de închinăciuni, urmate de o binecuvîn- 
tare şi o doxologie). 


III 
Epistolele din captivitate 


Epistolele următoare au în comun locul în 
care au fost scrise, şi anume închisoarea 
(Filipeni 1, 7 şi 1, 13-14, Filimon versetele 
1 şi 9, Efeseni 3,1 şi 4, 1, Coloseni 4,3; 

4,10; 4, 18), de unde şi numele acestui 
grup. De fapt, cum apostolul Pavei a fost 
întemnițat în mai multe rînduri, va trebui să 
se determine în fiecare caz în parte despre 
ce captivitate e vorba. - 


1. Epistola către Filipeni. Oraşul în care 
se află apostolul (1, 7 şi 1, 13—14) în mo- 
mentul redactării acestei scrisori e, potrivit 
ipotezei clasice, Roma: aici i se îngăduise 
să rămînă cu domiciliu forţat şi sub paza 
unui soldat roman (Fapt. 28, 16). 

În favoarea acestei ipoteze au fost invocate 
anumite pasaje. La 1, 13 se menţionează 
„pretoriul“, cuvînt care poate desemna fie 
un edificiu (palat împărătesc sau cazarma 
gărzii pretoriene), fie un grup de persoane 
(ostaşii acestei gărzi; acesta e cazul în 1, 13 
unde se spune: „şi ceilalţi“); însă cuvîntul 
nu se referă doar la Roma, căci reşedinţele 
guvernatorilor provinciilor romane, inclusiv 
ale celor mai îndepărtate de capitală, purtau 
acelaşi nume. Aşa de exemplu, guvernatorul 
roman al Cezareii îşi avea reşedinţa într-un 
pretoriu construit de către Irod (Fapt. 123, 
35), iar Pilat din Pont locuia şi el, în timpul 
şederilor la Ierusalim, tot într-un pretoriu 
(Mat. 27, 27). 

La 4, 22 citim: „Vă îmbrăţişează pe voi 
toţi sfinţii (= creştinii) mai ales cei din casa 
Cesarului.“* Să fie oare acesta un argument 
pentru situarea captivităţii lui Pavel la 
Roma? Nu, întrucît există inscripţii ce ne 
dovedesc că expresia „cei din casa Cesa- 
rului“ nu-i desemnează doar pe membrii 
familiei sau curţii împărăteşti, ci şi pe 
sclavii, pe cei dezrobiţi, pe militarii sau pe 
funcţionarii aflaţi în slujba împăratului; 
asemenea indivizi se aflau însă în toate 
marile oraşe ale Imperiului. Tocmai de 
aceea, ipoteza „romană“ a fost deseori pusă 
la îndoială. S-a pretins că Roma era prea 
departe de Philippi pentru ca, aşa cum 
rezultă din scrisoarea noastră, să se poată 
circula atît de repede între cele două oraşe. 
Argumentul nu e totuşi absolut edificator. 
Redactarea epistolei a fost alteori situată în 
Cezarea, unde apostolul s-a aflat în închi- 
soare. Azi, opţiunile înclină mai degrabă 
către Efes, dar e vorba de o simplă presu- 
punere, întrucît nu se ştie nimic despre o 
întemniţare a lui Pavel la Efes. 

Descrierea bisericii în care se afla Pavel 
în momentul redactării acestei scrisori 
corespunde destul de mult cu ceea ce ştim 
despre Biserica Romei. Concluziile deduse 

din epistola către Romani referitor la 
alcătuirea acestei comunităţi şi la unele 
neînţelegeri între iudeo-creştini şi păgî- 
no-creştini, trebuie confruntate cu Fili- 
peni 1, 12—17; pe de altă parte, acest pasaj 
trebuie legat de „întîia scrisoare a lui Cle- 
ment către Corinteni“. 


Acest document al creştinismului timpuriu, re- 
dactat pe la 96 de către unul din mai-marii Bise- 
ricii Romei, îi avertizează pe Corinteni în legătură 
cu discordia care le ameninţa în acea vreme uni- 
tatea. Documentul relatează ce se întîmplase la 
Roma cu 30 de ani mai înainte, cînd „pizma“ şi 
„duhul de ceartă“ aduseseră suferinţele lui Pavel şi 
Petru. Autorul consacră chiar trei capitole acestei 
probleme pentru a arăta că, încă pe vremea vechiului 
legămînt, pizma a adus nenorociri şi chiar moartea. 
Iată ce se scrie despre Pavel: „Datorită pizmei şi 
discordiei, Pavel ne-a vădit ce înseamnă îndurarea. 
Legat cu şapte rînduri de lanţuri, izgonit, ocărît, 
devenit vestitor în Orient şi-n Occident, el a căpătat, 
mulţumită credinţei sale, o luminoasă slavă. După 
ce a propovăduit neprihănirea lumii întregi, după 
ce a ajuns la marginile Occidentului şi a mărturisit 
în faţa celor ce cîrmuiesc, el a părăsit lumea înăl- 
țîndu-se în sfîntul lăcaş, fiind 'o pildă neasemuită 
de îndurare.“ (cap. V). 

Cele două cuvinte greceşti phthonos, pizmă, 
şi eris, discordie, de care se foloseşte Clement 

Alexandrinul se regăsesc în epistola către Filipeni 
la 1, 15: „Unii, e drept, vestesc pe Cristos din 
pizmă şi din duh de ceartă.“ Se pare deci că apos- 
tolul descria la începutul epistolei sale (1, 12-18) 
situaţia din comunitatea Romei. < 


Să notăm de asemenea că, potrivit 1, 23, 
apostolul admite în principiu că poate muri 
înaintea întoarcerii lui Cristos, ceea ce 
cadrează mai degrabă cu sfîrşitul vieții sale, 
deci captivitatea romană. În acest caz, epis- 
tola către Filipeni trebuie datată în anul 59 
sau 60. 

Cine sînt destinatarii? Philippi, aflat în 
Macedonia, a fost primul oraş din Europa în 
care Pavel a întemeiat o Biserică creştină. 
Cartea Faptelor ne relatează detaliat această 
întemeiere care s-a petrecut în timpul celei 
de-a doua călătorii misionare a lui Pavel 
(Fapt. 16, 8—40). Comunitatea de aici era 
foarte iubită de apostol care o elogiază în 
chip deosebit în epistola către Filipeni: 
„Mulţumesc Dumnezeului meu ori de cîte 
ori îmi amintesc de voi, căci totdeauna, în 
toate rugăciunile mele, mă rog pentru voi 
toți, cu bucurie. Pentru împărtăşirea voastră 
întru Evanghelie, din ziua dintîi pînă acum“ 
(1, 3-5). De aceea, contrar principiilor sale, 

el a acceptat darurile pe care i le face 
această comunitate (4, 10—20). 

Din punct de vedere teologic, se cuvine 
menţionat pasajul cu totul remarcabil din 
capitolul 2 (versetele 6-11), ce oferă un 
splendid rezumat al doctrinei referitoare la 
persoana lui Isus Cristos, „care, Dumnezeu 
fiind în chip [...] s-a deşertat pe Sine“. 
Acest pasaj ritmat, în care s-a observat deja 
influenţa  aramaicii  (Lohmeyer), rupe 
întrucîtva şirul epistolei şi foloseşte un 
vocabular diferit. E foarte probabil să avem 
de-a face aici cu unul dintre primele imnuri 
liturgice prin care comunitatea creştină pri- 
mitivă îşi cînta credinţa în Cristos. 

Chemarea „bucuraţi-vă pururea întru 
Domnul“ (4, 4) caracterizează cît se poate 
de bine această epistolă, care e deopotrivă 
intimă şi profundă. 


2. Epistola către Filimon cuprinde un 
singur capitol de 25 de versete. E vorba de 
o scrisoare 'cu caracter exclusiv personal, 
adresată de Pavel unui anume Filimon, un 
om bogat, părăsit de sclavul său care se 
alăturase apostolului. Pavel intervine cu 
delicateţe şi tact în favoarea acestui sclav 
care nu numai Că a fugit, dar şi-a şi furat 

stăpînul. Sclavul se numeşte Onisim, nume 
ce înseamnă „folositor“; astfel Pavel, 
trimiţindu-l înapoi pe Onisim la stăpîn, face 
uin joc de cuvinte: „Cel ce altădată nu-ţi 
era de folos, dar şi ţie şi mie de folos“ (ver- 
setul 11). Onisim a devenit creştin, apos- 
tolul dorind desigur să-l păstreze în preajma 
sa; el. însă nu vrea să facă nimic fără 
învoirea lui Filimon. Pavel îl roagă pe 
acesta să îi ierte lui Onisim fuga şi furtul şi 
să nu se mai uite la el ca la un rob, ci ca la 
un frate în credinţă; pe de altă parte, apos- 
tolul îi promitea lui Filimon să-l des- 
păgubească pentru vătămarea pe care a 
suferit-o. 

Această scurtă scrisoare nu e lipsită de 
interes spiritual, căci putem vedea aici în ce 
fel se modifică etica socială atunci cînd e 
privită din perspectiva credinţei creştine. 

Fundalul teologic e identic cu cel din 
epistola către Coloseni pe care o vom aborda 
mai jos şi în care e expusă o doctrină a 
datoriilor robilor faţă de stăpînii lor. Între 
aceste două scrieri există, de altfel, o strînsă 
legătură: e menţionat acelaşi co-expeditor, şi 
anume Timotei (Filimon 1 şi Coloseni 1, 1), 
sînt onorate aceleaşi personaje (Filimon 24 
şi Coloseni 4, 10-13), iar purtătorul scriso- 

rilor e, în ambele cazuri, Onisim (Fili- 
mon 12 şi Coloseni 4, 7-9). 

Pavel este întemnițat (versetele 1, 9 şi 
10), dar trage nădejde să fie eliberat (v. 22). 
Despre care captivitate să fie vorba? Proba- 
bil de ultima, pe care Pavel a îndurat-o la 
Roma, către sfîrşitul vieţii; el însuşi zice 
despre sine că e bătrîn (v. 9). Scrisoarea tre- 
buie deci datată în jurul anului 59.. 


3. Epistola către Coloseni are e mare 
importanţă teologică datorită expunerilor 
despre zidirea lumii de către Cristos. Ea 
pune în evidenţă raportul dintre istoria 
miîntuirii întru Cristos şi întreaga creaţie. 
Extinzînd astfel orizontul creştin la întreg 
universul, epistola abordează o problemă de 
mare actualitate în Antichitate (ca de altfel 
şi în zilele noastre) şi o tratează fără să 
trădeze esenţa Evangheliei în favoarea 
vreunei filozofii. 

Ea a fost scrisă în aceeaşi perioadă ca şi 
epistola către Filimon, deci în jurul anului 
59. Pavel se afla în închisoare (4, 3; 4, 10; 
4, 18), după toate aparențele, la Roma. 

Colose, astăzi în ruine, era un orăşel din 
Frigia occidentală, aşezat pe malul Lico- 

sului, foarte aproape de două oraşe impor- 
tante: lerapolie şi Laodiceea (4, 13). Bise- 
rica din Colose nu a fost întemeiată de 
Pavel, ci de un oarecare Epafras, un „cre- 
dincios slujitor al lui Cristos“ (1, 7). Acesta 
întemeiase .desigur şi Biserica învecinată, 
din Laodiceea (cf. 2, 1 şi 4, 12); apostolul 
recomandă, de altfel, celor două Biserici să 
schimbe între ele scrisorile trimise: „Şi 
după ce scrisoarea aceasta se va citi de către 
voi, faceţi să se citească şi în Biserica lao- 
diceenilor, iar pe cea din Laodiceea să o 
citiţi şi voi“ (4, 16).! Acest pasaj ne explică 
în ce fel s-au alcătuit culegerile parţiale de 
epistole pauliene. 

În momentul în care apostolul redactează 
această scrisoare, Epafras se află alături de 
el (4, 12). Epafras i-a adus apostolului veşti 
bune despre comunitatea din Colose, unde 
domneau credinţa şi dragostea faţă de sfinţi 
(|, 4; 2, 5). Şi totuşi, aici a apărut şi o 
erezie, care voia să introducă în Evanghelie 
o speculație filozofică (2, 8) impregnată de 


! Pavel va fi scris deci o epistolă şi laodiceenilor, epistolă 
pierdută azi, cel puţin dacă nu e cumva vorba de epistola 
canonică pe care o numim „epistola către Efeseni“ (vezi 
această problemă mai jos, pagina 75 ş. urm.). îi 

gnosticism. Pavel opune acesteia, în scri- 
soarea sa, o doctrină cristologică dintre cele 
mai Clare: „Căci întru El locuieşte, trupeşte, 
toată plinătatea Dumnezeirii“ (de care 
vorbeau ereticii), „Şi sînteţi deplin întru 
El“ (2,9-15). Erezia este răspîndită de 
iudeo-creştini, iar apostolul are grijă să 
remarce superioritatea „tăierii împrejur 
nefăcută de mînă, prin dezbrăcarea de 
trupul cărnii“ asupra tăierii împrejur trupeşti 
a iudaismului (2, 11); în sfîrşit, ereticii vor 
să introducă practici ascetice pe care Pavel 
le respinge, în ciuda aparentei lor înţelep- 
Ciuni, ca fiind contrare libertăţii creştine 
(2, 16-23) pentru a expune apoi ce anume 
trebuie să fie. rînduiala vieţii creştinului 
(3, 1-4,6). A 

Apostolul nu le este cunoscut nici colo- 
senilor nici laodiceenilor (2, 1) şi nici nu 
i-a fost atacată învăţătura; de ce scrie el 
totuşi acestor două comunităţi? Epafras, ne- 
putincios în faţa ofensivei amintitei erezii, 
îi va fi cerut poate el însuşi sprijinul. Pavel 
vrea să încurajeze această Biserică tînără în 
stăruința în credinţă (2, 6—7) şi de aceea îi 
reaminteşte incompatibilitatea absolută a 
Evangheliei cu ideile filozofice pe care unii 
voiau să i le adauge. 

Epistola către Coloseni e considerată de mulţi 
critici ca nefiind autentică din următoarele patru 
motive principale: 

1) ea combate o doctrină gnostică; gnosticismul! 
însă nu a apărut decît în secolul al II-lea, fapt ce ar 
plasa originea epistolei în acest secol; 

2) doctrina referitoare la persoana cristică ex- 
pusă aici merge mult mai departe decît expune- 
rile din toate celelalte scrieri pauliene; mai cu 
seamă, participarea lui Cristos la crearea lumii ar fi 
în dezacord cu restul cristologiei pauliene; 

3) vocabularul şi stilul sînt foarte deosebite de 
cele ale celorlalte epistole; 

4) epistola vădeşte o curioasă înrudire cu epis- 
tola către Efeseni, înrudire care ar sugera depen- 
denţa ei de aceasta din urmă. 

Ce valoare au argumentele expuse? 

1) e inexact să se pretindă că gnosticismul n-a 
apărut decît în secolul al II-lea; forme preliminare 
ale gnosticismului pot fi întîlnite chiar şi în unele 
curente ale iudaismului; gnosticismul nu a atacat 
creştinismul pentru prima dată în confruntarea 
directă a gîndirii creştine cu gîndirea greacă, ci, mai 
devreme, prin intermediul iudaismului elenizat; 


1 Gnosticismul, mişcare teologică intelectualistă, e bazat pe 
gnosă sau cunoaştere (în greceşte: gnosis). El a constituit la 
început o simplă tendinţă de aşezare în primul plan al credinţei 
creştine a unor speculaţii metafizice. Mai tîrziu, gnosti- 
cismul s-a fixat în sisteme gnostice, în care au fost introduse 
elemente străine de teologia creştină. Azi, originea gnosti- 
cismului pare a fi plasată înaintea apariţiei creştinismului. 

2) preexistenţa lui Cristos nu reprezintă o idee 
proprie doar acestei epistole; ea e exprimată şi în 
epistola către Filipeni (2, 9-11); medierea cristică 
în zidirea lurhii apare chiar în 1 Cor. 8, 6, pasaj a 
cărui autenticitate pauliană n-a fost niciodată 
contestată; 

3) pentru a-i combate în mod eficace pe gnos- 
tici, Pavel era dator să lupte pe propriul lor teren, 
folosindu-se de termenii utilizaţi de gnostici pentru 
a-i întoarce împotriva acestora; 

4) problema înrudirii cu epistola către Efeseni 
nu poate fi nicidecum rezolvată atribuindu-se o 
dependenţă a epistolei către Coloseni de cea dintii; 
într-adevăr, pasajele paralele par a se găsi la ori- 
gine în epistola către Coloseni. 


Întrucît nici un argument decisiv nu poate 
fi reţinut pentru a respinge autenticitatea 
pauliană a acestei epistole, o vom considera 
ca fiind scrisă de către Pavel. 


4. Epistola către Efeseni. Doctrina cen- 
trală a acestei epistole e de natură eclezio- 
logică, adică referitoare la Biserică şi la 
raporturile lui Cristos cu aceasta. Biserica 
e faţă de Cristos precum trupul faţă de 
cap (1, 23), ori nevasta faţă de bărbat 
(5, 23-22). La fel ca şi epistola către Colo- 
seni (în privinţa persoanei şi lucrării lui 

Cristos), epistola către Efeseni îşi aşază 
învăţătura într-o perspectivă cosmică. 

După părerea dogmatică (capitolele 1-3), 
în care e reafirmată mîntuirea prin harul 
dumnezeiesc oferit tuturor, păgînilor ca şi 
evreilor, urmează o parte etică (în capitolele 
4—6) care reaminteşte ce anume trebuie să 
fie, în cadrul Bisericii, unitatea credinţei şi 
siinţenia, morala personală şi socială şi 
„armura“ spirituală a credinciosului (6, 10 
ş. urm.). 

Destinatarul real al acestei epistole e. oare 
Chiar Biserica din Efes, portul binecunoscut 
din Asia Mică? Am menţionat deja faptul 
:că cele mai vechi manuscrise greceşti din 
Noul Testament nu Cuprind cuvinte de adre- 
sare către cei care sînt „în Efes“ (1, 1). Mai 
mult decît atît, apostolul scrie unei Biserici 
pe Care nu o cunoaşte personal: „Drept 
-aceea, şi eu, auzind de credinţa voastră 
[...] (1, 15). Comunitatea Efesenilor îi e 
însă perfect cunoscută. Şederea sa la Efes, 
foarte bogată în evenimente, ne e relatată 
amănunţit în cartea Faptelor Sfinţilor Apos- 
toli (18, 19—20, 1) iar Pavel face, la rîndul 
său, aluzie la ea în 1 Cor. 15, 32 şi 16,8 
(această epiștolă fiind scrisă din Efes, aşa 
cum am văzut). Pe de altă parte, Marchian, 

ereticul venit din Asia Mică şi stabilit la 
Roma către 140, primul care dă titluri epis- 
tolelor pauliene, o numeşte pe cea despre 
care e vorba acum „epistola către Laodi- 
ceeni“. Dacă, din punct de vedere dogmatic, 
avem tot dreptul să ne îndoim de spusele lui 
Marchian, în schimb în privinţa acestei pro- 
bleme istorice, n-avem nici un motiv de 
scepticism. 

Ne putem da seama cu uşurinţă de ce 
anume lipseşte formula de adresare din 
vechile manuscrise, dacă ne reamintim că, 
încă din timpul vieţii lui Pavel şi la 
îndemnul acestuia, avusese loc un schimb 
de scrisori între Biserici. Am văzut că pro- 
blema capitolului 16 din epistola către 
Romani se rezolvă tocmai în acest fel. Se 
poate deci presupune că, datorită citirii 
acestei epistole în diferite Biserici, pînă la 
urmă numele primilor destinatari a dipărut. 
Dacă epistola căreia noi îi spunem „către 
Efeseni“ ar fi fost iniţial adresată laodicee- 
nilor, înrudirea ei cu epistola „către Colo- 
seni“ ar căpăta şi ea o explicaţie: ambele au 
fost redactate în acelaşi timp, iar primul 
schimb al epistolei noastre, schimb reco- 
mandat chiar de apostol (Col. 4, 16), a avut 
loc cu creştinii din Colose. Ceea ce noi 

numim „epistola către Efeseni“ ar putea fi 
deci scrisoarea către laodiceeni despre care 
se vorbeşte în Col. 4, 16 şi care, în general, 
a fost considerată pierdută. S-ar explica 
astfel şi faptul că Tihic, menţionat în Col. 4,7 
şi în Ef. 6, 21 e purtătorul ambelor scrisori, 
Colose şi Laodiceea fiind două oraşe înve- 
cinate. Am putea bănui chiar şi motivul 
dispariţiei definitive a numelui Laodiceei 
din adresa epistolei; e vorba poate de o 
consecinţă a unei concluzii greşite deduse 
dintr-un pasaj din apocalipsa ioanică: între 
cele şapte scrisori către Bisericile din Asia, 
Apocalipsa Sfîntului loan conţine una adre- 
sată Bisericii din Laodiceea, căreia Cristos 
reînviat îi spune „am să te vărs din gura 
Mea“ (Apoc. 3, 16). 

Ar mai trebui însă explicat de ce anume 
menţiunea „către Efes“ s-a păstrat totuşi în 
majoritatea manuscriselor. Se pare că un 
exemplar din epistolă a ajuns şi la Efes; am 
văzut deja că în vederea lecturii destinate 
comunităţilor reunite pentru cult, numele 
oraşului destinatar era schimbat; menţiunea 
că este adresat celor care sînt „în Efes“, 
adăugată exemplarului citit în acest loc, s-a 
impus poate şi în cazul unor exemplare 
răspîndite în alte. părţi, cu atît mai mult cu 

cît se dorea ca scrisoarea să poarte numele 
acestei Biserici în care Pavel poposise mai 
mult timp decît oriunde altundeva. 

Cu toate acestea, autenticitatea pauliană a 
epistolei a fost foarte contestată. 


Majoritatea criticilor se pronunţă azi împotriva 
autenticităţii. lată motivele invocate: 

1) înrudirea prea strînsă cu epistola către Colo- 
seni constituie o repetiţie de neconceput în cazul 
în care ar fi vorba de un autor unic. Trebuie 
adăugat că, mai cu seamă în pasajele paralele, epis- 
tola către Efeseni foloseşte în multe locuri un 
vocabular diferit faţă de cel din epistola către 
Coloseni; 

2) în general, vocabularul nu e acelaşi ca în 
cazul celorlalte epistole: de exemplu, la 4, 27 dia- 
volul e numit diabolos, şi nu, ca în mod obişnuit, 
Satana; 

3) concepţiile teologice sînt mai evoluate; în 
timp ce Col. 1, 26 vorbeşte despre „sfinţi“ (termen 
aplicat în mod obişnuit, încă de la început, tuturor 
creştinilor), pasajul paralel din Ef. 3, 5 vorbeşte de 
„Sfinţii apostoli şi profeţi“ (dînd deci cuvîntului un 
sens căpătat mai tirziu); 

4) organizarea Bisericii şi „slujbele“ pe care le 
presupune ţin de o epocă mai tirzie decît cea în 
care trăia Pavel. 

Fără a nega valoarea acestor argumente, se 
poate răspunde în felul următor: 

__1) în cele două Biserici învecinate, din Colose şi 
Laodiceea, problemele erau comune, ambele fiind 

întemeiate de Epafras; era deci normal ca cele 
două scrisori trimise de Pavel simultan către aceste 
două comunităţi (ambele necunoscute lui), să se 
asemene în multe privinţe; e adevărat că acest fapt 
nu explică folosirea unor termeni diferiţi, mai cu 
seamă în pasajele paralele; 

. 2) şi 3) pentru a explica schimbarea generală 
a vocabularului şi a anumitor concepţii teologice 
s-ar putea bănui intervenţia colaboratorilor ori a 
secretarilor folosiţi de către Pavel, fapt atestat în 
privinţa altor epistole; ar trebui deci precizat rolul 
exact al acestor colaboratori; 

4) biserica din vremea lui Pavel nu este nici 
anarhică, nici pur „charismatică“ (adică îndrumată 
de „charisme“ sau de daruri ale Duhului Sfînt); ea 
are deja o funcţionare organizată, ce presupune sta- 
bilirea unor slujbe; dacă trăieşte sub inspiraţia 
Duhului, nu înseamnă că această viaţă e rînduită 
de idei de moment; apostolatul, de exemplu, oricît 
de „charismatic“ ar fi, reprezintă deja un organism 
de guvernare al Bisericii, a cărui autoritate era bine 
stăbilită. 

Pe de altă parte, în favoarea autenticităţii pauliene 
s-ar putea adăuga două argumente: 

1) mărturiile exterioare sînt remarcabile, întrucît 
autenticitatea e indirect atestată de către Ignaţiu 
(episcop de Antiohia, mort martir în 110), Policarp 
(episcop de Smirna, pe la 150), şi, în acelaşi timp, 
de către ereticul Marchian (stabilit la Roma pe la 140). 

2) în ciuda expunerilor ecleziologice noi, con-: 
ţinutul teologic poate fi subordonat ansamblului 
teologiei pauliene. 

Tragem deci concluzia că, dacă epistola 
aparţine lui Pavel, ea a fost destinată pro- 
babil Bisericii din Laodiceea, în aceeaşi pe- 
rioadă în care a fost scrisă şi epistola către 
Coloseni, deci în jurul anului 59. Contribuţia 
personală a colaboratorului ori a secretarului 
apostolului în scrierea epistolei pare, în orice 
caz, mai mare decît în celelalte epistole; mai 
mult decît atât, se cuvine poate admis că, din 
momentul în care epistola a devenit în mod 
definitiv o epistolă către Efeseni, ea a suferit 
anumite modificări. 

Problema autenticităţii necesită, pe de o 
parte, studii aprofundate în privinţa pseu- 
doepigrafiei (adică a atribuirii unei scrieri 
altcuiva decît autorului) în Antichitate şi, 
în special, în creştinismul antic. Pe de altă 
parte, ar trebui să cunoaştem mai bine rolui 
exact al co-expeditorilor, al colaboratorilor 
şi secretarilor apostolului. Această problemă 
e şi mai importantă în cazul epistolelor 
pastorale. 

Însă, valoarea teologică a epistolei către 
Efeseni nu depinde de această chestiune. 
Maniera în care sînt definite aici raporturile 
dintre Cristos şi Biserica sa fac din epistolă 
un element preţios în ansamblul mesajului 
biblic. 

IV 
Epistolele pastorale 


Există trei epistole pastorale ce poartă ur- 
rnătoarele nume: Epistola întîia către Timo- 
tei, epistola a doua către Timotei, Epistola 
către Tit. Numele de „pastorale“ li s-a dat 
doar începînd din secolul al XVIII-lea. 
De fapt, acest titlu generic corespunde con- 
ținutului lor, întrucît e vorba de nişte scrieri 
despre disciplina ecleziastică, preocupate de 
situaţia spirituală şi materială a Bisericii. 

Autenticitatea pauliană a celor trei epis- 
tole, cel puţin în forma în care ne-au par- 
venit, e foarte nesigură. Vom reveni de altfel 
la această problemă aprig disputată. Episto- 
lele sînt atît de strîns înrudite încît le vom 
prezenta pe toate trei deodată. 

Contextul în care au fost redactate e greu 
de precizat. Potrivit. primei epistole către 
Timotei, Pavel plecase la Efes, apoi în 
Macedonia (1, 30). Potrivit 2 Timotei (1, 8 
şi 1, 16), el se afla în temniţă la Roma. Aşa 
cum am văzut însă în „epistolele din capti- 
vitate“ şi în cartea Faptelor (28, 30-31), 
Pavel, deşi era arestat, nu se afla întemnițat: 
el închiriase o casă la Roma, unde primea 
pe toţi cei care veneau să-l vadă, propovă- 

duind şi învăţîndu-i pe oameni „Cu toată 
îndrăzneala şi fără nici o piedică“. Potrivit 
2 Timotei, apostolul. se afla, dimpotrivă, în 
lanţuri, ca un ucigaş (2, 9); în timpul pri- 
mului interogatoriu, fusese părăsit de toţi 
(4, 16), astfel încît nu mai aştepta nimic bun 
în continuarea procesului, crezînd că va fi 
condamnat la moarte (4, 6-8 şi 4, 18). Cu 
puţin timp înainte, fusese în Asia Mică şi în 
Grecia, trecuse prin Milet unde îşi lăsase 
unul dintre ucenici, Trofim, bolnav (4, 20), 
ca şi prin Troada, unde îşi uitase felonul şi 
pergamentele la un prieten (4, 13). De aici, 
trecînd prin Corint (4, 20), a venit la Roma, 
de unde îl roagă pe Timotei să vină să i se 
alăture (4, 9). Acesta pare a se afla la Efes, 
unde se răspîndiseră unele erezii (2, 17-18): 
doi eretici, Imeneu şi Filet, pretind că a 
sosit momentul învierii (nu ştim însă dacă 
ei afirmau că sufletul e nemuritor ori dacă 
susțineau că „adevărații“ creştini nu mai 
mor). Şi prima epistolă către Timotei vorbea 
despre unele erezii ce bîntuiau în cadrul 
comunităţii aflate în grija lui Timotei; aceşti 
eretici par a fi nişte iudeo-creştini care 
se prefăceau că au aderat la legea iudee 
(1 Tim. 1, 3-7). 

Epistola către Tit conține în schimb 

foarte puţine aluzii la contextul istoric care 
pare, în orice caz, diferit de cel al epis- 
tolelor către Timotei. Singurul punct comun 
îl reprezintă menţionarea ereticilor iu- 
deo-creştini care aderaseră şi ei la gnosti- 
cism (Tit. 1, 10-16; 3,9-11). Pe de altă 
parte, epistola precizează că Pavel l-a lăsat 
pe Tit în Creta (1, 15), ceea ce înseamnă că 
şi el fusese acolo. Pavel are intenţia să 
ierneze la Nicopole, oraş din Macedonia 
(3, 12); prin urmare, în momentul în care 
scria era liber ori pe punctul de a fi eliberat., 

Ce anume ştim despre personalitatea 
destinatarilor epistolelor? Timotei e deseori 
menţionat în epistolele pauliene, ca şi în 
cartea Faptelor. Originar din Listra, în Asia 
Mică, el era fiul unei femei iudee şi al unui 
elin (Fapt. 16, 1); el devine încă de tînăr, 
după ce va fi tăiat împrejur din cauza 
evreilor, tovarăşul de călătorie al lui Pavel, 
în timpul celei de-a doua propovăduiri, 
fiind trimis apoi de către apostol la Atena, 
la Tesalonic şi la Corint. E pomenit în şase 
epistole drept co-expeditor, ceea ce în- 
seamnă poate că nu era un simplu secretar, 
ci Că a trebuit să redacteze anumite pasaje 
din aceste epistole. Potrivit Fapt. 20, 4, el 
face parte din grupul celor ce îl însoțesc pe 

Pavel în ultima sa călătorie la Roma. Faptul 
e confirmat de epistolele din captivitate, 
căci apostolul scria (Filip. 2, 19-21) că 
Timotei se află alături de el, fiind singurul 
care-i împărtăşeşte durerile. Epistolele pas- 
torale ne mai spun că Timotei a fost trimis 
cu o slujbă specială în Asia Mică. 

Tit nu apare în cartea Faptelor. Dacă e să 
dăm crezare „Pastoralelor“, el trebuie să fi 
avut totuşi un rol mai important decît 
Timotei. Potrivit Gal. 2, 1-3, Pavel îl ia cu 
sine pe Tit la Ierusalim, avînd intenţia să 
capete de la Biserica-Mamă îngăduinţa 
pentru o misiune printre păgîni. Tit era 
păgîn şi deci nu era tăiat împrejur, iar Pavel 
voia ca iudeo-creştinii să recunoască liber- 
tatea lui Tit şi a celorlalţi păgîni de a se 
converti la creştinism fără a mai trece prin 
iudaism şi circumcizie. Acest însoțitor a 
luat parte la a doua şi la a treia călătorie 
misionară a lui Pavel; trimis de apostol la 
Corint, el pleacă „făcîndu-se şi mai sîr- 
guitor, de bună voie“ (2 Cor.7, 16-17) 
într-acolo. Tit n-a fost doar un colaborator 
devotat al apostolului, ci şi un prieten foarte 
drag al acestuia; Pavel însuşi scria: „Şi 
venind eu la Troada, pentru Evanghelia 
lui Cristos, şi uşa fiindu-mi deschisă în 

Domnul, / N-am avut odihnă în duhul meu, 
fiindcă n-am găsit pe Tit, fratele meu, [...]“ 
(2 Cor. 2, 12 ş. urm.), iar mai tîrziu: „trupul 
nostru n-a avut nici o odihnă, necăjiţi fiind 
în tot felul [...] Dar Dumnezeu Cel ce 
mîngîie pe cei smeriţi, ne-a mîngiiat pe noi 
cu venirea lui Tit“ (2 Cor. 7, 5-6). 

Punerea de acord a acestor date biogra- 
fice despre Timotei şi Tit cu cele ale „Pas- 
toralelor“ e a priori greu de făcut; e dificilă 
mai ales integrarea circumstanțelor presu- 
puse de aceste epistole în cronologia vieţii 
lui Pavel. Din două, una: ori epistolele 
pastorale nu sînt autentice, autorul inven- 
tînd cadrul cronologic ca şi conţinutul doc- 
trinal, ori ele sînt autentice şi atunci e 
posibilă situarea lor într-una din perioadele 
vieţii lui Pavel. Dacă se admite această a 
doua posibilitate, alegerea e limitată, ele tre- 
buind să fie plasate într-o perioadă poste- 
rioară tuturor păţaniilor descrise în cartea 
Faptelor, deci posterioară celor doi ani de 
captivitate a lui Pavel la Roma (Fapt. 18, 
30-31). Întrucît întemnițarea evocată în 
2 Timotei pare a fi mult mai aspră decît cea 
din Fapt. 18, putem crede că, eliberat în 
urma unei prime judecăţi, Pavel îşi reluase 
propovăduirea. 

În această perioadă e plasată adesea o 
călătorie în Spania pe care o proiectase 
apostolul (cf. Rom. 14, 24; vezi, mai sus, 
p.99) şi pe care o sugerează şi „prima 
epistolă a lui Clement“, citată mai sus 
(vezi p. 69); epistola, vorbind despre Pavel, 
spune: „După ce ajunsese la marginile Apu- 
sului...“ Împlinirea proiectului e pomenită, 
mai târziu, în „canonul lui Muratori“, primul 
catalog al cărţilor Noului Testament, alcă- 
tuit pe la 180. Pavel va fi revenit apoi la 
Roma, fiind făcut din nou prizonier, de data 
aceasta cu mai multă asprime. El va fi fost 
supus unei a doua judecăţi, încheiată cu 
condamnarea la moarte şi martiriul. Episto- 
lele pastorale vor fi fost deci scrise în 
această a doua captivitate. Rămîne însă o 
dificultate: dacă „Pastoralele“ includ o călă- 
torie, atunci aceasta n-a avut loc în Spania, 
ci în Grecia, Macedonia şi Asia Mică. 
Călătoria în Spania, de altfel ipotetică, nu 
are legătură cu „Pastoralele“. Prin urmare, 
evenimentele presupuse în aceste scrisori cu 
greu ar putea fi incluse în cadrul vieţii lui 
Pavel. 

Cu toate că e posibilă alcătuirea unei 
cronologii relative a celor trei epistole, a 
fiecăreia în raport cu celelalte, o asemenea 

cronologie nu ne ajută prea mult. Ordinea 
scrierii lor nu e ordinea în care se succed în 
Noul Testament. A doua epistolă către 
Timotei pare a fi ultima (cf. 4, 7: „călătoria 
am săvîrşit“), iar epistola către Tit trebuie 
să fi fost prima, datorită proiectelor de viitor 
pe care le include. Ar fi deci vorba de 
următoarea ordine: epistola către Tit, întîia 
epistolă către Timotei, a doua epistolă către 
Timotei. 

Rămîne de văzut dacă aceste „Pastorale“ 
pot fi atribuite lui Pavel. Ce anume aflăm 
din vechea tradiţie? Atestarea lor de către 
autorii creştini e tîrzie, deci foarte nemul- 
ţumitoare. Marchian nu le cunoaşte. Acest 
eretic din secolul al II-lea, care a alcătuit un 
catalog al cărţilor biblice, eliminînd Vechiul 
Testament şi toate cărţile Noului Testament 
datorate apostolilor iudeo-creştini, ca şi 
toate pasajele ce denotau, după el, o ten- 
dinţă iudaizantă, n-ar fi avut nici un motiv 
doctrinal să îndepărteze „Pastoralele“, ale 
căror idei n-aveau de ce să îi displacă în 
mod special; deci el nu le găsise printre 
epistolele clasate în „corpusul“ paulian. 
Asemănările cu epistolele lui Ignaţiu şi cu 
epistola lui Policarp se explică integral prin 
tradiţia lor comună. Prima atestare datează 

doar de la sfîrşitul secolului al II-lea, în 
canonul lui Muratori (vezi pag. 181). 

Am văzut deja că evenimentele evocate 
în aceste trei epistole sînt greu, dar nu şi 
imposibil de plasat în contextul vieţii apos- 
tolului. Pe de altă parte, ele diferă mai mult 
decît oricare altă scriere, prin stil. şi prin 
vocabular, de ansamblul corpusului paulian. 
Concepţiile lor teologice vădesc un stadiu 
ulterior de evoluţie faţă de celelalte epistole. 
Cuvîntul grecesc pistis (credinţă) desem- 
nează aici „taina credinţei“ (1 Tim. 3, 9; 6, 
10, 2 Tim. 4, 7) şi tot aici se pomeneşte 
deseori „învăţătura sănătoasă“ (1 Tim. 1, 10; 
2 Tim. 4, 3, Tit 1, 9; 2, 1). În acest caz, atri- 
buirea unor particularităţi de acest fel unui 
secretar e mult mai greu de făcut decît 
pentru alte epistole. 

Tot împotriva autenticităţii s-a invocat 
faptul că aici e combătut gnosticismul.- Am 
arătat deja, cînd a fost vorba de epistola 
către Coloseni, că gnosticismul e anterior 
secolului al II-lea. Acest argument nu are 
deci acecaşi valoare ca şi celelalte. 

În sfîrşit, s-a obiectat mai ales faptul că 
„Pastoralele“ reflectă o organizare ecle- 
ziastică, în care se află toate elementele 
episcopatului monarhic, aşa cum se va 

dezvolta acesta în catolicismul secolelor 
următoare. Această organizare e ulterioară 
secolului I, aflîndu-se într-un stadiu de dez- 
voltare pe care nu l-a cunoscut prima 
generaţie creştină. Forţa argumentului de 
mai sus e atenuată dacă se ţine cont de fap- 
tul că scrierile lui Ignatie 'Teaforul, episcop 
al Antiohiei (mort în 110), unde Bisericile 
apar organizate doar sub forma episcopa- 
tului monarhic, formă considerată deja ca 
bine structurată şi veche, n-au fost redactate 
decît la 50 de ani după epistolele pauliene. 

Din toate aceste motive, se crede, în 
general, că, la sfîrşitul secolului I sau-la 
începutul secolului al II-lea, un creştin ce-l 
admira pe Pavel şi care s-a inspirat din epis- 
tolele acestuia, a încercat să stabilească, 
pentru vremea sa şi atribuind apostolului 
îndrumările conţinute în cele trei epistole, 
ceea ce i s-a părut a fi testamentul spiritual 
al lui Pavel pentru Biserica viitoare. Această 
soluţie, chiar dacă ipotetică, dă seama mai 
bine de dificultăţile semnalate. E oare cu 
putinţă ca în cadrul acestei explicaţii să i 
se atribuie lui Pavel fie şi o paternitate indi- 
rectă a celor trei epistole? Atribuirea lor 
unuia din secretarii ori colaboratorii săi e, 
am văzut, mai greu de admis decit în cazul 
epistolei către Efeseni, întrucît şi epoca 


131 - 


redactării lor pare ulterioară vieţii lui Pavel. 
Pe de altă parte însă, ar trebui să repetăm 
aici ceea ce am spus în concluzia despre 
epistola către Efeseni, în legătura cu pseu- 
doepigrafia.! Se pot oare considera, chiar 
ţinînd cont de procedeul antic al pseudoepi- 
grafiei, ca simple ficțiuni literare aluziile 
foarte concrete la mantaua şi pergamentele 
uitate la un prieten din Troada (2 Tim. 4, 13)? 
Nu e oare posibil ca autorul de la sfîrşitul 
secolului I sau de la începutul secolului 
următor să se fi putut folosi de fragmente 
din scrisori autentice ale apostolului? Este o 
variantă ce nu trebuie fi exclusă. In acest caz 
însă, fragmentele autentice nu pot fi: des- 
prinse cu uşurinţă de restul epistolelor, 
astfel încît nici. de această dată nu vom 
ajunge la o certitudine. 

În sfirşit, dacă trebuie recunoscut că 
în această privinţă sîntem nevoiţi să ne 
mulţumim cu ipoteze, e totuşi sigur faptul 
că, deşi nu provin din epoca lui Pavel, 
îndrumările date Bisericilor şi mai-marilor 
lor în epistolele pastorale pot fi considerate 
ca o aplicare a învăţăturii pauliene la 
situaţia, desigur schimbată, a Bisericilor de 
la începutul secolului al II-lea. 


1 Vezi mai sus, p. 122. 


Capitolul al treilea 


EPISTOLA CĂTRE EVREI 
A SFÎNTULUI APOSTOL PAVEL 


Autenticitatea acestei scrieri'nu ridică nici 
o problemă. Într-adevăr, nici titlul ce i-a 
fost atribuit de către vechea tradiţie, nici 
vreunul din pasajele sale nu pretind că ea ar 
fi fost scrisă de Pavel, aşa cum pretind 
„Pastoralele“. Deşi anonimă, scrierea a fost 
totuşi considerată, mai întîi în Biserica din 
Orient, apoi şi în cea din Apus, ca fiind de 
origine pauliană, cu acest titlu intrînd de 
fapt şi în canon. Azi, inclusiv exegeţii cato- 
lici o atribuie unui alt autor, în ciuda decre- 
tului Comisiei biblice din 1914 care stipula 
originea sa pauliană „indirectă“. 

La drept vorbind,.nu avem de-a face cu o 
epistolă, ci, mai degrabă cu o expunere doc- 
trinară sau cu o predică în care tema cen- 
trală o constituie sacerdoţiul cristic. Spre 
deosebire de epistolele pauliene, exortaţiile 
nu intervin doar la sfîrşit, ca nişte concluzii 

generale, ci reprezintă finalul hecarcia din 
părțile expunerii. 

Subiectele dezvoltate rînd pe rînd sînt 
următoarele: 1. Superioritatea lui Isus 
Cristos, fiul lui Dumnezeu, asupra îngerilor 
(cap. 1 şi 2) şi asupra lui Moise (cap. 3); 2. 
Superioritatea  sacerdoţiului lui Cristos 
asupra celui al Marelui Preot evreu (cap. 
5-8); 3. Superioritatea altarului ceresc în 
care s-a înălţat Cristos asupra templului 
evreiesc (cap. 8 şi 9); 4. Superioritatea jertfei 
unice a lui Cristos răstignit asupra jertifi- 
rilor repetate de animale din Vechiul Testa- 
ment (cap. 10). Capitolul 11 alcătuieşte o 
minunată frescă a Istoriei Sfinte, ridicînd în 
slăvi credinţa ce-i însufleţea pe strămoşii 
poporului evreu. O dată cu epilogul (cap. 
13), lucrarea capătă o alură epistolară şi 
cuprinde veşti, dorinţe şi urări de sănătate. 

Titlul „către Evrei“ nu apare decît înce- 
pînd din a doua jumătate a secolului al II-lea, 
la Pantenos din Alexandria şi la Tertulian. 
Biserica timpurie i l-a atribuit în urma 
analizei conţinutului epistolei. E adevărat 
că la o primă lectură destinatarii par să fie 
nişte iudeo-creştini. S-a crezut chiar că 
ei au „aparţinut mediilor evreieşti ale unei 
secte pe care o cunoaştem prin intermediul 

manuscriselor de la Marea Moartă (Spicqg, 
Kosmâla). Chiar dacă au suferit poate 
influenţa acestor medii, destinatarii epistolei 
sînt totuşi creştini; ei erau ameninţaţi de 
pretutindeni: atît din interior, datorită poate 
pericolului de a trece la iudaism, dar, mai 
ales, datorită slăbirii credinţei şi a statomi- 
ciei originare; ei erau ameninţaţi însă şi din 
afară, datorită dezlănţuirii unei persecuții 
care devenea iarăşi amenințătoare. 

Unde se aflau aceşti destinatari? Expri- 
marea din 13, 24: „Vă îmbrăţişează cei din 
Italia“ e ambiguă; ar putea fi vorba fie de 
nişte creştini care locuiau în Italia şi care 
salutau destinatari îndepărtați, fie de nişte 
exilați din Italia care-şi salutau fraţii rămaşi 
la Roma în vremea persecuției. În favoarea 
celei de-a doua ipoteze pledează faptul că 
primul autor care citează din Epistola către 
Evrei e episcopul de Roma, Clement. 

Cît despre o datare exactă a epistolei, ea 
e absolut exclusă. După toate aparențele, e 
vorba de epoca în care bîntuia persecuția 
domiţiană. Vom propune astfel următoarele 
date limită: înainte de 96, anul în care epis- 
tola e citată de către Clement, şi mai tîrziu 
de anul 64, data declanşării: primei per- 
secuţii de către Nero, întrucît destinatarii au 

fost deja supuşi persecuției. Deci data 
medie probabilă s-ar situa între 80 şi 96, 
în timpul persecuției de sub domnia lui 
Domițian. 

Cine e autorul? Deşi ideile pauliene îi 
erau familiare, terminologia şi stilul epis- 
tolei exclud atribuirea ei lui Pavel. Au fost 
făcute, în această privință, numeroase ipo- 
teze. Tertulian! credea că e vorba de Bar- 
naba, însoțitorul lui Pavel, cf. Fapt. 13 şi 15. 
Luther se gîndea la Apollo din Alexandria?, 
ipoteză susțiută şi în zilele noastre datorită 
strînsei înrudiri dintre ideile autorului epis- 
tolei „către Evrei“ şi cele ale lui Filon din 
Alexandria?. Întrucît influenţa ideilor lui 
Filon asupra epistolei către Evrei e foarte 
probabilă, s-a presupus în mod firesc că ar 
fi vorba de un autor care provenea dintr-un 
mediu asemănător celui al lui Filon; nu e 
însă necesar ca el să fie identificat cu un 
personaj cunoscut. Au mai fost propuşi 


! Primul scriitor de limbă latină, născut pe la 160. 

2 L-am prezentat pe Apollo atunci cînd a fost vorba de 
epistola către Corinteni. Vezi mai sus, pagina 93. 

3 Născut la Alexandria către 20 a. Chr. şi mort în jurul 
anului 40 p. Chr., Filon (a cărui operă filozofico-teologică 
este extrem de însemnată) reprezintă cea mai îndrăzneață 
tentativă făcută vreodată de un evreu de a-şi gîndi credinţa 
cu ajutorul unor categorii greceşti. 

Acvila! şi chiar Priscila, Luca, Clement sau. 
Sila2... iar dezbaterea rămîne deschisă. 

Nu putem afirma decît că autorul e un 
învăţat creştin de origine evreiască; nu 
numai că el stăpîneşte mai bine decît ceilalţi 
autori ai Noului Testament limba greacă, 
dar a asimilat în profunzime şi cultura gre- 
cească. El citează foarte des Vechiul Testa- 
ment în traducerea sa grecească (numită 
Septuaginta), traducere folosită în mod 
curent de către evreii risipiţi în lume care 
vorbeau limba greacă. Evlavia sa se în- 
dreaptă în întregime spre Isus Cristos, care 
este pentru el o persoană vie; speculaţiile 
sale teologice nu devin niciodată unele pur 
filozofice, aşa cum se întîmplă deseori în 
cazul lui Filon din Alexandria. El stăruie 
atît asupra divinității lui Cristos (Întru 
început, Tu, Doamne, pămîntul l-ai înte- 
meiat şi cerurile sînt lucrul mâinilor tale; Ele 
vor pieri, dar Tu rămii şi toate ca o haină se 
vor învechi“ — 1, 10-12), cît şi asupra 
umanităţii sale („Că nu avem Arhiereu care 


1 Evreu originar de la Pont, exilat la Roma împreună cu 
nevasta sa, Priscila (prin edictul claudian din 49), Acvila se 
va instala la Corint unde a ţesut corturi împreună cu Pavel, 
care avea chiar această meserie; vezi p. 103. 

2 Tovarăş de călătorie al lui Pavel, cf. Fapt. 15, 22-18, 5. 

să nu poată suferi cu noi în slăbiciunile 
noastre, ci ispitit întru toate după asemă- 
narea noastră, afară de păcat“ — 4, 15); tot 
Cristos a strigat şi a plîns la Ghethsimani 
(5, 7). 

Din punct de vedere teologic, epistola 
către Evrei pare să aparţină tipului de 
creştinism timpuriu aflat în Evanghelia şi 
epistolele lui loan, de care, de altfel, e foarte 
apropiată. În acest caz, autorul a avut legături 
cu mediul eleniştilor palestinieni din cartea 
Faptelor (vezi mai sus). Dintre cele 27 de 
scrieri ale Noului Testament, epistola către 
Evrei, ca şi Evanghelia lui Ioan, vădesc cel 
mai bine faptul că Isus Cristos e stăpînul 
mereu prezent care intervine în favoarea 
noastră, piscul şi fundamentul întregii Biblii, 
viaţa sa pămîntească fiind evenimentul cen- 
tral şi determinant al istoriei mîntuirii şi al 
istoriei lumii (Cristos ieri şi azi şi în veci, 
este acelaşi 13,8). 


Capitolul al patrulea 
EPISTOLELE CATOLICE 


Sub acest capitol sînt cuprinse şapte scrieri: 
epistola lui Iacov, prima şi a doua epistolă 
a lui Petru, prima, a doua şi a treia epistolă 
a lui Ioan şi epistola lui Iuda. Aceste şapte 
scrisori nu seamănă decît foarte puţin una 
cu alta, ele fiind reunite într-un grup distinct 
doar întrucît nu sînt pauliene. În Noul Testa- 
ment al Bisericii greceşti ele preced episto- 
lele pauliene, în timp ce în Noul Testament 
al Bisericii latine, ele urmează după acestea. 
Denumirea de epistole catolice nu apare nicio- 
dată înainte de secolul al III-lea, moment în care 
Origene! sau discipolul său, Dionysios? o folosesc 
pentru a desemna una sau alta dintre epistolele 
amintite; expresia va desemna întregul grup 
al acestora şi va deveni definitivă în secolul al 


1 Filozof şi teolog creştin din Alexandria, născut pe la 185. 
2 Dionysios din Alexandria, mort în 264. 

IV-lea, datorită lui Eusebiu din Cezarea, istoric 
al Bisericii şi datorită lui Hieronymus, traducătorul 
Bibliei în latineşte.. 

Nu se cunoaşte semnificaţia originală a acestei 
denumiri; în general, ea e înţeleasă ca expresie a 
destinaţiei „universale“ a acestor scrisori („,catolic“ 
fiind transcrierea cuvîntului: grecesc katholikos, 
care înseamnă „universal“). De fapt, dacă explicaţia 
e valabilă pentru epistola lui Iacov: „Celor două- 
sprezece seminţii care sînt în împrăştiere, salutare“ 
(1, 1), pentru întâia epistolă a lui Petru: „către cei 
ce trăiesc împrăştiaţi printre străini, în Pont, în 
Galatia, în Capadocia, în Asia şi în Bitinia“ (1, 1); 
pentru a doua epistolă a lui Petru: „celor ce [...] 
au dobiîndit o credinţă de acelaşi preţ cu a noastră“ 
(1, 1); pentru epistola lui Iuda: „celor ce sînt 
chemaţi, iubiţi în Dumnezcu-Tatăl şi păstraţi 
pentru Isus Cristos“ (versetul 1), ca şi pentru întiia 
epistolă a lui Ioan, care nici măcar nu are o 
formulă de adresare, ea nu mai e valabilă pentru 
2 Ioan: „Către aleasa Doamnă şi către fiii ei“ (ver- 
setul 1), nici pentru 3 loan: „Către Gaius cel iubit“ 
(versetul 1). Totuşi, se poate admite că, fiind la 
urma urmelor, foarte scurte, ultimele două epistole 
au fost adăugate grupului celorlalte ca nişte simple 
anexe şi poate cu intenţia de a se ajunge la numărul 
şapte. 


1 În acelaşi fel, în cartea Apocalipsei sînt adresate şapte 
scrisori către şapte Biserici ale Asiei: Apoc. 2, 1—3, 22 (vezi 
‘mai jos, p. 172) iar în canon au fost admise de două ori şapte 
epistole pauliene, căci Pavel a scris şi el către şapte Biserici. 
Cifra şapte, una dintre cele mai importante din aritmologia 
biblică, indică plinătatea sau totalitatea. 

În orice caz, chiar dacă această denumire de 
„universale“ nu se potriveşte tuturor celor şapte 
epistole, ea exprimă, într-un fel, o idee teologică 
fundamentală în interpretarea Noului Testament. 
“Toate scrierile Noului Testament, chiar atunci cînd 
destinatarii lor sînt Biserici locale sau indivizi par- 
ticulari, sînt adresate de fapt tuturor credincioşilor. 
Tocmai în acest sens cele 27 de cărţi reprezintă 
Sfinta Scriptură şi principiul de viaţă al cre- 
dincioşilor. Primele comunităţi creştine au înţeles 
foarte bine acest lucru, căci au schimbat între ele 
scrisorile, indiferent care era primul lor destinatar. 


I 
Epistola Sobornicească a 
Sfîntului Apostol Iacov 


Ne aflăm aici în prezența unei lumi lite- 
rare şi teologice cu totul diferite față de 
lumea celorlalte epistole. Epistologia lui 
Iacov nu e la drept vorbind o scrisoare; 
adresarea către cele 12 seminţii iudee îm- 
prăştiate e mai mult decît vagă. 

Problema care revine cel mai adesea în 
legătură cu această epistolă este aceea de a 
şti dacă, la origine, ea era evreiască sau 
creştină. Cel mai mult surprinde faptul că 
opera mîntuitoare a lui Isus Cristos e trecută 
aici cu totul sub tăcere. Isus Cristos nu e 

menţionat decît în două versete (1, 1 şi 2, 1) 
care ar putea fi de fapt suprimate fără ca, în 
ansamblu, textul să îşi modifice conţinutul, 
care, la prima vedere, se vădeşte morali- 
zator, iudaizant şi fără tentă creştină. 

Unii critici (Massebieau şi Spitta) au pre- 
supus că ne-am afla aici în prezenţa unei 
scrieri evreieşti de precepte morale, alcătuită 
în prima jumătate a secolului I, în. mediul 
sinagogii elenistice!, şi însuşită apoi de către 
un Creştin, care ar fi creştinat-o înscriind în 
două locuri numele lui Isus Cristos. 

Pentru Arnold Meyer, care a dat în 1930 o 
formă mai precisă acestei ipoteze, Iacov de la 1, 1, 
în greceşte Jacobos, n-ar fi lacov, fratele lui Isus 
(cf. Mat. 13, 55; Marc. 6, 3; Fapt. 12, 17; 15, 13; 
21, 18; 1 Cor. 15, 7; Gal. 1, 19; 2,9; 2, 12), aşa 
cum voia vechea tradiţie, ci Iacov, strămoşul din 
Vechiul Testament, ce adresa exortaţii celor 12 
fii ai săi, reprezentaţi acum de- cele 12 seminţii 
iudee împrăştiate (vezi formula de adresare a epis- 
tolei). Fiecare fiu ar avea deci dreptul la un sfat 
legat de etimologia numelui său. Ceea ce azi ne 
poate părea un straniu joc al minţii, era în iudaism 
un cunoscut gen literar. În Vechiul Testaement 


l S-ar putea remarca aici chiar şi inftuenţe eseniene, 
ţinînd cont de unele asemănări cu anumite texte descoperite 
în peşterile de la Qumran. 

întîlnim efectiv o binecuvîntare profetică dată de 
Iacov celor 12 fii ai săi (Fac. 12, 1—28), în care se 
foloseşte acest procedeu, reluat apoi de iudaism în 
„Testamentele celor 12 Strămoşi“ şi, mai tîrziu, de 
către Părinţii Bisericii în unele lucrări consacrate 
interpretării alegorice a numelor proprii. Graţie 
acestui procedeu, A. Meyer a crezut că poate 
regăsi, prin apropieri etimologice, toate numele 
celor 12 strămoşi: Ruben, Simeon ş a. 

Creştinul care îşi va fi însuşit deci această 
scriere nu numai că a adăugat numele lui Isus 
Cristos, dar a şi suprimat, în prealabil, numele 
celor 12 fii ai lui Iacov. Această explicaţie are 
avantajul că face plauzibil caracterul dezlînat al 
epistolei. 

În ipoteza lui Meyer trebuie însă distinse două 
aspecte: problema genului literar şi cea a autorului. 
Chiar dacă ar fi sigur că e vorba de un gen literar 
evreiesc, nu s-ar putea deduce de aici că adevăratul 
autor a fost el însuşi un evreu neconvertit. Un 
creştin de origine iudee putea foarte bine să aleagă 
pentru. exprimarea ideilor sale un gen literar 
evreiesc, aşa cum se întîmplă şi în cazul apocalip- 
selor creştine. 


Nici măcar. paralelismul foarte strîns din- 
tre ideile morale aflate în multe tratate de 
etică şi de înţelepciune ale iudaismului 
tîrziu, pe de o parte, şi învăţătura din epis- 
tola de faţă, pe de altă parte, nu dovedeşte 
că autorul ar fi un evreu neconvertit. În rea- 


143 


litate, e vorba probabil de un iudeo-creştin. 
Faptul că el nu vorbeşte despre mîntuirea 
săvîrşită prin Isus Cristos nu e edificator. 
Chiar dacă epistola lui Iacov are un caracter 
paranezic (adică de exortaţie şi expunere 
înţeleaptă, într-un stil popular), o referinţă 
explicită la opera mîntuitoare a lui Isus 
Cristos nu era indispensabilă. E suficient să 
comparăm epistola cu parenezele cu care se 
încheie epistolele pauliene (de exemplu 
Rom. 12, 1-15, 13; Gal. 5, 1-6, 10 etc.) 
pentru a vedea că adeseori aceste exortaţii 
morale nu conţin nici ele aluzii la mâîntuirea 
săvîrşită prin Cristos. De aceea se pretinde 
oare că parenezele paulicne (ce-şi au para- 
lele în scrierile de la Qumran) ar fi fost 
scrise de către un evreu neconvertit la 
Cristos? 


Pentru a dovedi faptul că autorul e creştin, se 
invocă de obicei pasajul polemic despre credinţă şi 
fapte de la 2, 14-26. Într-adevăr, în acest pasaj un 
creştin pare să atace doctrina apostolului Pavel. În 
timp ce Pavel afirma: „Căci socotim că prin 
credinţă se va îndrepta omul, fără faptele Legii“ 
(Rom. 3, 28) Iacov scrie: „Ce folos, fraţii mei dacă 
zice cineva că are credinţă, iar fapte nu are? Oare 
credinţa poate să-l mîntuiască?“ (2, 14). „Vrei însă 
să înţelegi, omule nesocotit, că credinţa fără de 

fapte moartă este“ (2, 20). „Vedeţi dar că din fapte 
este îndreptat omul, iar nu numai din credinţă“ 
(2, 24): Şi mai frapant e faptul că exemplul lui 
Avraam folosit de Pavel e reluat, într-o interpretare 
opusă, în epistola lui Iacov. La Pavel citim (Rom. 
4, 3, vezi şi Gal. 3, 6): „Căci ce spune Scriptura? 
Şi «Avraam a crezut lui Dumnezeu şi i s-a socotit 
lui ca dreptate»“. Epistola lui Iacov pare a afirma 
contrariul: „Avraam, părintele nostru, au nu din 
fapte s-a îndreptat, cînd a pus pe Isaac, fiul său, pe 
jertfelnic? / Vezi că, credinţa lucra împreună cu 
faptele lut şi din fapte credinţa s-a desăvîrşit? / Şi 
s-a împlinit Scriptura care zice: «Şi a crezut 
Avraam lui Dumnezeu şi i s-a socotit lui ca o drep- 
tate» (2, 21 ş. urm.). Polemica e evidentă. Este 
însă vizat Pavel însuşi? 

Evreii speculau deja din plin exemplul lui 
Avraam astfel încît, chiar dacă autorul nu era 
creştin, epistola nu replica neapărat lui Pavel. În 
orice caz, dacă aici a fost vizat Pavel însuşi, atunci 
autoruf I-a înţeles în mod greşit. Acest lucru poate 
fi confirmat de o comparaţie temeinică între Pavel 
şi Iacov. Primul a precizat că ceea ce, în faţa lui 
Isus Cristos, ni se poate socoti ca dreptate e 
credinţă, însă credinţă tradusă în fapte (Gal. 5, 6); 
el a arătat cît de mult creşte credinţa (1 Tes: 1, 3), 
dînd faptelor, ca roade.ale credinţei şi ale Duhului 
Sfînt, un loc în economia mîntuirii. Doctrina pau- 
liană a îndreptării prin credinţă nu ne scuteşte de 
necesitatea de a o desăvîrşi în fapte. Autorul 
contestă deci o înţelegere greşită a istoriei lui 
Avraam şi, poate, a doctrinei pauliene. 

In Starea actuală a cercetărilor, trebuie să 
renunţăm la identificarea autorului epistolei. 
Tradiţia, incontrolabilă, a recunoscut ca 
autor pe Iacov, fratele lui Isus. Atestarea 
epistolei e tîrzie: o găsim citată de-abia 
către anul 200, la Origene, care, de altfel, 
nu pare convins că ea ar trebui admisă între 
cărţile recunoscute. În secolul al IV-lea, 
Eusebiu o trece şi el în rîndul cărţilor 
contestate. Putem afirma doar că învăţătura 
epistolei nu ar contrazice ceea ce se ştie 
despre Iacov care, potrivit cărţii Faptelor şi 
epistolelor pauliene, a condus o vreme Bise- 
rica-Mamă din Ierusalim. 

Întrucît nu face aluzie la evenimente isto- 
rice şi nici nu poate fi atribuită cu precizie 
unui anumit: autor, această scriere nu poate 
fi datată. Dacă ea îl are în vedere pe:Pavel 
sau pe un Pavel prost înţeles, ceea ce nu e 
Sigur, atunci ea e ulterioară răspîndirii scrie- 
rilor pauliene despre credinţă şi fapte, deci 
e posterioară anilor 60. 

Luther i-a dat o apreciere negativă, 
numind-o „epistola de paie“; ea are totuşi o 
valoare teologică incontestabilă. Regăsim 
aici unele accente din Predica de pe munte! 


1 Vezi Mat. 5, 1-7, 29, Luc. 6, 20-49. 

şi mai ales o grijă reală pentru cei săraci. 
Singură, ea nu ne poate da o idee despre 
mesajul creştin, dar îşi are locul alături de 
celelalte scrieri ale Noului Testament. 


II 
Întîia Epistolă Sbornicească a 
Sfintului Apostol Petru 


Aflată în relaţie cu marile încercări şi cu aş- 
teptarea unui sfîrşit iminent al lumii (4, 7), 
întîia epitsolă a lui Petru se prezintă ca un 
îndemn la nădejde (1, 3—12: îptemeiată, 
pentru credincioşi, pe învierea lui Cristos), 
la sfinţenie (1, 13—2, 10: credincioşii trebuie 
să devină pietrele vii ale unei case duhov- 
niceşti a cărei piatră de temelie este Cristos) 
şi la bună purtare (2, 11—4, 19: trebuie să 
poţi pătimi aşa cum a pătimit Cristos). Ulti- 
mul capitol include un îndemn aparte către 
„cei bătrîni“, deci către mai-marii Biseri- 
cilor (,„bătrîni“, în greceşte presbyteroi, va 
da în franceză prêtres, dar cu un sens 
diferit). ; 

Epistola e adresată celor aleşi, care trăiau 
„împrăştiaţi“ printre străini (1, 1) în provin- 
ciile din Asia Mică. În ce sens e folosit oare 

acesț/Cuvînt? El s-ar putea să desemneze pe 
iudeo-creştinii din afara Palestinei, pe evreii 
convertiți din Pont, din Galatia, din Capa- 
docia, din Asia şi din Bitinia (1, 1). Expresii 
ca „de mai înainte, din vremea neştiinţei 
voastre“ (1, 14), „aţi fost răscumpăraţi din 
viaţa voastră deşartă, lăsată de. la părinţi“ 
(1, 18). „Voi care odinioară nu eraţi popor, 
iar acum sînteţi poporul lui Dumnezeu“ 
(2, 10), „Destul că în vremurile trecute, aţi 
făcut cu desăviîrşire voia neamurilor“ (4, 3) 
sînt tot atîtea adresări către păgîno-creştini. 
Cuvîntul „împrăştiaţi“ se cuvine deci să fie 
înţeles în accepțiunea sa creştină: creştinii 
sînt în lume nişte străini, adevăratul lor loc 
se află în ceruri (Filip. 3, 20). 

Epistola pretinde a fi a lui Petru, aposto- 
lul Tui Isus Cristos (1, 1), dar autenticitatea 
sa „petruliană“ ridică anumite probleme. 

1) Ea este redactată într-o greacă foarte 
corectă, cu un vocabular foarte bogat: 60 din 
cuvintele acestei scrieri apar, în cadrul Nou- 
lui Testament, doar aici. Ceea ce aflăm însă 
despre Petru din Noul Testament nu se potri- 
veşte cu o asemenea eleganţă literară. Simon, 
pe care Isus l-a supranumit „Kepha“!, era 


l! Cuvînt aramaic ce înseamnă „piatră“ sau „stîncă“; Noul 
Testament transcrie Kephas (Chifa) sau îl traduce prin „Petros“. 

pescar (Marc. 1, 16, Luc. 5, 2, Ioan 21, 3); 
conform loan 1, 44, el era originar din Bet- 
saida. Acest pescar „nu studiase“, iar tribu- 
nalul Sanhedrinului l-a considerat un om „fără 
carte şi simplu“ (Fapt. 4, 13). Pe de altă 
parte, epistola nu a putut să fie scrisă mai 
întîi în aramaică (limba curentă a poporului 
palestinian în vremea lui Isus) şi apoi 
tradusă în greceşte, întrucît citatele din 
Vechiul Testament sînt luate direct din ver- 
siunea grecească a Septuagintei. 

2) Se remarcă absenţa amintirilor perso- 
nale despre Isus, fapt considerat surprinză- 
tor pentru cineva care a trăit în apropierea 
lui. Autorul spune doar că fusese „martor al 
patimilor lui Cristos“ (5, 1), dar nu ne oferă 
nici un amănunt în această privinţă.! 

3) Se constată o strînsă înrudire între 
ideile acestei epittole şi teologia pauliană. 
Analogiile, mai ales cu epistola către 
Romani, sînt frapante: imaginea pietrei de 
poticnire (2, 4-8 şi Rom. 9, 32—33), pasajul 
despre darurile Duhului Sfînt şi folosirea lor 
în slujba altora (4, 10-11 şi Rom. 12, 6-8), 
sfatul supunerii faţă de autorităţi (2, 13—17 


! S-a pus, de asemenea, întrebarea dacă un ucenic per- 
sonal al lui Isus putea vorbi despre acesta în termeni atit de 
teologici. 

şi Rom. 13, 1-7) sînt elemente comune. 
Dar, se spune, Petru şi Pavel erau opuşi din 
punct de vedere teologic. l 

-4) În această epistolă nu apar noțiuni cen- 
trale din învățătura lui Isus cum ar fi „îm- 
părăția lui Dumnezeu“ sau „fiul omului“. O 
asemenea lacună nu e oare de neconceput în 
cazul lui Petru, ucenic apropiat al lui Isus? 

Aceste argumente au valori inegale şi tre- 
buie examinate cu atenţie. 

1) Betsaida, oraşul natal al lui Petru, se 
află pe malul estic al Iordanului, nu departe 
de vărsarea sa în lacul Genezaret. Deşi 
această localitate era evreiască, ea avea un 
caracter cosmopolit. Andrei, fratele lui Petru, 
şi Filip, originar ca şi el din Betsaida, după 
spusele lui loan 1, 44 şi 12, 21 poartă nume 
greceşti care ne reamigtesc acest cadru 
bilingv. Oricine creştea la Betsaida înţelegea 
greceşte şi era familiarizat cu cultura elenă. 

Originea ar constitui totuşi o explicaţie 
insuficientă, dacă n-ar fi vorba şi de rolul pe 
care Silvan pare a-l fi jucat în redactarea 
epistolei: „V-am scris aceste puţine lucruri, 
prin Silvan, pe care îl socotesc frate credin- 
cios“ (5, 12). O asemenea eleganţă literară 
ca şi citatele din Septuaginta s-ar putea deci 
datori mai curînd acestui secretar decît fos- 

tului pescar din Betsaida. Silvan nu ne e, de 
altfel; necunoscut, căci el e pomenit în for- 
mula de adresare a primei epistole a “lui 
Pavel către Tesaloniceni: „Pavel şi Silvan şi 
Timotei, Bisericii tesalonicenilor“ (1, 1), ca 
şi în 2 Tesal. 1, 1; în 2 Cor. 1, 19, e vorba tot 
despre Silvan care va fi propovăduit Evan- 
ghelia la Corint. El pare deci să fi fost 
secretarul lui Pavel. În mod obişnuit, Silvan 
e identificat cu Sila, profetul, însoţitorul lui 
Pavel (cf. Fapt. 15, 18); adevăratul canoni- 
zator al ideilor lui Petru va fi fost deci acest 
Silvan-Sila. 

2) Absența aluziilor la amintiri personale, 
departe de a ne face să ne îndoim de auten- 
ticitatea petruliană a epistolei, ne oferă mai 
degrabă un fel de probă, prin negare, în 
favoarea acesteia: într-adevăr, pentru a-şi 
atribui o valoare şi o autoritate, scrierile 
apocrife! se revendicau în general, drept ale 
unui apostol, multiplicînd amintirile pretins 
peisonale. Sobrietatea epistolei noastre în 
această ' privinţă e, dimpotrivă, o probă 
în favoarea autenticităţii sale. 

3) Asemănarea între | Petru şi epistolele 


l De la grecescul apokryphos, ascuns, secret, acest cuvînt 
desemnează cărţile ne-canonice ţinute ascunse, adică necitite 
în Biserici; vezi mai jos p. 178. 

pauliene e uşor de înţeles dacă Silvan-Sila, 
multă vreme colaboratorul lui Pavel, îşi 
pune în acest caz pana în slujba lui Petru; el 
a fost probabil mult prea influenţat, din 
punct de vedere teologic, de către Pavel 
pentru ca ici colo să nu se ivească anumite 
idei şi aspecte stilistice pauliene. 

Mai mult decît atît, teologia lui Petru şi 
cea a lui Pavel sînt în mod eronat opuse, cei 
doi apostoli fiind, de fapt, mult mai apro- 
piaţi decît se afirmă de obicei. În aşa-nu- 
mitul „incident din Antiohia“, relatat în 
Gal. 2, 11-21, Pavel îl înfruntă pe Petru 
datorită laşităţii acestuia, şi nu în numele 
doctrinei sale. Petru nu a acţionat potrivit 
convingerilor sale teologice (care, în pri- 
vinţa cinei comunitare cu „vechii. păgîni“ 
erau aceleaşi cu cele ale lui Pavel), iar Pavel 
îi reproşează tocmai această inconsecvenţă. 

4) În epistola de faţă se regăseşte una din 
noţiunile importante din învăţătura lui Isus, 
şi anume cea a „robului năpăstuit al lui 
Dumnezeu“. 


Acest personaj, Robul lui Dumnezeu, este adus în 
scenă de către Vechiul Testament. Acolo, el tre- 
buie să răscumpere poporul vinovat, luînd asupra 
sa greşelile şi suferinţele tuturor (vezi mai ales 
Isaia 52, 13-53, 12). Pentru iudaismul oficial, 

acest Rob al lui Dumnezeu nu poate fi aşteptatul 
Mesia, întrucît Mesia era imaginat ca un personaj 
plin de slavă, victorios, deci nicidecum ca un om 
îndurerat, umilit şi oprimat, „asemănător mielului 
dus la tăiere“. Cu toate acestea, Isus însuşi s-a 
recunoscut în acest Rob năpăstuit care se substituie 
vinovaţilor pentru a-i salva. Acesta e sensul 
mîntuirii. Unele din cuvintele lui Isus îi înfăţişează 
patimile şi moartea ca fiind integrate în lucrarea pe 
care trebuia s-o săvîrşească pentru a împlini planul 
divin al mântuirii (Marc. 10, 45, ga şi cuvintele prin 
care se instituie Cina în textele sinoptice şi în 
1 Cor. 11,24 ş.urm.). Isus se referă o dată chiar în 
mod explicit la profeția din Isaia 53: „Căci vă spun 
că trebuie să se împlinească întru Mine Scriptura 
aceasta: «Şi cu cei fără de lege s-a socotit», căci 
cele despre Mine au ajuns la sfîrşit“ (Luc. 22, 37, 
care citează Isaia 53, 12). 

Ideea potrivit căreia Isus împlineşte profeția 
Robului lui Dumnezeu sg regăseşte însă, potrivit 
cărţii Faptelor, chiar în propovăduirea apostolului 
Petru. Chiar dacă discursurile din Faptele Sfinţilor 
Apostoli vădesc influenţa teologiei lui Luca, nu 
e totuşi întîmplător faptul că doar cele atribuite 
lui Isus îl numesc pe Isus robul lui Dumnezeu 
(Fapt. 3, 13; 3, 26 cuvîntarea către poporul din 
Ierusalim; 4, 25). Această identificare, foarte rar 
exprimată în Noul Testament, apare în mod fra- 
pant, tocmai în prima epistolă a lui Petru, fapt ce 
indică, după toate aparențele, o idee la care apos- 
tolul ţinea foarte mult; după ce*se revoltase împo- 
triva suferinţei lui Isus (Marc. 8, 32 ş.urm.), el 

pare să fi făcut mai tîrziu din această suferinţă, ca 
şi Pavel, centrul teologiei sale. Epistala cuprinde, 
într-adevăr, mai multe citate din Isaia 53, mai cu 
seamă în 2, 21-25, unde este înfăţişat sensul sufe- 
rinţelor lui Cristos, sens ce constituie tema centrală 
a scrierii de faţă în ceea ce priveşte cristologia 
Robului lui Dumnezeu. 


Acest fapt pledează nu numai în favoarea 
autenticităţii petruliene a epistolei (cel puţin 
în privinţa ideilor), dar el marchează şi in- 
tenţia teologică profundă a acesteia. 

"S-a remarcat, pe bună dreptate, faptul că 
epistola conţine elemente liturgice din creş- 
tinismul timpuriu: se regăsesc aici urmele 
unuia din primele credouri (3, 18 ş. urm., cu 
menţionarea unei predici pentru cei morţi) 
şi a unei învățături referitoare la botez. 

În concluzie, conţifiutul, dacă nu şi redac- 
tarea epistolei, pot fi atribuite apostolului 
Petru. Ea a fost cunoscută şi recunoscută 
încă de timpuriu în Orient (Policarp, Papias), 
în timp ce în Occident, ea nu a apărut în 
canonul lui Muratori, fiind în schimb citată 
la sfîrşitul secolului al II-lea de către Irineu 
şi Tertulian. 

Poate fi ea oare datată independent ia 
problema referit6are la autorul ei? Mai multe 
aluzii foarte clare la suferinţele şi încercările 

la care erau supuşi creştinii ne trimit cu 
gîndul la un context istoric în care împo- 
triva credincioşilor erau îndreptate mai mult 
sau mai puţin făţiş, calomnii, procese şi per- 
secuţii.! Aceste persecuții apar în mai multe 
locuri?, dar nu par a fi nici oficiale, nici 
generalizate. N-ar fi deci vorba nici de per- 
secuţia din vremea lui Nero, nici de cea 
‘datorată lui Domiţian.3 

Ce se ştie despre locul în care a fost 
scrisă epistola? La 5, 13 se poate citi: „Bi- 
serica cea aleasă din Babilon [...] vă îm- 
brăţişează“. 


Babilonul, capitala Babiloniei, împovărat de un 
trecut glorios şi cu un nume care rămăsese în 
iudaism sinonim cu exilul şi oprimarea, exista încă 
în acea epocă, dacă e să dăm crezare spuselor lui 
Josephus şi Philon; Babilonul îşi pierduse însă 
întreaga însemnătate, iar colonia iudee chiar îl 
părăsise pentru a se instala în Seleucia către mij- 
locul secolului I. E puţin probabil ca Petru să se fi 


12, 12;, 2, 19-21; 3, 15—17; 4, 4; 4, 12-16: „în ceea ce 
ei acum vă biîrfesc ca pe nişte făcători de rele...“; „Căci 
aceasta este plăcut lui Dumnezeu, să sufere cineva întristări, 
pe nedrept, cu gîndul la El. 

2 Vezi ţările pomenite la 1, 1 şi reflecţia de la 5, 9. 

> Cu cît data scrierii va fi împinsă către epoca lui 
Domițian, cu atît va fi mai mare distanţa în timp dintre Petru 
şi cel care a dat o formă definitivă epistolei. 

aflat în Babilon. Ne putem totuşi gîndi la un alt 
Babilon, locul în care era instalată o tabără militară 
pe care Strabon şi Josephus o plasau în Egipt, în 
împrejurimile actualului oraş Cairo. Nu se prea 
înţelege însă cum ar putea fi acest Babilon, mai 
mult sau mai puţin obscur, locul pomenit în 
1 Petru 5, 13. 


„ Mai rămîne interpretarea simbolică, 
potrivit căreia Babilonul ar desemna Roma. 
Am remarcat deja că în Noul Testament nu 
se spune nimic despre o eventuală şedere a 
lui Petru la Roma. Acesta e probabil sin- 
gutul text ce face o aluzie indirectă la o 
asemenea şedere. Într-adevăr, folosirea nu- 
melor simbolice, procedeu preluat din iuda- 
ism, era frecventă şi în cazul scrierilor 
creştine. Astfel, în cartea Apocalipsei, în 
capitolul 17, Babilonul desemnează Roma: 
autorul descrie viziunea unei femei aşezate 
pe şapte coline, pe a cărei frunte sta scris 
cuvîntul Babilon, ce trebuia descifrat 
(Apoc. 17, 5). Femeia reprezintă „cetatea 
cea mare care are stăpînire peste împărații 
pămîntului“ (17, 18). Credem, prin urmare, 
că Babilonul desemnează Roma şi în 
1 Petru 5, 13. 

III 


Epistola Sobornicească a Sfintului 
Apostol Iuda 


În ediţiile .actuale ale Noului Testament, 
întîia epistolă a lui Petru e urmată de oa 
doua epistolă atribuită şi ea acestui apostol. 
Vom vedea însă că 2 Petru nu face altceva 
decît să reia unele elemente din epistola lui 
Iuda, care îi e anterioară. De aceea, vom 
discuta mai întîi despre epistola lui Iuda. 
Această scriere de dimensiuni reduse repre- 
zintă o exortaţie care, deşi e adresată în mod 
foarte general, tuturor „celor chemaţi“ (adică 
tuturor creştinilor, versetul 1), capătă repede 
un ton pamfletar şi o adresă precisă. Autorul 
îi atacă pe libertinii şi falşii învăţaţi Care sînt 
pe cale să otrăvească viaţa Bisericii. El avu- 
sese intenţia să scrie, în linişte, despre 
mîntuire (versetul 3), dar aflînd că aceşti 
falşi învăţaţi s-au strecurat în rîndurile 
comunităţii, nu se mai stăpîneşte şi îşi 
exprimă indignarea. După o formulă de 
adresare atît de universală, această pole- 
mică atît de precis circumscrisă devine 
surprinzătoare. 

Autorul se prezintă ca fiind luda (sau 
Iudas, numele grecesc e loudas), „rob al lui 

Isus Cristos şi fraie al lui Iacov“; sînt oare 
suficiente acesie date pentru a-l identifica? 
În Noul Testament apar mai multe perso- 
naje cu aceste nume: Iuda Iscariotul, apos- 
tolul care l-a vîndut pe Isus: Iuda, „fiul lui 
Iacov“ (Luc. 6, 16, Fapt. 1, 13, loan 14,22) 
care, potrivit unei tradiţii neîndoielnic 
secundare!, va fi făcut parte din grupul celor 
12 apostoli şi, în sfîrşit, un al treilea Iuda, 
fratele lui Isus (Marc. 6, 3, Mat. 13, 55). 

Excluzîndu-l pe Iuda Iscariotul, poate fi 
oare vorba de apostoluł Iuda, fiul lui Iacov? 
Potrivit versetului 17, apostolii au murit 
sau, cel puţin, autorul nu face parte dintre 
ei. Să fie vorba de Iuda, fratele lui Isus? 
Marcu (6, 13) pomeneşte, între fraţii lui 
Isus, pe Iacov şi Iuda. Acesta din urmă ar fi 
deci fratele lui Iacov, ceea ce corespunde cu 
versetul 1 din epistola de faţă. Dar, în acest 
caz, de ce a preferat autorul să se înfăţişeze 
ca fratele lui Iacov, mai degrabă decît ca 
fratele lui Isus? Pe de altă parte, era oare 
posibilă alcătuirea unei scrieri de către fra- 
tele lui Isus? o 

Epistola are o particularitate ce trebuie 
reținută, căci ea prezintă interes atît pentru 


! Se poate demonstra că e probabil vorba de o dedublare 
a lui Iuda Iscariotul. 

istoria canonului biblic, cît şi pentru datarea 
epistolei. Aceasta citează în cîteva rînduri 
din cărţile apocrife ale iudaismului şi mai 
ales din „cartea lui Enoh“. 


Unul din citate (Enoh 1, 9) e introdus chiar în mod 
solemn, ca şi cum ar fi vorba despre un text din 
Sfînta Scriptură (verset 14): „Dar şi Enoh, al 
şaptelea de la Adam, a proorocit despre aceştia, 
zicînd: «Iată, a venit Domnul, cu zecile de mii de 
sfinţi ai Lui»“. „Cartea întîi a lui Enoh“ sau „Enoh 
etiopianul“ reprezintă o lucrare iudee compozită, 
ale cărei diverse secţiuni de vîrste diferite, au fost 
compuse între secolul al II-lea a. Chr. şi epoca lui Isus. 


Epistola lui luda citează această lucrare 
întrucît ea nu a fost încă îndepărtată de către 
evrei din Canonul Vechiului Testament. 
Într-adevăr, în secolul I din era noastră, lista 
cărţilor ce alcătuiesc- Biblia evreiască, adică 
Vechiul Testament al creştinilor, nu a fost 
încă stabilită; ea nu va deveni definitivă 
decît în anul 90 la Jamnia! care ajunsese, 
după căderea lerusalimului în 70, centrul 
spiritual al iudaismului, locul în care se reu- 
neau rabinii cei mai autorizaţi. După această 
dată, cărţile Bibliei greceşti (Septuaginta) ce 


1 Localitate aflată la hotarele ludeei, ia aproximativ 
10 km de mare. 

nu dispuneau de un original ebraic şi care 
erau prea tîrzii ori cuprindeau o doctrină 
mai mult sau mai puţin heterodoxă, aşa cum 
e cazul cărţii lui Enoh citată în epistola lui 
Iuda, nu vor mai dispune de aceeaşi autori- 
tate. 

Epistola de faţă a fost deci redactată 
înainte de anul 90. Pe de altă parte, ea 
vădeşte un stadiu mai evoluat al gîndirii 
creştine, astfel încît originea ei nu poate fi 
situată mult înainte de anul 90. Într-adevăr, 
în cadrul ei se vorbeşte despre apostoli ca 
despre nişte oameni ai trecutului (versetele 
17 şi 18), iar despre credinţă ca fiind „dată 
sfinţilor, o dată pentru totdeauna“ (versetul 
3 ce trebuie comparat cu versetul 20). 

Vocabularul şi stilul ne înfăţişează un 
autor bun cunoscător al limbii greceşti 
(11 cuvinte greceşti care apar aici nu mai 
apar nici în Noul Testament, nici în Septua- 
ginta), dar evreu de origine, întrucît pe alocuri 
-apar unele semitisme. Acest iudeo-creştin ar 
putea fi deci, din acest punct de vedere, fra- 
tele lui Isus şi al lui Iacov, însă data fixată 
pentu redactarea epistolei ne împiedică să 
facem o asemenea identificare. 

Alte indicii conduc la ipoteza unei origini 
siriene a autorului. În Siria, venerarea lui 

Iuda a persistat realmente o lungă perioadă 
de timp, aşa cum stau mărturie vechile 
documente siriene de care dispunem. 

Canonul lui Muratori, cea mai veche 
dintre listele de scrieri ale Noului Testa- 
ment pe care o cunoaştem, şi care» datează, 
reamintim, de pe la 180, menţionează epis- 
tola lui Iuda printre cărţile canonice, fapt ce 
nu-i va împiedica totuşi pe antici să aibă 
dubii în legătură cu ea. 


IV 


A doua Epistolă Sobornicească a 
Sfintului Apostol Petru 


Compararea celei de-a doua epistole a lui 
Petru cu epistola lui Iuda dă la iveală o 
mare asemănare între capitolele 2 şi 3 din 
2 Petru şi cele 25 de versete ale lui Iuda. 
Inclusiv urarea de început e aproape iden- 
tică (2 Petru 1, 2 şi Iuda 2); mai mult decît 
atît, textele din 2 Petru 2, 1—3, 18 şi Iuda 
3-25 sînt atît de apropiate încît ar putea fi 
scrise pe două coloane, la fel ca şi sinopti- 
cele (vezi mai sus pag. 30). Subiectul luat 
în discuţie e acelaşi: e vorba de polemica 
împotriva învăţătorilor mincinoşi; se află 

citate aici, într-o ordine similară, aceleaşi 
referiri la păcătuirea îngerilor (2 Petru 2, 4, 
Iuda 6), la Sodoma şi: Gomora (2 Petru 2, 6, 
Iuda 7), la Balaam (2 Petru 2, 15—16, Iuda 11). 
Mai multe versete sînt aproape identice, ca 
de exemplu 2 Petru 2, 12 şi Iuda 10. Totul 
se petrece ca şi cum autorul uneia dintre 
cele două epistole l-ar fi copiat pe celălalt, 
operînd cîteva mici modificări. 

Există totuşi o diferenţă importantă: cita- 
tele din Vechiul Testament Care abundau în 
epistola lui Iuda, dispar din 2 Petru; deci 
aceasta din urmă, reluînd versetele lui Iuda, 
a eliminat citatele apocrife. Acest fapt nu se 
datoreşte oare tocmai intervenţiei, între cele 
două epistole, a adunării rabinice de ia 
Jamnia? 

E deci clar că a doua epistolă a lui Petru 
a fost scrisă după anul 90. Atunci e impo- 
sibil ca autorul ei să fie Petru care, potrivit 
tradiţiei, murise, în 64 sau 67 la Roma, la 
scurt timp după persecuția neroniană. Epis- 
tola pretinde totuşi că e opera lui Petru: 
„Simon Petru, slujitor şi apostol al lui Isus 
Cristos“ (1, 1). Autorul reaminteşte (1, 18) 
că l-a cunoscut pe Cristos şi că se afla 
împreună cu el pe muntele unde s-a produs 

schimbarea la faţă;! insistența cu care sînt 
invocate amintiri personale e însă foarte 
suspectă, aşa cum s-a arătat mai sus. Pe de 
altă parte, epistola face aluzie la 1 Petru, a 
cărei continuare se doreşte de fapt a fi (3, 1). 

Un alt indiciu care probează că e vorba 
despre o scriere tîrzie poate fi identificat la 
3, 15-16: „Şi îndelunga-răbdare a Domnului 
nostru socotiţi-o drept mîntuire, precum v-a 
scris şi iubitul nostru frate Pavel după 
înţelepciunea dată lui. Cum vorbeşte despre 
acestea în toate epistolele sale, în care sînt 
unele lucruri cu anevoie de înţeles, pe care 
cei neştiutori şi neîntăriţi le răstălmăcesc, ca 
şi pe celelalte Scripturi, spre a lor pierzare.'“ 
Expresia „toate epistolele lui Pavel“ ne 
îngăduie să presupunem că la acea dată 
epistolele pauliene erau deja reunite într-un 
„Corpus“, într-o culegere. Mai mult decît 
atît, epistolele pauliene sînt considerate 
ca Sfinte Scripturi, ca nişte scrieri inspirate 
şi canonice de acelaşi rang cu Vechiul 
Testament. E pentru prima dată cînd cărţi 
din Noul Testament sînt numite Scripturi. 
Canonul Noului Testament nu va fi însă 
fixat în liniile sale generale decît către 150. 


1 Episodul e relatat în Evanghelii: Matei 7, 1-8, Marcu 9, 
2-8 Luca 9, 28-36. 

A doua epistolă a lui Petru poate fi deci 
plasată mult după anul 90, în jur de 150. 
Canonul lui Muratori (180) nu o men- 
ţionează, dar o cunoaşte pe cea a lui Iuda, 
fapt ce ne confirmă că avem de-a face cu o 
reeditare corectată şi adăugită! a acestei 
scrieri. Dintre scriitorii secolului al II-lea, 
doar Origene vorbeşte despre 2 Petru, afir- 
mînd, de altfel, că e o scriere contestată. 
Autorul pare să fie un creştin din Asia 
Mică; el voia să-şi prevină fraţii în privinţa 
gnosticismului. După toate aparențele, erezia 
de care e vorba aici pare diferită de cea pe care 
o.combătuse, în secolul I, Pavel. E posibil ca 
expresia „neîntăriţii ce răstălmăcesc înţelesul 
Scripturilor“* (3, 16) să facă aluzie la Mar- 
chian, ereticul despre care am mai vorbit. 
Folosirea termenilor „credinţă“ şi „cu- 
noaştere“ e cu totul diferită de cea pe care o 
întîlnim în scrierile creştine din secolul I; no- 
ţiunea de „cucemnicie“ (1, 3) e pe de-a-ntregul 
elenistică. Faptul că epistola se vede silită 
să reacționeze împotriva dispariţiei aştep- 
tării sfirşitului dovedeşte şi el că ne aflăm 
departe de originile creştinismului. 
A doua epistolă a lui Petru e deci ultima 
redactată, din cele 27 de scrieri ale Noului 


! Cu capitolul 1 despre întărirea în credinţa creştină şi cu 
dezvoltările din capitolul 3 despre venirea lui Cristos. 

Testament, deşi ea a intrat în canon înaintea 
altora. Între 1 Tesaloniceni, scrisă de Pavel 
în jurul anului 50, şi 2 Petru s-au scurs deci 
o sută de ani. 

Valoarea teologică a lucrării constă în 
întreţinerea nădejdii creştine, în ciuda întîrzi- 
erii „parusiei“!. Aflăm că această întîrziere, 
constatată încă de mult, inspirase spiritelor 
batjocoritoare reflecţii pline de amărăciune 
(G, 4). În faţa acestor luări în deridere, autorul 
reaminteşte că „o singură zi înaintea Domnu- 
lui, este ca o mie de ani, şi o mie de ani ca o 
zi“ (3, 8), proclamînd cu îndrăzneală că 
„aşteptăm, potrivit făgăduinţelof Lui, ceruri 
noi şi pămînt nou, în Care locuieşte drep- 
tatea“ (3, 13). 


vV 


Cele trei Epistole Soborniceşti ale 
Sfintului Apostol Ioan 


Epistolele ioanice au fost redactate în 
spiritul unei lucide contemplații. Ideile 
exprimate aici nu urmează o progresie 
logică, aşa cum se întîmplă în epistolele 
pauliene, ci un procedeu ciclic: aceleaşi 


! Cuvîntul parusia desemnează întoarcerea sau mai 
degrabă (a doua) venirea lui Cristos. 

teme revin: de mai multe ori şi totul e 
exprimat într-un stil liturgic.! 

Prima epistolă aminteşte, prin formă şi 
conţinut, de numeroase pasaje din Evanghe- 
lia lui loan şi, mai cu seamă, de cuvîntările 
de rămas bun (loan 14-17). Autorul nu-şi 
pomeneşte numele, dar e în mod sigur 
acelaşi cu autorul celei de-a patra Evangelii 
(fapt observat deja de Dionysios din 
Alexandria), sau în orice caz, dacă se ţine 
seama de uşoarele diferenţe, el face parte 
din acelaşi grup cu respectivul autor. lată 
care sînt principalele teme abordate: Dum- 
nezeu este lumină; Isus Cristos dobîndeşte 
iertarea păcatelor întregii lumi; Dumnezeu 
este iubire; creştinii, copii ai Dumnezeului 
iubirii, trebuie să iubească şi, pentru a-l iubi 
pe Dumnezeu, se cuvine să se iubească între 
ei. Epistola nu cuprinde nici o introducere, 
ci se anunţă doar că autorul vrea să-şi 
mărturisească credinţa în Isus, „Cuvîntul 
vieții“, care „era de la început“ şi care a fost 
„auzit“, „văzut cu ochii“ şi „pipăit cu 
mîinile“ (1, 1-4). Nu există nici concluzie, 
ci doar un sfîrşit brusc: „Fiilor, păziţi-vă de 
idoli!“ (5, 21). Şi totuşi, autorul pare să aibă 


! S-a spus chiar că prima epistolă n-ar fi decît o liturghie 
de botez. 

în vedere anumiţi cititori. El cunoaşte starea 
morală şi spirituală a acestora, ca şi primej- 
diile la care se expun (cf. 2, 12; 2, 14; 2, 20; 
2, 26; 3, 7; 3, 13; 4,4; 5, 13). 

Atacuri precise îndreptate împotriva ere- 
ticilor rup de două ori (2, 18—19 şi 4, 1—6) 
firul meditaţiei. Aceşti eretici au tendințe 
docetiste, adică, potrivit lor, Isus n-avea 
decît aparenţa unui corp (dokein în greceşte 
înseamnă „a părea“), şi nu un corp adevărat; 
ei nu credeau deci în natura omenească a lui 
Cristos. Autorul le indică destinatarilor un 
criteriu de apreciere a amintitei erezii: cei 
care nu mărturisesc că Isus Cristos s-a 
întrupat (devenind deci un adevărat om) nu 
se află în adevăr (4, 2—3); tot aici autorul 
reaminteşte ce anume este mărturisirea de 
credinţă. Gnosticii aşază cunoaşterea dea- 
supra iubirii şi pretind că sînt neprihăniţi. 
Autorul subliniază că adevărata gnoză, 
adevărata cunoaştere e subordonată iubirii: 
nu îl putem cunoaşte pe Dumnezeu fără a-l 
iubi şi fără a ne iubi fraţii (4, 7-21). Nue 
deci posibilă precizarea grupului de creştini 
cărora li se adresează autorul. 

A doua epistolă a lui Ioan reiă pe scurt, 


1 Aceeaşi problemă constituie fondul celei de-a patra 
Evanghelii. 

din 1 loan, tema iubirii între semeni şi pre- 
vine împotriva ereticilor. Ea începe cu 
această formulă de adresare: „Preotul către 
aleasa Doamnă şi către fiii ei“ (versetul 1). 
Cine este acest preot (presbyteros)? Men- 
țiunea ne reaminteşte de textul lui Papias 
despre loan „cel bătrîn“. Kyria poate fi 
tradus prin „Doamnă“: Aleasa Doamnă nu e 
o creştină, ci mai curînd o Biserică 
desemnată în mod simbolic. 

A treia epistolă e o scurtă însemnare 
personală: „Preotul către Gaius cel iubit“ 
(versetul 1). Diferite pasaje din Noul Testa- 
ment menţionează un anume Gaius (cf. 
Fapt. 19,29; 20, 4 Rom. 16, 23, 1 Cor. 1, 14), 
dar nimic nu ne dă dreptul să afirmăm că ar 
fi vorba despre acelaşi personaj. În orice 
caz, Preotul îl laudă pe Gaius, ca şi pe 
Dimitrie, opunîndu-i lui Diotref care, aflat 
probabil în fruntea unei alte comunităţi, 
pare a nu recunoaşte autoritatea Preotului. 

Majoritatea criticilor cred că epistoleie 
aparţin unui autor unic care, dacă nu e 
autorul celei de-a patra Evanghelii, aparţine 
oricum aceluiaşi mediu spiritual. Facem 
deci trimitere la problema autorului celei 
de-a patra Evanghelii, tratată mai sus (vezi 
pagina 65 ş. urm. şi 69 ş.urm.). 


Capitolul al cincilea 
APOCALIPSA 


Aceasta e cartea care încheie Biblia creş- 
tină. Prezenţa legitimă a Apocalipsei în 
canon a fost contestată prima dată pe la 
sfîrşitul secolului al II-lea, fiind apoi pusă 
din nou sub semnul întrebării, mai ales în 
Orient, începînd de la mijlocul secolului 
al III-lea. Cam pe la 150 însă (la Iustin şi în 
canonul lui Muratori), Apocalipsa era con- 
siderată drept o carte inspirată. 

Apocalypsis înseamnă „descoperire“. Titlul 
complet, aflat în 1, 1 e, de fapt, următorul: 
„Descoperirea lui Isus Cristos, pe care l-a 
dat-o Dumnezeu, ca să arate robilor Săi cele 
ce trebuie să se petreacă în curînd, iar El, 
prin trimiterea îngerului Său, a destăinuit-o 
robului Său Ioan.“ Acest Ioan pretinde .că 
vorbeşte ca profet (1, 9), şi îşi încheie rela- 
tarea viziunilor astfel: „Şi eu, Ioan, sînt cel 
ce am văzut şi am auzit acestea“ (22, 8). E 

adevărat că toate aceste viziuni au un carac- 
ter livresc, ceea ce nu exclude însă posibili- 
tatea ca autorul să fi fost un vizionar. 
Apocalipsele constituiau un gen literar 
tradiţional în iudaism.! Pentru a descrie 
indescriptibilul, este firesc ca autorul să se 
folosească de imagini împrumutate mai ales 
din apocalipsele iudee pe care le cunoaşte. 
Nu pare să fie nici posibilă, nici necesară 
introducerea, în explicarea acestui recurs la 
imagini şi motive tradiţionale, a utilizării 
unor surse creştine; la fel de inoportună 
pare a fi şi descompunerea cărţii într-o serie 
de scrieri sau de redactări diferite. Ea îm- 
prumută imagini şi din astrologia şi mito- 
logia păgîne. 

Scrierea se foloseşte însă cu precădere de 
elemente liturgice din cultul Bisericii tim- 
purii pentru a descrie evenimentele viitoare 
care se vor petrece în ceruri (de exemplu, 
ultima „trîmbiţă“, instrument de cult). Utili- 
zarea limbajului liturgic presupune o idee 


| Literatura apocaliptică iudee e abundentă: nu vom cita 
decît cartea lui Enoh, Adormirea lui Moise, Apocalipsa lui 
Barâh, testamentele celor 12 Patriarhi. Urme ale acestui gen 
literar se regăsesc şi în Vechiul Testament, mai ales în 
cărţile lui lezechiel şi Daniel. Cărţile cuprinse în manuscri- 
sele de la Marea Moartă (Qumran) aparţin şi ele, parţial, 
acestui gen. 

esenţială a creştinismului timpuriu: cultul e 
o anticipare a sfirşitului (Cullmann). Autorul 
are prima viziune nu în mod întîmplător 
într-o duminică (1,10, unde apare prima 
menţiune creştină a „zilei Domnului“, cea 
a învierii lui Cristos), zi în care primele 
comunităţi se reuneau în vederea cultului. 
Autorul introduce însă în viziunea sa 
despre viitor şi timpul prezent. Cartea e 
plină de aluzii istorice. E adevărat că nu e 
posibilă întotdeauna identificarea certă a 
împăraţilor romani care sînt vizaţi. E sigur 
însă faptul că e vorba de Roma („Babilon“), 
de cultul împăraţilor şi de persecuția Bise- 
Ticii provocată de către acest cult. Chiar 
dacă „fiara înălţată din mare“ (13, 1 ş. urm.) 
pusă în slujba dragonului (a diavolului) 
reprezintă puterea demonică din spatele 
oricărui imperiu cuceritor, autorul se 
gîndeşte totuşi la Imperiul Roman din 
vremea sa şi, mai precis, la persecuția Bise- 
Ticii din timpul lui Domițian, care a 
răspîndit pe scară largă cultul imperial. Spre 
deosebire de apocalipsele evreieşti orientate 
doar către viitor, Apocalipsa lui loan e 
dominată de noţiunea creştină a timpului, 
potrivit căreia punctul central al istoriei 
divine e deja atins cu anticipație în Isus 

Cristos (M. Rissi). Astfel, întregul timp pre- 
zent e deja timp al sfîrşitului, chiar dacă 
încheierea e încă aşteptată. Autorul înfă- 
țişează aspectul celest al evenimentelor pre- 
zente, aşa cum- descrie şi aspectul celest al 
evenimentelor viitoare. Aceasta e cheia 
înţelegerii întregii cărţi. 

Apocalipsa cuprinde şapte scrisori despre 
care se presupune că au fost dictate de către 
fiul omului celor şapte Biserici din Asia: 
Efes, Smirna, Pergam, Tiatira, Sardes, Fila- 
delfia şi Laodiceea (capitolele 2 şi 3). Ele 
conţin aluzii la situaţii precise. Alcătuirea 
celor 7 scrisori e şi ea caracteristică pentru 
intenţia autorului care, avînd ca scop pas- 
toral îndrumarea Bisericilor aflate într-o 
situaţie critică, transpune evenimentele 
timpului său pentru a le sublinia valoarea 
eshatologică. Prin numărul lor care indică 
plinătatea divină, aceste şapte Biserici repre- 
zintă de fapt întreaga Biserică. În acelaşi 
timp, rolul lor reprezentativ atestă impor- 
tanţa Asiei Mici pentru creştinismul acelor 
timpuri. 


Autorul înfăţişează marea dramă, pe care fusese 
destinat să o revele, într-o suită de tablouri viu 
colorate ce nu descriu o succesiune cronologică de 

evenimente viitoare, ci sînt, ca să zicem aşa, încas- 
trate în mod progresiv unele în celelalte, precum 
ilustrări diferite ale unei unice teme: capitolul 4: 
priveliştea cerească; capitolul 5: cartea cu şapte 
peceţi şi capitolul 6: desfacerea celor dintîi şase 
peceţi (cei patru călăreţi); capitolul 7: episodul 
poporului celor învingători; capitolele 8 şi 9: 
ruperea celei de-a şaptea peceţi ce duce la vederea 
celor şapte îngeri cu şapte trîmbiţe; capitolele 10 
şi 11: episodul cu cărticica şi cei doi martori; capi- 
tolele 12-14: a şaptea trîmbiţă declanşează viziu- 
nile femeii care naşte şi a dragonului, a celor două 
Fiare şi ale Judecăţii; capitolele 15 şi 16: viziunea 
celor şapte îngeri cu şapte cupe care sînt şapte 
urgii; capitolele 17 şi 18: decăderea Babilonului (a 
Romei); capitolul 20: domnia de o mie de ani a lui 
Isus Cristos, înfrîngerea definitivă a Satanei şi 
Judecata de Apoi; capitolele 21 şi 22 cerul cel nou 
şi pămîntul cel nou şi noua viziune a Ierusalimului 
ceresc, 


Limbajul acestei scrieri e cu totul aparte; 
s-a putut chiar stabili o gramatică specială a 
Apocalipsei (Charles). Caracterul special al 
scrierii se datoreşte pe de o parte stilului 
liturgic şi, pe de altă parte, influenţei semi- 
tice, resimţită pretutindeni la nivelul limbii, 
cu siguranţă cea mai incorectă greacă din 
întreg Noul Testament. Autorul nu aparţine 
unui mediu grecesc, ci provine probabil din 
Siria sau din Palestina. 

El îşi zice cu insistenţă „eu, loan“ (1, 9; 
22, 8; vezi şi 1,1 şi 1, 4), aceasta fiind 
singura dintre scrierile din Noul Testament 
atribuite lui Ioan care pretinde a se datora 
lui. El se află în insula Patmos, în vestul 
Asiei Mici, „datorită propovăduirii cu- 
vîntului lui Dumnezeu...“, ceea ce poate 
însemna fie că a venit aici ca să pro- 
povăduiască Evanghelia, fie că a fost exilat 
în acest loc penru că o propovăduise. După 
6, 9 şi 20, 4 ar trebui adoptat acest ultim 
sens. 

O anumită parte din vechea tradiţie l-a 
identificat încă de timpuriu pe acest loan cu 
apostolul Ioan, fiul lui Zebedei şi autorul 
celei de-a patra Evanghelii. Incepînd însă de 
la sfîrşitul secolului al II-lea, această opinie 
a fost contestată, iar pe la mijlocul secolului 
al III-lea, Dionysios din Alexandria (mort în 
jurul anului 265) scrie: „loan, autorul Apo- 
calipsei, e un om sfint şi inspirat de Dum- 
nezeu. Dar n-aş accepta prea uşor că ela 
fost apostolul...“ Dionysios îşi întemeiază 
opinia pe o analiză comparată, literară şi 
teologică, a acestei scrieri şi a celei de-a 
patra Evanghelii, pe care o atribuie aposto- 
lului Ioan. De fapt, mai multe amănunte îi 
dau dreptate: de exemplu, la 18, 20 şi la 
19, 14, Ioan vorbeşte despre apostoli părînd 

că nu se include între ei. Pe de altă parte, 
vocabularul şi limba acestei scrieri diferă şi 
ele de cele ale Evangheliei lui Ioan. Com- 
pararea atentă a celor două scrieri scoate 
totuşi la iveală unele analogii între temele 
doctrinare. Aşa sînt, de exemplu, noţiunea 
de „„mărturie“**, cea a „mielului lui Dumnezeu“ 
(loan 1, 29; 1, 36, Apoc. 5, 6—14), cea a 
„bunului păstor“ (loan 10, Apoc. 7, 17) şi cea 
a „apei vieţii“ (loan 7, 37-38, Apoc. 21, 6). 
Chiar dacă nu se poate conchide că există 
un singur autor pentru cele două cărţi, există 
totuşi o anumită proximitate, fiind deci 
probabil ca ambele să aparțină aceluiaşi 
„mediu ioanic“‘ 

În privința datării Apocalipsei, avem la 
dispoziție mărturia lui Irineu din secolul al 
H-lea. După părerea lui, Apocalipsa a fost 
scrisă la sfîrşitul domniei lui Domițian, în 
96, în timpul generalizării persecuției sînge- 
roase care bîntuia în acea vreme împotriva 
creştinilor, aceştia refuzînd să închine un 
cult împăratului, ca unui Dumnezeu. Datarea 
e confirmată de numeroase pasaje (3, 10; 
13; 17, 6; 18, 24; 19, 2; 20, 4). 

De la bun început şi pînă în zilele noastre, 
Apocalipsa a constituit fie obiectul unei 
aprecieri exagerate (mai ales în anumite 
secte care, neglijînd cu totul caracterul său 

istoric, o folosesc pentru a calcula data 
sfîrşitului), fie ţinta unei aversiuni pro- 
nunţate (în timpul Antichității în Biserica 
orientală, apoi la Luther, datorită caracte- 
rului prea concret al speranţei). Ea nu merită 
nici una din cele două evaluări. În orice caz, 
Apocalipsa introduce un mesaj foarte însem- 
nat la sfîrşitul Noului Testament şi al întregii 
Biblii („„vino, Doamne Isuse'“, 22, 20). Ea ne 
reaminteşte ţinta întregii istorii a mâîntuirii, 
ce constituie obiectul Vechiului şi Noului 
Testament. Aşezînd întreg timpul interme- 
diar dintre venirea lui Cristos şi sfîrşit în per- 
spectiva creştină a timpului (în cadrul căreia 
prezentul apare ca un timp final, determinat 
deja prin lucrarea lui Cristos), ea rămîne de 
mare actualitate. Fără a ne autoriza even- 
tuale calcule, Apocalipsa ne îngăduie să 
înţelegem evenimentele timpului prezent în 
această lumină. E suficient să citeşti energicul 
capitol 13, referitor la Imperiul cuceritor şi 
la ideologia totalitară, ca să-ţi dai seama cît 
e de apropiată această scriere de noi, chiar 
dacă se referă la Imperiul roman şi la cultul 
lui imperial. Ea mai e actuală şi pentru 
că proclamă deschiderea cosmică a mîntuirii 
şi împărăției lui Cristos, ca şi speranţa unei 
noi Creaţii. 


PARTEA A TREIA 


FORMAREA CANONULUI 
NOULUI TESTAMENT! 


În epoca în care au fost alcătuite cele 27 de scrieri, 
ele nu constituiau încă „Sfînta scriptură“ căci, aşa 
cum am spus, pentru autorii Noului Testament, 
„Sfinta Scriptură“ era Vechiul Testament.? Atunci 
cînd introduc citate cu ajutorul formulei „Ca să se 
împlinească ceea ce a fost scris“, ei nu se referă 
decit la Vechiul Testament. E adevărat că apostolul 
Pavel reaminteşte ocazional unele cuvinte ale lui 
Isus (1 Tes. 4, 15, 1 Cor. 7, 10; 9, 14 şi relatarea de 
la 1 Cor. 11, 23 ş. urm.); el le împrumută însă din 
tradiţia orală şi nu din scrieri, întrucît Evangheliile 
nu existau încă. În aceste cazuri, el foloseşte în 
general formula introductivă: „Domnul zice“, aşa 
cum vor face toţi autorii creştini pînă la începutul 
secolului al I[-lea.3 


l! Canon, în greceşte Kanon, desemna iniţial tulpina tres- 
tiei, căpătînd mai tîrziu sensul de „regulă“, de „normă“. 

2 Cu o singură excepţie, 2 Petru 3, 16 care considera ca 
Sfintă Scriptură scrisorile lui Pavel (cf. mai sus, p. 105 
ş.urm.); am arătat însă că 2 Petru e o scriere foarte tirzie. 

3 Vezi şi Fapte 20, 36. 

Cuvintele lui Isus vor fi citate ca Sfinta Scriptură 
abia în scrierile alcătuite pe la 140-150, şi anume 
în epistola lui Barnaba (Bam. 4, 14 = Mat. 22, 14) 
şi în a doua epistolă a lui Clement (2 Clem. 2, 4 = 
Mat. 9, 13). Cam în aceeaşi perioadă termenul 
„evanghelie“, care desemnase pînă atunci propovă- 
duirea veştii celei bune, începe să fie folosit în 
sensul de „carte“ (de exemplu, pe la 150, Iustin 
Martirul, adresîndu-se unor păgini cultivați, folo- 
seşte totuşi în paralel termenul literar, mai puţin 
potrivit, de „memorii ale apostolilor“). 

Pe la mijlocul secolului al II-lea, cele patru 
Evanghelii nu constituiau încă unica autoritate. Se 
răspîndiseră şi alte Evanghelii „apocrife“, al căror 
număr era în continuă creştere şi care cuprindeau 
fie legende (mai cu seamă despre perioadele din 
viaţa lui Isus nemenţionate în vechile Evanghelii), 
fie speculaţii gnostice atribuite adesea lui Cristos 
cel Înviat. Era vremea ca acest şuvoi de scrieri 
să fie stăvilit. Încetul cu încetul, cele patru Evan- 
ghelii au fost separate şi li s-a conferit o autoritate 
normativă, fapt petrecut înaintea consacrării celor- 
lalte scrieri ale Noului Testament. Către sfîrşitul 
secolului al II-lea, Irineu încerca deja să explice de 
ce nu trebuie să existe nici mai puţin, nici mai mult 
de patru Evanghelii. 

Cît priveşte epistolele lui Pavel, am văzut că încă 
din timpul vieţii lui, şi la îndemnul apostolului, 
(Col. 4, 16), unele dintre ele au fost schimbate între 
diferite Biserici, acest schimb stînd la originea culege- 
rii, a corpusului epistolelor pauliene, Prima culegere 
de acest gen pare să fi fost alcătuită la Corint. 

Acesta e şi motivul pentru care cea mai veche listă 
a cărţilor canonice, canonul lui Muratori!, de pe la 
180, aşază epistolele către Coloseni în fruntea epis- 
tolelor pauliene.? Prima citare a unui pasaj paulian 
(EF. 4, 26), considerat ca Sfîntă Scriptură, apare în 
jurul anului 150, în epistola lui Policarp 12, 1. Către 
170, primele colecţii pauliene numărau fie 10 epis- 
tole (cele din viitorul canon, mai puţin Pastoralele 
şi epistola către Evrei), fie 13 lipsind doar epistola 
către Evrei). 

Celelalte scrieri, faptele Apostolilor, epistolele 
catolice şi Apocalipsa au dobiîndit numai încetul cu 
încetul demnitatea canonică. 

În general, canonul Noului Testament nu s-a 
format, aşa cum s-ar putea crede, prin adiţionare, ci 
prin eliminare. La începutul secolului al II-lea, au 
mai fost alcătuite nu numai Evanghelii (şi Fapte) 
apocrife, ci şi un mare număr de alte scrieri creştine 
(precum cele ale Părinților apostolici) care, chiar 
dacă nu puteau avea pretenţia plasării la origini, 
nu aveau totuşi în principiu o autoritate inferioară 
faţă de cea a scrierilor care fac azi parte din Noul 
Testament. 

Elaborarea canonului Noului Testament a fost 
deci rodul unui proces derulat, pînă la fixarea 
finală, de-a lungul mai multor secole. Faptul decisiv 
îl constituie însă apariţia ideii de canon. Acest 
important moment e plasat în jurul anilor 140-150, 


1 Vezi mai jos, p. 181. 
2 În culegerile actuale, epistolele sînt aşezate în ordinea 
descrescîndă a lungimii lor. 

atunci cînd Biserica şi-a dat seama că nu mai putea 
controla de una singură tradiţiile ce se înmulţeau 
necontenit; în acest context, ea a supus orice tra- 
diţie unei norme superioare, tradiţia apostolică, 
fixată în scrieri precis determinate, singurele 
deţinătoare ale valorii canonice. 

Iată de ce caracterul apostolic atribuit, în mod 
greşit sau pe bună dreptate, unei scrieri a influenţat 
alegerea făcută. În anumite cazuri, pentru a putea 
introduce în canon o carte ce nu avea drept autor un 
apostol, a fost necesar să stabilească ulterior o 
relaţie între acesta şi un apostol. Se poate afirma că, 
de fapt, conceptul de „canon“ derivă în mod direct 
din cel de apostol. În cadrul Bisericii, apostolul are 
o funcţie unică, irepetabilă: el e martor ocular. Ca 
urmare, doar scrierile ce aparţineau unui apostol ori 
ucenicului unui apostol au fost socotite ca garanţii 
ale purității mărturiei creştine. 

Canonul nu s-a format totuşi ca urmare a unei 
serii de decizii precise. Cărţile admise ulterior s-au 
impus de la sine membrilor Bisericii; atunci cînd 
se compară, de exemplu, conţinutul celor patru 
Evanghelii cu cel al evangheliilor apocrife, trebuie 
admirată siguranţa aprecierii creştinilor din acele 
timpuri, siguranţă în care teologia vede lucrarea 
Duhului Sfînt, prezent atît în aceste scrieri, cît şi în 
comunităţile care le receptau. 

Înainte de a încerca să expunem fondul comun al 
gîndirii celor 27 de scrieri, să ne mulţumim cu 
menţionarea marilor etape ale constituirii cano- 
nului. Primul canon a fost opera lui Marchian, pe la 
150, care a făcut alegerea plecînd de la criteriile 

foarte înguste ale teologiei sale. Condamnat ca 
eretic, Marchian, despre care am mai vorbit!, opunea 
în mod radical Dumnezeul iubirii şi al iertării, Tatăl 
lui Isus Cristos, Dumnezeului dreptăţii din Vechiul 
Testament. Neadmiţînd nici o continuitate între cele 
două Testamente, el respingea în întregime pe cel 
Vechi şi elimina din cel Nou toate scrierile atribuite 
unor apostoli iudeo-creştini care care se refereau 
prea des la Vechiul Testament. Singurul apostol 
legitim era, după Marchian, Pavel, astfel încît unica 
Evanghelie ce putea fi admisă era cea a lui Luca, 
purtătorul de cuvînt al lui Pavel. Canonul lui Mar- 
chian cuprinde aşadar doar Evanghelia lui Luca şi 
zece epistole pauliene (deci fără Pastorale şi fără 
epistola către Evrei). 

Reacţionînd oarecum împotriva acestei reducţii 
excesive şi arbitrare, Biserica şi-a fixat propriul 
canon, incluzînd cele patru Evanghelii şi 14 epis- 
tole pauliene (Pastoralele şi epistola către Evrei 
fiind incluse pînă la urmă ca epistole ale lui Pavel), 
cărora li se vor adăuga Faptele Sfinţilor Apostoli, 
epistolele catolice şi Apocalipsa. 

Prima listă de care dispunem şi care reprezintă 
un stadiu evoluat al canonului datează, neîndo- 
ielnic, din a doua jumătate a secolului al II-lea. Ea 
a fost descoperită de către bibliotecarul Muratori 
(mort în 1750) la Biblioteca ambroziană din Milano. 
Păstrată în latineşte, ea recunoaşte drept canonice 
cele patru Evanghelii, 13 epistole pauliene (deci 
nu şi epistola către Evrei) şi Faptele Apostolilor. 


1 Vezi mai sus, paginile 29 şi 117. 

A treia parte a canonului e deci departe de a fi defi- 
nitivă: ea nu cuprinde decît epistola lui Iuda şi două 
epistole ale lui loan, nefăcînd însă nici o referire la 
cele două epistole ale lui Petru, la cea a lui Iacov şi 
nici la a treia epistolă a lui Ioan. În schimb, canonul 
lui Muratori admite două apocalipse, cea a lui loan 
Şi cea a lui Petru, pe aceasta din urmă, e adevărat, 
nu fără o oarecare reţinere. 

Listele oferite de către Părinţii Bisericii vădesc şi 
ele alte incertitudini în legătură cu această a treia 
parte. Se face o distincţie între scrierile acceptate 
(cele patru Evanghelii şi majoritatea epistolelor 
pauliene), cele a căror valoare canonică e discu- 
tabilă şi cele respinse cu totul. 

-Către anul 200, canonul Noului Testament se 
apropie deja de cel actual (canonul Bisericii din. 
Siria, care nu numără decît 22 de cărţi, are o istorie 
aparte). Discuţiile vor continua totuşi încă multă 
vreme: canonicitatea epistolei către Evrei va fi 
contestată de către Biserica din Apus (care nu era 
de acord cu caracterul speculativ al acesteia); Biserica 
din Orient, în schimb, va admite cu mare greutate 
Apocalipsa, datorită concepţiilor sale considerate 
prea puţin spirituale. 

Aceste discuţii, chiar dacă nu au reuşit să ajungă 
la un rezultat definitiv, s-au încheiat, grosso modo, 
în Orient (cu excepţia Siriei) şi în Occident pe la 
sfîrşitul secolului al IV-lea. Datele hotărîtoare sînt, 
în privinţa Orientului, a 39-a scrisoare pascală a lui 
Atanasie din 367, iar în privinţa Occidentului, 
Sinodul de la Roma din 382 şi Conciliile africane 
de la Hippon (393) şi Cartagina (397). 


CONCLUZII 


„ESENȚA GÎNDIRII TEOLOGICE 
IN SCRIERILE NOULUI TESTAMENT 


Am văzut în ce fel s-au impus cele 27. de 
cărţi, separîndu-se şi formînd astfel canonul 
Noului Testament. Am pus de asemenea în 
evidenţă ideile teologice esenţiale ale fie- 
cărei cărţi în parte. Care e însă legătura 
teologică internă a acestor scrieri, cea care 
asigură unitatea culegerii şi ne dă dreptul 
să vorbim despre o gîndire proprie Noului 
Testament? A 

Răspunsul la această întrebare nu e uşor, 
căci fiecare epocă, fiecare Biserică e tentată 
să facă o alegere şi să considere ca esenţial 
ceea ce răspunde propriilor sale aspirații. Aşa, 
de exemplu, umanismul a preferat ca esenţă 
a Noului Testament Predica de pe munte, iar 
Reforma, doctrina îndreptării prin credinţă. 
În acest fel, ansamblul Noului Testament a 
fost explicat de fiecare dată în funcţie de o 
singură idee. 

Există oare un ciiteriu care să poată evita 
o alegere mai mult sau mai puţin arbitrară? 
Sîntem de părere că formulele scurte aflate 
în Noul Testament şi destinate rezumării 
credinţei creştinismului timpuriu în privinţa 
botezului ori a confesiunii ce trebuia afirmată 
în vremea persecuțiilor ne indică tocmai ceea ce 
autorii Noului Testament au considerat drept 
esenţa comună a credinţei lor (Cullmann). 

Aceste formule se mulţumesc toate cu 
mărturisirea credinţei în Isus Cristos. credinţa 
în Dumnezeu nefiind decît o funcţie a aces- 
teia: Isus Cristos e Domnul şi Fiul lui Dum- 
nezeu.! Atunci cînd sînt mai cuprinzătoare, 
ele insistă asupra învierii lui Cristos şi a 
împărăției actuale şi universale a celui „care 
se teme de Domnul'2. Întreaga revelaţie e 
văzută deci în lumina Cristosului prezent. 

Acest Cristos înviat, a cărui prezenţă 
cotidiană în cadrul comunităţilor primilor 
creştini şi, mai ales, al cultului lor, e atestată 
în cartea Faptelor şi în epistole, nu e doar 
un principiu abstract: e vorba de acelaşi 


1 A se examina, de exemplu, în contextul lor, formulele: 
„Domn este Isus Cristos“ (1 Cor. 12, 3, Filip. 2, 11) şi „Isus 
Cristos este Fiul lui Dumnezeu“ (Fapt. 8, 37 după anumite 
manuscrise, Evrei 4, 14, 1 loan 4, 15). 

2 Cf. Ps. 111, care e pasajul din Vechiul Testament cel 
mai des citat în Noul Testament. 

Cristos, a cărui viaţă şi misiune lumească 
erau relatate în Evanghelii; el e cel care i-a 
tămăduit pe bolnavi, cel care a iertat păcatele, 
el e cel mort pe cruce şi, pe de altă parte, cel 
care a propovăduit venirea apropiată a împă- 
răţiei unui Dumnezeu ce iubeşte „oile 
rătăcite“ şi care cere fiilor săi să se căiască 
şi să-i împlinească vrerea în chip radical, 
adică potrivit spiritului şi nu literei. În 
acelaşi timp, acest Isus a fost conştient că 
trebuie să împlinească planul lui Dumnezeu 
asumîndu-şi rolul Robului năpăstuit al lui 
Dumnezeu şi al Fiului omului ce va vădi, la 
sfîrşit, împărăţia lui Dumnezeu. 

Acelaşi Isus Cristos îşi urma lucrarea în 
cadrul comunităţii credincioşilor. Experienţa 
şi certitudinea acestei acţiuni permanente se 
află la temelia întregului Nou Testament. 

Deseori teologia epistolelor (Cristos e 
Domnul universului) e opusă propovăduirii 
mai simple a lui Isus despre împărăţia lui 
Dumnezeu. Pentru primii creştini, această 
opoziţie nu exista, căci ei identificau o 
strînsă legătură între învăţătura evangheliilor 
şi cea a epistolelor. De aceea, credinţa în 
Domnul prezent este legată de rolul unic pe 
care Isus Cristos însuşi l-a atribuit propriei 
sale persoane, vorbind, pe de o parte, despre 
necesitatea morţii sale şi, pe de altă parte, 

despre viitorul său rol ca fiu al omului. 
Mesajul central al epistolelor care au drept 
obiect credinţa în moartea izbăvitoare a lui 
Cristos pentru păcatele: omeneşti, condiţie 
primordială a mîntuirii noastre, e legat de 
întreaga învăţătură a lui Isus. aflată în Evan- 
ghelii şi referitoare la iertarea pe care ne-o 
dă Dumnezeu-Tatăl, cel care nu ia în seamă 
meritele, ci căinţa noastră; acest mesaj e 
legat, de asemenea, de faptul, relatat în Evan- 
ghelii, că Isus însuşi, în timpul misiunii sale, 
a iertat efectiv păcatele. Intreaga etică a 
Bisericii timpurii, cuprinsă în epistole şi 
întemeiată pe iubirea divină, revelată şi rea- 
lizată în lucrarea lui Cristos, e legată de 
exigenţa evanghelică a iubirii aproapelui, 
fondată la rîndul ei pe iubirea lui Dumnezeu 
pentru noi. Iertarea e dobîndită de la Bise- 
Tica creştină pe două căi: botezul şi euha- 
Tristia, care sînt legate, prima, de botezul 
primit de Isus de la loan Botezătorul şi pe 
care el l-a desăvârşit pe cruce, iar a doua, de 
ultima cină a lui Isus cu ucenicii săi. Duhul 
Sfînt, putinţă a învierii care lucrează în 
comunitatea credincioşilor şi îngăduie aces- 
tora să se „reînnoiască din zi în zi“, e legat 
nu numai de evenimentul învierii lui Isus, 
izbîndă asupra morţii, ci şi de minunile 
săvîrşite de el şi pomenite în Evanghelii. 

Elementul care unifică teologia Noului 
Testament e mai cu seamă aşteptarea sfirşi- 
tului, comună tuturor cărţilor lui. Această 
nădejde se deosebeşte de cea a evreilor 
întrucît împărăţia lui Dumnezeu nu mai e 
doar viitoare, ci deopotrivă viitoare şi pre- 
zentă. Ea e de-acum întemeiată pe credinţa 
în ceea ce fusese deja împlinit în Cristos. E 
adevărat că la începuturile creştinismului, 
acest sfîrşit era aşteptat într-un viitor foarte 
apropiati, în timp ce, mai tîrziu, autorii Noului 
Testament au avut în vedere o perioadă mai 
lungă. E esenţială însă, şi în acelaşi timp co- 
mună întregului Nou Testament, (deci învăţă- 
turii lui Isus din evangheliile sinoptice, celei 
din Faptele Sfinţilor Apostoli, ca şi celei din 
epistole şi Apocalipsă), convingerea că, o 
dată cu Isus şi în pofida ignorării duratei 
care ne separă de deplina sa desăvîrşire, am 
intrat deja în faza ultimă a istoriei divine a 
mântuirii. 

Evenimentul central al mîntuirii e unul 
istoric, aflat în strînsă legătură cu istoria 
neamului lui Israel, şi chiar cu istoria lumii 
şi cu evenimentele cu care se încheie această 
istorie. Relaţia amintită apropie credinţa din 


! Vezi mai sus, pp. 82, 109, 165. 

Noul Testament de cea din Vechiul Testa- 
ment. ambele aparţin unei aceleiaşi istorii a 
mântuirii, iar acest caracter „istoric“ le dis- 
tinge de religiile Antichității. Ele au fost de 
fapt ferite de eşecul suferit de. acestea din 
urmă tocmai datorită absorbției şi apoi dis- 
pariţiei lor în vastul sincretism gnostic, pericol 
pe care, de altfel, autorii Noului Testament îl 
presimţiseră şi-l combătuseră.2 

Reunirea Noului şi Vechiului Testament 
într-o unică „Biblie“ înseamnă, în primul rînd, 
că s-a împlinit, se împlineşte şi se va împlini 
un plan divin pe o cale istorică aparte, aleasă 
de către Dumnezeu şi desfăşurată în sînul 
istoriei generale, de la origini pînă la sfîrşit. 
Ea înseamnă, pe de altă parte, că evenimen- 
tele hotăritoare relatate în Noul Testament 
sînt deopotrivă rezumatul acestei istorii par- 
ticulare în întregul ei, centrul acesteia şi 
norma ei. Deşi istoria mîntuirii e împlinită 
în Cristos, ea continuă să se desfăşoare în 
prezent şi pînă la sfîrşit, adesea în chip mis- 
terios şi pe căi ocolite. Traseul e îngust, dar 
specificul planului divin al mântuirii expus 
în -Biblie e tocmai folosirea, în vederea 
realizării intenţiei sale de mîntuire, a tuturor 


1 Vezi mai sus pp. 125 ş. urm., 124, 130, 157, 108-109. 

oamenilor, a acestei îngustări, care e o 
consecinţă a principiului teologic al alegerii 
şi substituirii. Calea planului divin e alegerea 
unui mic număr, apoi a Unicului; ţinta sa e 
însă universul. 

Imensa bucurie şi liniştea adincă a pri- 
milor creştini, vizibile în întreg Noul Testa- 
ment, sînt inspirate de conştiinţa, comună 
tuturor autorilor săi, că sînt porniţi pe drumul 
acestei istorii aparte, aflîndu-se deci la unison 
cu întreg trecutul şi cu întreg viitorul. Făcînd 
parte din această istorie, timpul prezent, 
intermediar între Învierea lui Cristos şi întoar- 
cerea sa, capătă întreaga sa semnificaţie de 
timp al Duhului Sfînt, de timp al Bisericii, al 
propovăduirii Evangheliei. Prin credinţă, omul 
Noului Testament îşi integrează existenţa 
individuală în cadrul acestei istorii, exact în 
momentul şi în locul în care a fost aşezat. 
Prin naşterea noastră naturală, facem parte 
din istoria familiei, poporului şi lumii noastre; 
în Noul Testament, „a crede“ înseamnă a le 
integra — în virtutea unei hotărîri a credin- 
tei, care reprezintă o „nouă naştere“ — în 
această: istorie aparte a mîntuirii, al cărei 
pisc şi sens este Cristos. 

